 Το κλειδί για την κατανόηση του Ισλάμ

 Εισαγωγή

Ξ

εκινώ με το όνομα του Θεού (Αλλάχ), του Παντελεήμονα, του Πολυεύσπλαχνου.

Δοξασία στον Αλλάχ, τον Κύριο των κόσμων, και να είναι η ειρήνη και το Έλεός Του πάνω στον Προφήτη Του, Μωχάμμαντ και τους Συντρόφους του και σε όλους τους οπαδούς του μέχρι την Ημέρα της Κρίσεως.

Αυτό το εγχειρίδιο παρουσιάζει συνοπτικά την τελευταία Θεία Θρησκεία, η οποία κατάργησε όλες τις προηγούμενες θρησκείες. Σύμφωνα με πρόσφατες έρευνες, το Ισλάμ είναι μία θρησκεία με πάνω από ένα δισεκατομμύριο πιστούς σε όλο τον κόσμο. Κάθε μέρα πολλοί άνθρωποι ασπάζονται το Ισλάμ, παρά το γεγονός ότι όσοι καλούν τους συνανθρώπους τους στο Ισλάμ έχουν ανεπαρκή οικονομική και ηθική υποστήριξη· εντούτοις, σπάνια η καρδιά ενός Μουσουλμάνου μπορεί να απαρνηθεί το Ισλάμ, από τη στιγμή που το έχει ασπαστεί.

Πριν να διαβάσετε το παρόν βιβλίο, θα πρέπει να γνωρίζετε πως το Κοράνιο δεν είναι κάποιο επιστημονικό βιβλίο. Στο Ισλάμ η γνώση και οι λόγιοι χαίρουν μεγάλης εκτίμησης και μεγάλο είναι το κύρος τους στην κοινωνία. Το Κοράνιο είναι ο βασικός νόμος, πάνω στον οποίο βασίζονται όλες οι πτυχές της ζωής ενός Μουσουλμάνου. Στο Κοράνιο συναντώνται αναφορές σε πολιτικά, κοινωνικά, οικονομικά, ηθικά και άλλα θέματα.

Ο σκοπός μου, με το παρόν βιβλίο, δεν είναι να συνδέσω κάθε σύγχρονη επιστημονική πρόοδο που ο άνθρωπος έχει ανακαλύψει με ένα εδάφιο του Κορανίου.

Στο παρόν βιβλίο, αναφέρομαι σε κάποια επιστημονικά γεγονότα, μόνο και μόνο για να αποσαφηνίσω πως στο Κοράνιο υπάρχουν μερικοί στίχοι που εμπεριέχουν ακριβείς επιστημονικές πληροφορίες, οι οποίες έχουν ανακαλυφθεί μόλις πρόσφατα από τη σύγχρονη επιστήμη.

Σας προσκαλώ όλους να διαβάσετε αυτό το βιβλίο, να δείτε τα σημάδια του Αλλά(χ) και να προσπαθήσετε έτσι να μάθετε περισσότερα για την αληθινή θρησκεία του Αλλά(χ).

 Για τον αναγνώστη:

Δοξασία στον Αλλά(χ) και να είναι η ειρήνη και οι ευλογίες Του πάνω στον Προφήτη Του, Μωχάμμαντ και τους Συντρόφους του και σε όλους τους οπαδούς του μέχρι την Ημέρα της Κρίσεως.

Έχω τη χαρά να παρουσιάσω σε όλους τους αναγνώστες αυτό το καινούργιο βιβλίο του Σεΐχη και ερευνητή ‘Αμπντουραχμάν Ασ-Σίχα (Abdurrahman al-Sheha). Αυτό το βιβλίο είναι διαφορετικό από άλλα ίδιας φύσεως. Αυτό το βιβλίο είναι για το Ισλάμ, αλλά παράλληλα παρουσιάζει στον αναγνώστη μεγάλη ποικιλία άλλων θεμάτων και περιεχομένων. Δεν είναι ανάγκη να το διαβάσετε ολόκληρο, επειδή μπορείτε να απολαύστε ξεχωριστά τα γεγονότα, τις εικόνες και τις ιδέες που διαπραγματεύεται αυτό το βιβλίο.

Δεν είμαι σίγουρος για το πώς ήθελε ο κύριος Ασ-Σίχα να βλέπουν οι αναγνώστες το βιβλίο του. Εντούτοις, ο ίδιος ήταν πεπεισμένος πως ο κόσμος θα ελκυόταν από ένα τέτοιου είδους βιβλίο, που συνοδεύεται από εικόνες και απεικονίσεις, εξαιτίας των πολλών ερωτημάτων και αποριών που οι άνθρωποι έχουν για το Ισλάμ και τα ισλαμικά θέματα, χωρίς ωστόσο να διαθέτουν πολύ χρόνο για την ανάλυση και την εντατική μελέτη αυτών των θεμάτων.

Η αληθινή θρησκεία του Παντοδύναμου Αλλά(χ) είναι τόσο σαφής στις πηγές της (δηλαδή, το Κοράνιο και τα Λόγια του Προφήτη Μωχάμμαντ (Το Έλεος Του Αλλά(χ) και ειρήνη σ’ αυτόν). Και όμως, πολλοί άνθρωποι δεν έχουν προσεγγίσει το Ισλάμ με καθαρή καρδιά και ανοικτό μυαλό. Αμέτρητες είναι οι συκοφαντίες και τα ψεύδη κατά του Ισλάμ. Μερικοί νομίζουν ότι αν ένας Μουσουλμάνος κάνει κάτι κακό, είναι επειδή του το επιβάλλει το Ισλάμ. Λάθος!! Ο Αλλά(χ) δεν καλεί τους ανθρώπους στο κακό, στην πονηριά και στη διάπραξη μοχθηρών ενεργειών.

Χρειάζεται να γνωρίσουμε το αυθεντικό και γνήσιο Ισλάμ, μαθαίνοντάς το από τις αυθεντικές πηγές.

Καλώ κάθε αναγνώστη να περπατήσει στους κήπους αυτού του βιβλίου και ελπίζω ότι θα ξεκουραστεί κάτω από ένα από τα δένδρα του ή θα σβήσει τη δίψα του σε μία από τις πηγές του.

Πρόκειται για ένα ταξίδι, που εγώ θεωρώ γοητευτικό, αποδοτικό και όμορφο, μέσα από τον κήπο του Ισλάμ, τις πύλες του οποίου μας ανοίγει ένας ερευνητής που έχει αφιερώσει όλη του τη ζωή στις ισλαμικές μελέτες.

 Τί είναι το Ισλάμ;

· Το Ισλάμ σημαίνει υποταγή στον Αλλά(χ), πίστη στην Μοναδικότητά Του (Μονοθεϊσμός), η υπακοή σε Αυτόν, καθώς και το να μην συνδέει κάποιος άλλον συνέταιρο ή συνεργάτη με Αυτόν, ή αντίπαλό Του ή μεσάζοντα προς Αυτόν. Είναι θρησκεία ανοχής και ευκολίας. Ο Αλλά(χ) λέει:

«Ο Αλλά(χ) θέλει για σας κάθε ευκολία και δεν θέλει να σας βάλει σε δυσκολίες.»

(Κοράνι 2:185)

· Το Ισλάμ είναι μια θρησκεία μέσα από την οποία κανείς αισθάνεται πλήρης πνευματικά και διακατέχεται από ειρήνη στην καρδιά του. Ο Αλλά(χ) λέει:

«(Ενώ) όσοι πιστεύουν, οι καρδιές τους καθησυχάζουν με το Δίκρ Ελλά(χ) (αναφορά – εξύμνιση του ονόματος του Αλλά(χ)). Ναι- χωρίς αμφιβολία – (μόνο) στο Δίκρ Ελλά(χ) οι καρδιές καθησυχάζουν.»

(Κοράνι 13:28)

· Το Ισλάμ είναι θρησκεία συμπόνιας και ευσπλαχνίας. Ο Απεσταλμένος του Αλλά(χ) είπε:

«Ο Παντελεήμονας δείχνει έλεος σε εκείνους που δείχνουν έλεος. Δείξε έλεος σε όσους υπάρχουν πάνω σε αυτή τη γη και θα λάβεις έλεος από Αυτόν που είναι πάνω στους ουρανούς.»

(Ατ-Τίρμιδι)

· Το Ισλάμ είναι θρησκεία αγάπης και φιλανθρωπίας. Ο Απεσταλμένος του Αλλά(χ) είπε:

«Οι πιο αγαπημένοι ανάμεσα στους ανθρώπους για τον Αλλάχ είναι εκείνοι που είναι περισσότερο ωφέλιμοι προς τους άλλους.»

(Ατ-Ταμπαράνι)

· Το Ισλάμ είναι θρησκεία στην οποία δεν υπάρχει σύγχυση ή ασάφεια. Ο Αλλά(χ) λέει:

«Και δεν στείλαμε πριν από σένα (ω, Μωχάμμαντ) παρά μόνο άνδρες (αποστόλους) που τους εμπνεύσαμε. Αν όμως δεν το γνωρίζετε (ω, ειδωλολάτρες της Μέκκας που είπατε ότι ο Αλλά(χ) είναι πολύ Σπουδαίος για να στείλει άνθρωπο ως απόστολο) ρωτήστε αυτούς που κατέχουν τις Γραφές [Τορά και Ιντζήλ (Ευαγγέλιο) αν οι απόστολοι που έστειλα πριν από σας ήταν άνθρωποι ή άγγελοι].»

(Κοράνι 16:43)

· Το Ισλάμ είναι μια θρησκεία για όλους τους ανθρώπους, επειδή είναι ένα κάλεσμα που απευθύνεται σε όλη την ανθρωπότητα και όχι σε κάποια συγκεκριμένη φυλή ή σε κάποιο συγκεκριμένο λαό. Ο Αλλά(χ) λέει:

«Και δεν σ’ έχουμε στείλει [ω, Μωχάμμαντ] παρά για όλους τους ανθρώπους ως αγγελιαφόρο χαρούμενων ειδήσεων (του Παραδείσου) και προειδοποιητή (κατά της φωτιάς της Κόλασης). Αλλά οι περισσότεροι από τους ανθρώπους δεν το γνωρίζουν (αφού απομακρύνονται από την αλήθεια).»

(Κοράνι 34:28)

· Το Ισλάμ είναι μια θρησκεία που σβήνει όλες τις προηγούμενες αμαρτίες. Ο Προφήτης είπε:

«Το Ισλάμ σβήνει όλες τις αμαρτίες που έχουμε κάνει πριν από αυτό.»

(Μόσλεμ)

· Το Ισλάμ είναι μια ολοκληρωμένη και τέλεια θρησκεία που κατάργησε όλες τις προηγούμενες θρησκείες, Είναι η τελευταία θρησκεία. Ο Αλλά(χ) λέει:

«Σήμερα τελειοποίησα τη θρησκεία σας για σας και έχω ολοκληρώσει τη Χάρη μου για σας, και έχω διαλέξει για σας το Ισλάμ ως θρησκεία σας.»

(Κοράνι 5:3)

Το Ισλάμ συμπεριλαμβάνει πολλές πράξεις λατρείας, μεταξύ των οποίων υπάρχουν λεκτικές, σωματικές και πνευματικές πράξεις.

Αυτές οι πράξεις λατρείας διαδραματίζουν σημαντικό ρόλο στη διαμόρφωση της ανθρώπινης συμπεριφοράς και στην κάθαρση της ανθρώπινης ψυχής, ανανεώνοντας τον άνθρωπο και διατηρώντας την ακεραιότητα και την ενότητα της ισλαμικής κοινότητας.

► Εικόνα: Η Θύρα της «Κά‘μπα». Είναι φτιαγμένη από καθαρό χρυσό ως ένδειξη σεβασμού για την Κά‘μπα. Ανοίγει μόνο μία φορά το χρόνο, όταν καθαρίζεται, πριν από το Χατζ, και όταν καλύπτεται με ένα νέο ‘Κίσουα’ (κάλυμμα)

 Τί έχει ειπωθεί για το Ισλάμ

Ο W. Montgomery Watt 1, στο βιβλίο του «Τί είναι το Ισλάμ», έγραψε:

«Η προκατάληψη είναι μόνο μία από τις δυσκολίες που θα συναντήσει ο Ευρωπαίος ή Αμερικανός μελετητής του Ισλάμ. Μόλις αρχίσει να περιγράφει το Ισλάμ ως “η θρησκεία του Κορανίου”, εισάγει μια κατηγορία που δεν ταιριάζει, την κατηγορία της 'θρησκείας'.

Πρέπει μάλλον να αναρωτηθούμε: τι σημαίνει σήμερα “θρησκεία” για έναν Δυτικό; Για το μέσο άνθρωπο, θρησκεία σημαίνει, στην καλύτερη, να αφιερώσει μία ώρα, ή κάτι παραπάνω, την Κυριακή σε πράξεις λατρείας που του προσφέρουν κάποια ηθική υποστήριξη και του δίνουν τη δύναμη να αντιμετωπίζει τα καθημερινά προβλήματα, τον ενθαρρύνουν να είναι φιλικός με τους άλλους ανθρώπους και να τηρεί μία σωστή συμπεριφορά σε θέματα σεξουαλικότητας. Η θρησκεία για αυτόν έχει λίγο να κάνει ή καθόλου με το εμπόριο, τη βιομηχανία, τις οικονομικές και πολιτικές δραστηριότητες. Στις χειρότερες περιπτώσεις αυτή η θρησκεία τρέφει συναισθήματα αυταρέσκειας και ενδόμυχης υπεροψίας στους πιο πλούσιους.

Ο Ευρωπαίος μπορεί επίσης να αντιμετωπίζει τη θρησκεία ως όπιο που χρησιμοποιείται από τους εκμεταλλευτές για να κρατήσουν ήσυχο και υποταγμένο τον κόσμο. Πόσο διαφέρει αυτό από τα χαρακτηριστικά του Μουσουλμάνου, που εκφράζεται από το στίχο του Κορανίου (3:19): “η αληθινή θρησκεία για τον Αλλά(χ) (που δέχεται Ο Αλλά(χ)) είναι το Ισλάμ!”, όπου η αραβική λέξη που μεταφράζεται ως “θρησκεία” είναι Ντίν, λέξη που συνήθως αναφέρεται στον τρόπο ζωής στο σύνολό του.

Στο Ισλάμ η θρησκεία δεν είναι ένα προσωπικό ζήτημα, που αφορά μόνο τα περιθώρια της ζωής των ανθρώπων, αλλά είναι κάτι προσωπικό και δημόσιο συγχρόνως, κάτι που διακατέχει όλο τον ιστό της κοινωνίας με τρόπο για τον οποίο οι άνθρωποι έχουν πλήρη γνώση. Το Ισλάμ αποτελεί ένα σύνολο που περιλαμβάνει θεολογικό δόγμα, τρόπους λατρείας, πολιτική θεωρία και έναν λεπτομερή κώδικα συμπεριφοράς, συμπεριλαμβανομένων ακόμη και θεμάτων που ένας Ευρωπαίος θα χαρακτήριζε ως θέματα υγιεινής και καλής αγωγής.

 Οι Πυλώνες του Ισλάμ

Οι σωματικές και προφορικές πράξεις λατρείας ονομάζονται Πυλώνες του Ισλάμ. Αυτοί είναι:

 1. Η Ομολογία της Πίστεως (Ασ-Σαχάντατάιν)

Είναι η ομολογία ότι «’Ασχάντου ’Αλά ’Ιλάχα ’Ιλα Αλλά(χ) Ωα ’Ασχάντου Αν Μωχάμμανταν Ρασούλου Αλλά(χ) - Δεν υπάρχει άλλος Θεός εκτός από τον Αλλά(χ) και ο Μωχάμμαντ είναι ο Απεσταλμένος Του». Αυτή η ομολογία είναι το κλειδί για να γίνει κανείς Μουσουλμάνος. Το πρώτο μέρος της ομολογίας, «Δεν υπάρχει άλλος Θεός εκτός από τον Αλλά(χ)», σημαίνει ότι:

1. Ο Αλλά(χ) είναι ο Δημιουργός όλων αυτών που υπάρχουν.

2. Ο Αλλά(χ) είναι ο Κύριος όλων αυτών που υπάρχουν και ο Διαχειριστής όλων των υποθέσεων.

3. Ο Αλλά(χ) είναι ο Μόνος που πρέπει να λατρεύεται.

►Δεν υπάρχει κανένας άλλος Θεός εκτός από τον Αλλά(χ) και ο Μωχάμμαντ είναι ο απεσταλμένος Του.

Το δεύτερο μέρος της ομολογίας της πίστεως, «ο Μωχάμμαντ είναι ο απεσταλμένος Του», εμπεριέχει τις εξής έννοιες:

1. Την υπακοή σε ό,τι διέταξε ο Προφήτης.

2. Την πίστη σε ό,τι είπε ο Προφήτης.

3. Την αποχή από αυτά που απαγόρευσε ο Προφήτης και από αυτά κατά των οποίων προειδοποίησε.

4. Το να μην λατρεύεις τον Αλλά(χ) εκτός από τον τρόπο που θεσμοθέτησε ο Προφήτης.

Ποιός είναι ο Απεσταλμένος του Αλλά(χ);

Αυτός είναι ο Αμπούλ-Κάσιμ, Μωχάμμαντ (Το Έλεος Του Αλλά(χ) και ειρήνη σ’ αυτόν), υιός του ‘Αμπντελάχ, του υιού του ‘Αμπντελ-Μουττάλιμπ, του υιού του Χάσιμ. Ανήκει στην αραβική φυλή των Κουράις (Κουραϊσίτες), η καταγωγή των οποίων ανάγεται στον Αντνάν, έναν από τους γιους του Ισμαήλ, του Προφήτη του Αλλά(χ). Ο Ισμαήλ ήταν υιός του Αβραάμ (Ιμπραχήμ), που ήταν ένας από τους Απεσταλμένους του Αλλά(χ), (Το Έλεος του Αλλά(χ) και η ειρήνη σε αυτόν).

Ο Μωχάμμαντ (Το Έλεος Του Αλλά(χ) και ειρήνη σ’ αυτόν) γεννήθηκε το 571μ.Χ στην τιμημένη πόλη της Μέκκας. Η Μέκκα ήταν τότε το θρησκευτικό κέντρο της Αραβικής Χερσονήσου, επειδή φιλοξενούσε την Κά‘μπα, η οποία είχε κτιστεί από τον Αβραάμ και τον γιο του Ισμαήλ.

Ακόμη πριν λάβει τη θεία αποκάλυψη, Ο Μωχάμμαντ (Το Έλεος Του Αλλά(χ) και ειρήνη σ’ αυτόν) ήταν γνωστός ανάμεσα στους συμπατριώτες του ως ο «Αξιόπιστος». Σε αυτόν μπορούσαν να εμπιστευτούν την περιουσία τους όταν έπρεπε να λείψουν για κάποιο ταξίδι. Ήταν επίσης γνωστός με το προσωνύμιο «ο Ειλικρινής», επειδή ήταν πολύ γνωστή η ειλικρίνειά του. Ο Μωχάμμαντ (Το Έλεος Του Αλλά(χ) και ειρήνη σ’ αυτόν) ποτέ δεν είπε ψέματα και ποτέ δεν έπραξε επίβουλα. Πάντα ήθελε το καλό των άλλων.

Ο Μωχάμμαντ (Το Έλεος Του Αλλά(χ) και ειρήνη σ’ αυτόν) έλαβε την πρώτη αποκάλυψη στην ηλικία των σαράντα ετών. Ο πρώτος άνθρωπος στον οποίο διηγήθηκε την εμπειρία του ήταν η γυναίκα του Χαντίτζα, (η ευαρέστηση του Αλλά(χ) επ’ αυτής), στην οποία είπε γεμάτος ανησυχία:

«Φοβάμαι για τον εαυτό μου», αλλά η Χαντίτζα τού απάντησε: «Όχι, μα τον Αλλά(χ)! Ο Αλλά(χ) ποτέ δεν θα σε απογοητεύσει. Εσύ κρατάς στενούς δεσμούς με τους συγγενείς σου, επωμίζεσαι τα προβλήματα των άλλων, δίνεις από την περιουσία σου στους άπορους και στα ορφανά, τιμάς και ταΐζεις τους φιλοξενούμενούς σου και βοηθάς τους άλλους σε δύσκολες περιόδους».

(Αλ-Μπουχάρι)

Ο Μωχάμμαντ (Το Έλεος Του Αλλά(χ) και ειρήνη σ’ αυτόν) έμεινε στη Μέκκα για τα επόμενα δεκατρία χρόνια, καλώντας τους ανθρώπους να πιστέψουν στην Μοναδικότητα του Αλλά(χ). Ύστερα, μετανάστευσε στη Μεδίνα, όπου επίσης κάλεσε τους κατοίκους της στο Ισλάμ, με αποτέλεσμα να ασπαστούν τη νέα θρησκεία. Εκεί, στη Μεδίνα, ο Αλλά(χ) τού αποκάλυψε τους υπόλοιπους νόμους και κανόνες της θρησκείας.

Ο Μωχάμμαντ (Το Έλεος Του Αλλά(χ) και ειρήνη σ’ αυτόν) επέστρεψε στη Μέκκα νικηφόρος οκτώ χρόνια μετά τη μετανάστευσή του στη Μεδίνα. Πέθανε σε ηλικία εξήντα τριών ετών, αφού ο Αλλά(χ) είχε αποκαλύψει σε αυτόν όλο το Κοράνιο. Όλοι οι νόμοι της θρησκείας είχαν τελειοποιηθεί και ολοκληρωθεί και η πλειοψηφία του αραβικού έθνους είχε ασπαστεί το Ισλάμ.

Τί ειπώθηκε για το Μωχάμμαντ (Το Έλεος Του Αλλά(χ) και ειρήνη σ’ αυτόν)

Ο George Bernard Shaw στο βιβλίο του «Το Αυθεντικό Ισλάμ» έγραψε:

«Πάντα είχα σε μεγάλη εκτίμηση τη θρησκεία του Μωχάμμαντ εξαιτίας της θαυμάσιας ζωτικότητάς της. Είναι η μόνη θρησκεία που δείχνει να έχει εκείνη την αφομοιωτική ικανότητα, σε όλες τις μεταλλασσόμενες φάσεις της ύπαρξης που την καθιστά ελκυστική για κάθε εποχή. Σχετικά με τη θρησκεία του Μωχάμμαντ, είχα προφητέψει ότι θα γίνει αποδεκτή στο μέλλον, όπως αρχίζει ήδη να γίνεται αποδεκτή στην Ευρώπη του σήμερα. Οι θεολόγοι του Μεσαίωνα, είτε από άγνοια είτε από μισαλλοδοξία, ζωγράφισαν το Μωαμεθανισμό με τα μελανότερα χρώματα. Είχαν πράγματι εκπαιδευτεί να μισούν τον άνθρωπο Μωχάμμαντ και τη θρησκεία του. Για εκείνους ο Μωχάμμαντ ήταν ένας Αντίχριστος. Εγώ έχω μελετήσει τον Μωχάμμαντ, το θαυμάσιο άνθρωπο, και η άποψή μου είναι ότι πρέπει να ονομάζεται, όχι Αντίχριστος, αλλά Σωτήρας της Ανθρωπότητας ».2

Η Annie Besant 3 στο βιβλίο της «Η Ζωή και οι Διδαχές του Μωχάμμαντ» έγραψε:

«Είναι αδύνατο για όποιον μελετήσει τη ζωή και το χαρακτήρα του μεγάλου Προφήτη της Αραβίας, έχοντας γνωρίσει πώς σκεφτόταν και πώς έζησε, να αισθάνεται κάτι διαφορετικό από σεβασμό για τον ισχυρό Προφήτη, έναν από τους μεγάλους απεσταλμένους του Υψίστου. Και μολονότι στην έκθεσή μου θα πω πολλά πράγματα που μπορούν να είναι γνωστά και οικεία σε πολλά άτομα, εγώ η ίδια, κάθε φορά που τα ξαναδιαβάζω, νιώθω ένα καινούργιο αίσθημα θαυμασμού και σεβασμού για εκείνον τον μεγάλο άραβα δάσκαλο» 4.

 2. Η Προσευχή (Σαλά)

Η Προσευχή είναι ο τρόπος με τον οποίο ο δούλος διατηρεί τη σχέση του με τον Κύριό του. Με αυτή, αυτός μιλάει με τον Κύριό του, αναζητώντας τη συγχώρεσή Του και ζητώντας από Αυτόν βοήθεια και καθοδήγηση.

Υπάρχουν πέντε προσευχές που πρέπει να γίνονται κάθε μέρα. Οι άνδρες πρέπει να τις κάνουν εν συναθροίσει στο τζαμί (Μάστζιντ), εκτός από εκείνους που έχουν κάποιο σοβαρό λόγο που δεν τους επιτρέπει να το κάνουν.

Μέσω αυτής της πρακτικής οι Μουσουλμάνοι γνωρίζονται μεταξύ τους και κτίζονται, διατηρούνται και ενισχύονται οι σχέσεις αγάπης και ενότητας που τους κρατούν ενωμένους. Επίσης, με αυτόν τον τρόπο μαθαίνουν σε καθημερινή βάση την κατάσταση στην οποία βρίσκονται οι Μουσουλμάνοι αδελφοί τους.

Αν κάποιος απουσιάζει, πιθανώς επειδή είναι άρρωστος, πηγαίνουν να τον επισκεφτούν, ενώ αν κάποιος δείχνει να μην μπορεί να αντεπεξέλθει στις υποχρεώσεις του, τον συμβουλεύουν και τον βοηθούν.

Κατά τη διάρκεια της προσευχής όλες οι κοινωνικές διαφορές, όπως η τάξη, η φυλή και η καταγωγή αγνοούνται από τους Μουσουλμάνους που παρατάσσονται την ίδια στιγμή ο ένας δίπλα στον άλλο, σε πυκνό σχηματισμό, όλοι στραμμένοι προς την ίδια κατεύθυνση (τη Μέκκα).

Όλοι καθίστανται ίσοι, στεκούμενοι σε κατάσταση υποταγής μπροστά στον Αλλά(χ).

► Εικόνα: Μια μεγάλη συνάθροιση πιστών που πέφτουν πρηνείς μπροστά στον Αλλά(χ), τον Ύψιστο, σε μια μοναδική παράταξη, η οποία δηλώνει ξεκάθαρα την ταπεινότητα και την υποταγή τους σε Αυτόν.

 3. Η Υποχρεωτική Ελεημοσύνη (Ζακά)

Αυτή η ελεημοσύνη αποτελείται από ένα μικρό ποσοστό του πλούτου που ένας πλούσιος Μουσουλμάνος, δίνει στους αδελφούς του που είναι φτωχοί και έχουν ανάγκη. Η ελεημοσύνη αυτή πρέπει να προσφέρεται τηρώντας συγκεκριμένους όρους και υπό συγκεκριμένες συνθήκες. Ένας Μουσουλμάνος τη δίνει πρόθυμα, εκπληρώνοντας έτσι την επιταγή του Αλλά(χ).

Ο πραγματικός σκοπός της υποχρεωτικής ελεημοσύνης είναι η ενδυνάμωση της αλληλοβοήθειας των Μουσουλμάνων, η καταπολέμηση της φτώχειας και ο ξεριζωμός των κινδύνων που δημιουργούνται από αυτή. Μέσω της υποχρεωτικής ελεημοσύνης, οι καρδιές των πλουσίων καθαρίζονται από την απληστία, ενώ οι καρδιές των φτωχών καθαρίζονται από τη ζήλια και το μίσος που ενδεχομένως θα έτρεφαν απέναντι στους πλούσιους. Ενώ έτσι βλέπουν τον πλούσιο να δίνει από τα πλούτη του εκείνο το μερίδιο που θέσπισε ο Αλλά(χ), προσφέροντας έτσι στους φτωχούς χρήματα και δείχνοντας ενδιαφέρον για τις ανάγκες τους.

► Χρησιμοποιώντας γλωσσολογικούς όρους, «Ζακά» σημαίνει ‘μια αύξηση’. Αυξάνει τον πλούτο κάποιου και τον προφυλάσσει από δυστυχίες. Οι φιλανθρωπίες ανταμείβονται από την ευσπλαχνία του Αλλά(χ).

 4. Η νηστεία του Ραμαζανίου (Σιγιάμ)

Είναι υποχρεωτικό για κάθε Μουσουλμάνο να νηστέψει μία φορά το χρόνο, και συγκεκριμένα κατά τη διάρκεια του μήνα Ραμαντάν (Ραμαζάνι). Από την ανατολή του ηλίου μέχρι τη δύση του, ο Μουσουλμάνος πρέπει να απέχει από οτιδήποτε καταλύει τη νηστεία, είτε πρόκειται για φαγητό, για ποτό ή για σεξουαλικές επαφές.

Η νηστεία είναι πράξη λατρείας στο Ισλάμ και είναι μία υποχρέωση που θεσπίστηκε επίσης και από άλλες, προηγούμενες, θρησκείες.

Ο Αλλά(χ) λέει:

«Ω! Σεις που πιστεύετε! Η νηστεία έχει επιβληθεί σε σας όπως είχε επιβληθεί στα προηγούμενα έθνη πριν από σας [σ’ εκείνους που ήταν πριν από σας (δηλ. Χριστιανούς και Εβραίους κλπ)]. Μήπως και γίνετε ευσεβείς.»

(Κοράνι 2:183).

► Οι Μουσουλμάνοι χρησιμοποιούν το σεληνιακό ημερολόγιο για να καθορίσουν την αρχή και το τέλος κάθε μήνα. Χρησιμοποιείται επίσης για να καθοριστεί η έναρξη των ‘θρησκευτικών περιόδων’ (όπως είναι η νηστεία και το Χατζ).

 5. Το Προσκύνημα (Χατζ)

Το Χατζ είναι το προσκύνημα στον Ιερό Οίκο του Αλλά(χ) (την Κά‘μπα), όπου εκτελούνται ορισμένες λατρευτικές πράξεις σε συγκεκριμένους τόπους και σε συγκεκριμένες στιγμές. Αυτός ο πυλώνας του Ισλάμ είναι υποχρεωτικός για κάθε Μουσουλμάνο, άνδρα ή γυναίκα, που είναι υγιής και έχει φτάσει (τουλάχιστον) στην εφηβεία του/της, τουλάχιστον μία φορά κατά τη διάρκεια της ζωής του/της, εφόσον έχει τη σωματική και οικονομική δυνατότητα να το πράξει.

Ο Αλλά(χ) λέει:

«Και στον Αλλά(χ) οφείλουν όλοι οι άνθρωποι να εκτελούν το Χατζ (προσκύνημα) στον Ιερό Οίκο (Κά‘μπα, Μέκκα), όποιος μπορεί να το κάνει. Και όσο για αυτούς που δεν πιστεύουν (δηλ. αυτούς που αρνιούνται το προσκύνημα, δεν πιστεύουν στον Αλλά(χ)), ο Αλλά(χ) δεν έχει ανάγκη από τα δημιουργήματά Του.»

(Κοράνι 3:97)

Το Χατζ είναι η μεγαλύτερη σύναξη των Μουσουλμάνων. Μουσουλμάνοι απ’ όλο τον κόσμο προσέρχονται όλοι μαζί, το ίδιο χρονικό διάστημα, στο ίδιο μέρος. Όλοι τους ντυμένοι με τα ίδια ρούχα, επικαλούνται τον ίδιο Θεό και τελούν τις ίδιες τελετουργικές πράξεις.

Δε γίνεται καμία διάκριση μεταξύ πλουσίων και φτωχών, ευγενών και άσημων, λευκών και μαύρων, Αράβων και μη Αράβων: όλοι είναι ίσοι απέναντι στον Αλλά(χ). Δεν υπάρχει διαφορά μεταξύ τους, εκτός όσον αφορά την ευσέβειά τους (τάκουα). Το Χάτζ είναι ένα γεγονός που τονίζει την αδελφοσύνη όλων των Μουσουλμάνων και την ενότητα των ελπίδων και των συναισθημάτων τους.

► Προσκυνητές που περιέρχονται το Κά‘μπα κατά τη διάρκεια της περιόδου του Χατζ. Αυτό το Τζαμί μπορεί να στεγάσει πάνω από δύο εκατομμύρια ανθρώπους ταυτόχρονα.

 Οι Πυλώνες της Πίστεως

Οι δογματικές πεποιθήσεις του Ισλάμ ονομάζονται Πυλώνες της Πίστεως (Ιμάν) και είναι οι εξής:

 1. Πίστη στον Αλλά(χ)

Η πίστη στον Αλλά(χ) συνεπάγεται την πίστη στην ύπαρξή Του και στο ότι Αυτός είναι ο Μόνος και Μοναδικός στον οποίο οφείλεται η λατρεία, στο ότι Αυτός δεν έχει ομοίους ούτε συντρόφους ούτε αντίπαλους στην ρουμπουμπίγια 5, την ουλουχίγια 6 Του, στα όμορφά ονόματά Του και στις ιδιότητές Του 7. Αυτός είναι ο Δημιουργός των πάντων, ο Κύριός τους και ο μόνος που διευθετεί όλα όσα σχετίζονται με αυτόν τον κόσμο. Μόνο αυτά που Αυτός θέλει θα συμβούν και Αυτός είναι ο Μόνος που πρέπει να λατρεύουμε.

Ο Αλλά(χ) λέει:

Πες (ω, Μωχάμμαντ): Αυτός είναι Ο Αλλά(χ), Ο Ένας και Μοναδικός* Ο Αλλά(χ) Ασ-Σάμαντ (Ο Αυτάρκης, που δεν έχει ανάγκη τίποτα από τα πλάσματά του, αλλά αυτά έχουν ανάγκη από Αυτόν, και Αυτός ούτε τρώει, ούτε πίνει ούτε πεθαίνει) * Δε γέννησε, ούτε γεννήθηκε * Και κανένας δεν είναι ίσος ή συγκρίσιμος με Αυτόν»

(Κοράνι 112: 1-4).

► Αυτό είναι το 114ο κεφάλαιο του Κορανίου. Αποκαλύφθηκε όταν οι πολυθεϊστές ζήτησαν από τον Προφήτη Μωχάμμαντ να περιγράψει τον Κύριο των κόσμων.

 2. Πίστη στους Αγγέλους του Αλλά(χ)

Σημαίνει να πιστεύει κανείς στην ύπαρξη των αγγέλων. Κανένας δε γνωρίζει τον ακριβή αριθμό τους εκτός από Αυτόν (τον Αλλά(χ)). Ο Αλλά(χ) τους δημιούργησε για να Τον λατρεύουν.

Ο Αλλά(χ) λέει:

«Ποτέ ο Χριστός δε θα απέρριπτε από υπεροψία ή αλαζονεία να είναι δούλος του Αλλά(χ), ούτε οι άγγελοι που είναι κοντά [στον Αλλά(χ)].»

(Κοράνι 4:172).

Οι άγγελοι δεν μοιράζονται καμία από τις ιδιότητες του Αλλά(χ), ούτε είναι παιδιά Του. Ο Αλλά(χ) μάλιστα τους δημιούργησε για να εκτελέσουν τις αποστολές που Αυτός τους αναθέτει.

Ο Αλλά(χ) λέει:

«Και λένε: “Ο Ελεήμων (Αλλά(χ)) απέκτησε έναν υιό”, Δόξα σ’ Αυτόν (είναι πιο Σπουδαίος απ' αυτό που λένε γι' Αυτόν)! Και όμως αυτοί (οι άγγελοι που οι άπιστοι τους αποκαλούν κόρες του Αλλά(χ)) δεν είναι παρά τιμημένοι δούλοι [Του]. *Δεν μιλούν ποτέ πριν Εκείνος μιλήσει, και ενεργούν μόνο έπειτα από διαταγή Του.»

(Κοράνι 21:26-27).

 3. Πίστη στα Κείμενα (Βιβλία) του Αλλά(χ)

Σημαίνει να πιστεύει κανείς ότι ο Αλλά(χ) αποκάλυψε Θεία Κείμενα στους Απεσταλμένους Του για να τα μεταδώσουν στην ανθρωπότητα. Αυτά τα κείμενα περιείχαν μόνο την αλήθεια, τη στιγμή της αποκάλυψής τους πριν οι άνθρωποι να τα αλλάξουν και να τα αλλοιώσουν. Όλα αυτά τα κείμενα καλούν τους ανθρώπους στη Μοναδικότητα του Αλλά(χ) και στο να πιστέψουν ότι Αυτός είναι ο Δημιουργός, ο Κύριος και ο Ιδιοκτήτης και ότι σε Αυτόν ανήκουν τα Όμορφα Ονόματα και οι υψηλές Ιδιότητες. Μερικά από αυτά τα κείμενα είναι:

► Το Ιερό Κοράνιο

· Οι Σούχοφ (Οι Γραφές του Αβραάμ): oι Σουχούφ είναι η Αγία Γραφή που αποκαλύφθηκε στον Προφήτη Αβραάμ.

· Η Τορά (Πεντάτευχος): η Τορά είναι το Ιερό Κείμενο που αποκαλύφθηκε στον Προφήτη Μωυσή.

· Οι Ζαμπούρ (Ψαλμοί): οι Ζαμπούρ είναι το Ιερό Κείμενο που αποκαλύφθηκε στον Προφήτη Δαβίδ.

· Το Ιντζίλ (Ευαγγέλιο): το Ιντζίλ είναι Το Ιερό Κείμενο που αποκαλύφθηκε στον Προφήτη Ιησού.

· Το Ιερό Κοράνιο: οφείλει κανείς να πιστεύει ότι το Κοράνιο είναι ο Λόγος του Αλλά(χ), τον οποίο ο Άγγελος Γαβριήλ μετέφερε στο Μωχάμμαντ και είναι το τελευταίο Θείο Κείμενο που κατάργησε όλα τα προηγούμενα Κείμενα.

 Τί είναι το Κοράνιο;

Το Κοράνιο είναι το σύνταγμα των Μουσουλμάνων, από το οποίο αντλούν τις διδαχές που ρυθμίζουν και τις θρησκευτικές και τις καθημερινές τους υποθέσεις. Διαφέρει από τα προηγούμενα Θεία Κείμενα για τους εξής λόγους:

· Είναι το τελευταίο Θείο Κείμενο που αποκαλύφθηκε και γι’ αυτό το λόγο ο Αλλά(χ) ο Ύψιστος υποσχέθηκε ότι θα το προστατεύει από οποιαδήποτε διαστρέβλωση μέχρι την Ήμερα της Κρίσεως.

Ο Αλλά(χ) είπε:

«Εμείς στείλαμε κάτω [στη Γη] το Κοράνιο και θα το προστατέψουμε (από το να αλλοιωθεί ή από το να χαθεί).»

(Κοράνι 15:9)

· Το Κοράνιο περιλαμβάνει όλους τους νόμους που μεταρρυθμίζουν την κοινωνία, εξασφαλίζοντας, με την εφαρμογή τους, ευτυχία σε όλους.

· Το Κοράνιο αναφέρει τις ιστορίες των Προφητών και των Απεσταλμένων και όσα συνέβησαν μεταξύ εκείνων και των λαών τους, από τον Αδάμ μέχρι το Μωχάμμαντ (Το Έλεος Του Αλλά(χ) και ειρήνη σ’ αυτόν).

· Αποκαλύφθηκε σε όλους τους ανθρώπους για να μπορέσουν να ζήσουν μία ζωή γεμάτη ειρήνη και ευτυχία και για να τους βγάλει από το σκοτάδι και να τους οδηγήσει στο φως.

· Η απαγγελία, η αποστήθιση και η διδασκαλία του Κορανίου αποτελούν πράξεις λατρείας.

 Τι ειπώθηκε για το Κοράνιο;

Ο Maurice Bucaille στο βιβλίο του «Το Κοράνιο και η σύγχρονη επιστήμη» έγραψε:

«Μια πραγματικά αντικειμενική ανάλυσή του [του Κορανίου] υπό το φως της σύγχρονης επιστήμης μας οδηγεί στο να αναγνωρίσουμε τη συμφωνία που υπάρχει ανάμεσα στα δύο [το Κοράνιο και τη σύγχρονη επιστήμη], όπως έχει ήδη επισημανθεί σε διάφορες περιπτώσεις. Παράλληλα, μας κάνει να κρίνουμε απίθανο, λαμβάνοντας υπόψη το επίπεδο των γνώσεων την εποχή του Μωχάμμαντ, ότι μπορούσε ένας άνθρωπος της εποχής εκείνης να είναι ο εμπνευστής τέτοιων δηλώσεων και αναφορών. Αυτές οι σκέψεις συμβάλλουν στην ανάδειξη της μοναδικότητας της κορανικής αποκάλυψης και αναγκάζουν τον επιστήμονα να αποδέχεται ότι δε μπορεί να δώσει κάποια εξήγηση σε αυτά βασιζόμενος μόνο σε υλιστικές προσεγγίσεις.»

 4. Πίστη στους Απεσταλμένους του Αλλά(χ)

Σημαίνει να πιστεύει κανείς ότι ο Αλλά(χ) επέλεξε τους καλύτερους ανάμεσα στους ανθρώπους για να γίνουν οι Απεσταλμένοι που Αυτός έστειλε στα πλάσματά Του με συγκεκριμένους νόμους, να Τον λατρεύουν, να Τον υπακούουν και να εγκαθιδρύσουν τη θρησκεία Του και την Μοναδικότητά Του, τον ταουχίντ (μονοθεϊσμό). Ο Αλλά(χ) διέταξε τους Απεσταλμένους Του να μεταδώσουν το Μήνυμά Του στους ανθρώπους, έτσι ώστε να μη μπορούν οι άνθρωποι να Τον αμφισβητήσουν, από τη στιγμή που Αυτός τούς έστειλε τους Απεσταλμένους Του.

Ο Αλλά(χ) λέει:

«Και δεν στείλαμε πριν από σένα (ω, Μωχάμμαντ) παρά μόνο άνδρες (αποστόλους) που τους εμπνεύσαμε. Αν όμως δεν το γνωρίζετε (ω, ειδωλολάτρες της Μέκκας που είπατε ότι ο Αλλά(χ) είναι πολύ Σπουδαίος για να στείλει άνθρωπο ως απόστολο) ρωτήστε αυτούς που κατέχουν τις Γραφές [Τορά και Ιντζήλ (Ευαγγέλιο) αν οι απόστολοι που έστειλα πριν από σας ήταν άνθρωποι ή άγγελοι].»

(Κοράνι 21:7).

Ο πρώτος Προφήτης ήταν ο Νώε (ειρήνη σ’ αυτόν) και ο τελευταίος ο Μωχάμμαντ (Το Έλεος Του Αλλά(χ) και ειρήνη σ’ αυτόν).

 5. Πίστη στην Ημέρα της Κρίσεως

Είναι να πιστεύει κανείς ότι αυτός ο κόσμος μία μέρα θα τελειώσει.

Ο Αλλά(χ) λέει:

«Όλοι πάνω της [στη Γη] θα πεθάνουν και θα παραμείνει (αθάνατος) μόνο το Πρόσωπο του Κυρίου σου, ο Άρχοντας της Δόξας και της Τιμής.»

(Κοράνι 55:26-27).

Μετά από αυτό ο Αλλά(χ) θα αναστήσει όλα τα πλάσματά Του, καλώντας τα σε απολογία και θα ανταμείψει αυτούς που έκαναν καλό, βάσει των δίκαιων πράξεών τους, την πίστη τους στον Αλλά(χ) και την αφοσίωση τους στους Προφήτες και στους Απεσταλμένους Του, με την αιώνια ζωή στον Παράδεισο (τζάννα).

Αντίθετα θα τιμωρήσει αυτούς που έκαναν κακές πράξεις, που δεν πίστεψαν και δεν υπάκουσαν τους Απεσταλμένους Του, με την αιώνια ζωή στην Κόλαση.

 6. Πίστη στα Καντά’ και Κάνταρ (Θείο Πεπρωμένο/Μοίρα)

Σημαίνει να πιστεύει κανείς ότι ο Αλλά(χ) γνώριζε τα πάντα πριν ακόμη αυτά υπάρξουν καθώς τι θα συμβεί σε αυτά μετέπειτα. Μετά τα δημιούργησε σύμφωνα με τη Σοφία και την Κρίση Του.

Ο Αλλά(χ) είπε:

«…και [ο Αλλά(χ)] δημιούργησε κάθε πράγμα και το μέτρησε ακριβώς με τις κατάλληλες (αρμονικές) αναλογίες (χωρίς ατέλειες).»

(Κοράνι 25:2).

Η πίστη στο Καντά’ και στο Κάνταρ δεν ακυρώνει την προσπάθεια που πρέπει να γίνει από τους ανθρώπους για να πετύχουν κάτι. Η πίστη στο Θείο Πεπρωμένο καταλήγει στα εξής:

· Σε καθαρή συνείδηση και εσωτερική γαλήνη. Δεν αφήνονται περιθώρια για την λύπη που μπορεί να προκαλέσει η μη επίτευξη ή η μη πραγματοποίηση κάποιων πραγμάτων.

· Στην προτροπή για γνώση και εξερεύνηση όσων δημιουργήθηκαν από τον Αλλά(χ) σε αυτό το σύμπαν. Οι στεναχώριες, όπως οι αρρώστιες, ωθούν τους ανθρώπους να αναζητήσουν μια θεραπεία, η οποία προκύπτει από την αναζήτηση των πηγών της ιατρικής που ο Αλλά(χ), ο Ύψιστος, δημιούργησε σε αυτό το σύμπαν.

· Στο ότι ο άνθρωπος αφήνεται περισσότερο στον Αλλά(χ), περιορίζοντας τους φόβους του.

Ο Ιμπν Αμπ-μπάς είπε:

«Μία μέρα ήμουν κοντά στον Απεσταλμένο του Αλλά(χ) και αυτός μου είπε: Νεαρέ, θα σου μάθω κάποιες φράσεις. Φύλαγε τις εντολές του Αλλά(χ) και Αυτός θα φυλάει εσένα. Φύλαγε τις εντολές του Αλλά(χ) και θα Τον βρεις δίπλα σου. Αν είναι να ζητήσεις, ζήτα από τον Αλλά(χ), και αν είναι να ζητήσεις βοήθεια, ζήτα βοήθεια από τον Αλλά(χ) και να ξέρεις ότι ακόμη και αν ολόκληρος ο κόσμος μαζευόταν για να σε ωφελήσει, δε θα μπορούσε να σε ωφελήσει παρά μόνο με όσα έχει ήδη προκαθορίσει ο Αλλά(χ) για σένα. Και ακόμη και αν ολόκληρος ο κόσμος μαζευόταν για να σου κάνει κακό, δε θα μπορούσε να σε βλάψει παρά μόνο με όσα έχει ήδη προκαθορίσει ο Αλλά(χ) για σένα. Οι πένες έχουν σηκωθεί και οι γραφές έχουν στεγνώσει (δηλαδή, o γέγραφε γέγραφε).»

(Ατ-Τίρμιδι).

 Οι βασικοί στόχοι του Ισλάμ

Οι βασικοί στόχοι του Ισλάμ είναι:

1. Η διατήρηση της θρησκείας.

2. Η διατήρηση της ζωής.

3. Η διατήρηση της περιουσίας.

4. Η διατήρηση του φρονήματος.

5. Η διατήρηση της καταγωγής.

6. Η διατήρηση της τιμής.

Ο Προφήτης του Ισλάμ Μωχάμμαντ (Το Έλεος Του Αλλά(χ) και ειρήνη σ’ αυτόν) είπε:

«Ο Αλλά(χ) έκανε τη ζωή σας, την περιουσία σας και την τιμή σας απαράβατες, όπως έκανε απαράβατη αυτήν την ημέρα (την ημέρα του Άραφα, κατά τη διάρκεια του χατζ), όπως έκανε απαράβατο αυτόν το μήνα (το μήνα Δυολ-Χίτζα, το 12ο μήνα του Ισλαμικού έτους) σε αυτήν την [απαράβατη] τοποθεσία (τη Μέκκα και τα πέριξ της).»

(Αλ-Μπουχάρι).

Είπε επίσης:

«Να σας πω ποιος είναι ο (αληθινός) πιστός; Ο πιστός είναι εκείνος στον οποίο οι άνθρωποι εμπιστεύονται τα χρήματά τους και τις ζωές τους. Ο Μουσουλμάνος είναι εκείνος από τα χέρια και τη γλώσσα του οποίου οι άνθρωποι είναι ασφαλείς. Ο πραγματικός μαχητής στο δρόμο του Αλλά(χ) είναι εκείνος που καταπολεμά τους δικούς του πόθους για να υπακούσει τον Αλλά(χ) και ο πραγματικός μετανάστης (Ο Μωχάμμαντ εγκατέλειψε με τους Συντρόφους του τη Μέκκα και μετανάστευσε στη Μεδίνα, επειδή οι άπιστοι της Μέκκας τούς πολεμούσαν και τους έβλαπταν) είναι εκείνος που εγκαταλείπει τις αμαρτίες και τις κακές πράξεις.»

(Ιμπν Χιμπάν).

 Αγωγή, τρόποι και ηθική στο Ισλάμ

Το Ισλάμ απαγορεύει όλα όσα είναι κακά και μοχθηρά, είτε στα λόγια είτε στις πράξεις.

Ο Αλλά(χ) λέει:

«Πες (Ω Μωχάμμαντ): Κι όμως ο Κύριός μου απαγόρευσε πράγματι τις Αλ-Φαουάχις (δηλ.αισχρές πράξεις π.χ. μοιχεία και μεγάλες αμαρτίες) – είτε φανερές είτε κρυφές – τις αμαρτίες και τις άδικες καταπιέσεις, το να συνεταιρίζετε άλλους (στην λατρεία) με τον Αλλά(χ), κάτι για το οποίο Αυτός δεν έχει δώσει καμία εξουσία και να λέτε για τον Αλλά(χ) ό,τι εσείς δεν γνωρίζετε.»

(Κοράνι 7:33).

Σκοπεύει στην ενδυνάμωση και την προώθηση της ηθικής και της καλής αγωγής.

Ο Προφήτης του Ισλάμ είπε:

«Έχω σταλεί για να τελειοποιήσω τα πιο ενάρετα ήθη.»

(Αλ-Χάκιμ).

Ο Μεγάλος και Παντοδύναμος Αλλά(χ) είπε στο Ιερό Κοράνιο:

«Πες τους: Ελάτε να σας απαγγείλω αυτά που ο Κύριός σας απαγόρευσε για σας [πραγματικά]: να μην συνδέετε τίποτα με Αυτόν, να συμπεριφερθείτε με τον καλύτερο τρόπο στους γονείς σας γεμάτο καλοσύνη, να μη σκοτώνετε τα παιδιά σας από το φόβο της φτώχειας – Εμείς σας προμηθεύουμε ό,τι χρειάζεται για σας και γι' αυτά – να μην πλησιάζετε τις Αλ-Φαουάχις (δηλ.αισχρές πράξεις), είτε φανερές είτε κρυφές, Να μη σκοτώνετε την ψυχή που ο Αλλά(χ) απαγόρεψε (οποιαδήποτε ψυχή εκτός του άπιστου που πολεμάει τους Μουσουλμάνους), εκτός για δίκαιους λόγους (αν το δίκαιο το απαιτεί - όπως την ψυχή ενός δολοφόνου). Μ’ αυτά σας υποχρεώνει ο Αλλά(χ), κι ίσως να το αντιληφθείτε.»

(Κοράνι 6:151).

Ο Απεσταλμένος του Αλλά(χ) είπε:

«Κανένας από σας δεν πιστεύει αληθινά μέχρι να αγαπήσει για τον αδελφό του ό,τι αγαπά για τον εαυτό του.»

(Αλ-Μπουχάρι)

 Δικαιώματα στο Ισλάμ

Το Ισλάμ διατάζει τους πιστούς να αναγνωρίζουν στους άλλους ανθρώπους τα δικαιώματά τους. Γονείς, σύζυγοι, παιδιά, γείτονες: σε όλους αυτούς αναγνωρίζονται συγκεκριμένα δικαιώματα ανάλογα με τον ειδικό τους ρόλο σε αυτόν τον κόσμο. Με αυτό τον τρόπο οι σχέσεις μεταξύ των μελών μιας ισλαμικής κοινότητας σταθεροποιούνται και ισχυροποιούνται. Διαδίδονται η αγάπη και η ενότητα και αποφεύγεται η διάλυση της κοινωνίας.

Ο Αλλά(χ) λέει:

«Και να λατρεύετε τον Αλλά(χ) και μην Του αποδίδετε συνέταιρους (στη λατρεία). Φερθείτε κάλλιστα στους γονείς, τους συγγενείς, τα ορφανά, τους άπορους, τους γείτονες που συνδέεστε με συγγένεια και τους γείτονες που δεν είναι συγγενείς σας, τους φίλους που είναι δίπλα σας (τις συζύγους σας και τους συντρόφους σας στο ταξίδι), τους οδοιπόρους που συναντάτε και σε όσους βρίσκονται κάτω από το δεξί σας χέρι (σκλάβους). Γιατί ο Αλλά(χ) δεν αγαπά εκείνον που είναι υπερήφανος και ματαιόδοξος.»

(Κοράνι 4:36).

Ο Προφήτης είπε:

«Ο καθένας από σας είναι φύλακας και υπεύθυνος για αυτά που είναι υπό τη φύλαξή του. Ο κυβερνών είναι ο φύλακας των υπηκόων του και είναι υπεύθυνος για αυτούς, ο σύζυγος είναι ο φύλακας της οικογένειάς του και είναι υπεύθυνος για αυτήν, η σύζυγος είναι ο φύλακας του σπιτικού και των παιδιών του άνδρα της και είναι υπεύθυνη για αυτά και ο δούλος είναι ο φύλακας της περιουσίας του αφεντικού του και είναι υπεύθυνος γι’ αυτήν. Όλοι σας λοιπόν είστε φύλακες και υπεύθυνοι για την υπακοή σας.»

(Αλ-Μπουχάρι).

Ακόμη και οι δρόμοι από τους οποίους οι άνθρωποι περνούν έχουν τα δικαιώματά τους.

Ο Απόστολος του Ισλάμ Μωχάμμαντ (Το Έλεος Του Αλλά(χ) και ειρήνη σ’ αυτόν) είπε:

«Αποφύγετε να κάθεστε στα μονοπάτια». Τότε του είπαν: «Ω Απεσταλμένε του Αλλά(χ), δεν έχουμε άλλο μέρος που να συγκεντρωθούμε για να μιλάμε», και αυτός απάντησε: «Αν πρέπει να το κάνετε, τότε σεβαστείτε το δικαίωμα του μονοπατιού». Αυτοί ρώτησαν: «Και ποιο είναι το δικαίωμα του μονοπατιού;», αυτός ανταπάντησε: «Να χαμηλώσει [όποιος κάθεται εκεί] το βλέμμα του [δηλαδή να μην κοιτάει πονηρά τα άτομα του άλλου φύλου], να μην βλάπτει τους άλλους, να απαντήσει στους χαιρετισμούς, να συνιστά το καλό και να απαγορεύει το κακό»

(Αλ-Μπουχάρι).

Τα ζώα επίσης έχουν δικαιώματα. Το να δείξουμε συμπόνια προς αυτά και να τα μεταχειριζόμαστε καλά είναι ένας τρόπος για να κερδίσουμε τη συγχώρεση του Αλλά(χ) για τις αμαρτίες μας.

Ο Απόστολος του Ισλάμ Μωχάμμαντ (Το Έλεος Του Αλλά(χ) και ειρήνη σ’ αυτόν) είπε:

«Κάποτε, ένας άνδρας, ενώ περπατούσε σε ένα μονοπάτι, δίψασε πολύ. Βρήκε ένα πηγάδι, κατέβηκε μέσα και ήπιε. Όταν βγήκε από εκεί είδε ένα σκυλί λαχανιασμένο, που έχωνε τη μούρη του στο χώμα [ψάχνοντας για νερό] εξαιτίας της δίψας. Τότε ο άνδρας είπε: “ Ο σκύλος υποφέρει από τη δίψα όπως υπέφερα και εγώ ” και μετά κατέβηκε πάλι στο πηγάδι, γέμισε το παπούτσι του με νερό και έδωσε στο σκυλί για να πιει. [Εξαιτίας αυτού] ο Αλλά(χ) τον αντάμειψε συγχωρώντας τις αμαρτίες του».

Τότε [αυτοί που τον άκουγαν] ρώτησαν: «Ω Απεσταλμένε του Αλλά(χ), θα ανταμειφθούμε ακόμη και λόγω του ότι μεταχειριζόμαστε καλά τα ζώα;», και αυτός απάντησε: «Μάλιστα! Για [την καλή σας συμπεριφορά με] κάθε ζωντανό ον θα λάβετε αμοιβή»

(Αλ-Μπουχάρι).

Το Ισλάμ θεωρεί πως η κακομεταχείριση των ζώων, όπως ο εγκλεισμός τους χωρίς τροφή και νερό ή ο βασανισμός τους, αποτελούν αιτία για να σταλεί κάποιος στην Κόλαση.

Ο Απόστολος του Ισλάμ Μωχάμμαντ (Το Έλεος Του Αλλά(χ) και ειρήνη σ’ αυτόν) είπε:

«Μία γυναίκα τιμωρήθηκε εξαιτίας μιας γάτας. Αυτή κράτησε τη γάτα κλεισμένη μέχρι που πέθανε και γι’ αυτό καταδικάστηκε στην Κόλαση. Όσο την κρατούσε έγκλειστη δεν της έδινε ούτε νερό ούτε τροφή, και ούτε την άφηνε να τρώει από τα έντομα (ή άλλα πράγματα) της γης»

(Αλ-Μπουχάρι).

Αν τέτοια είναι η συμπόνια που το Ισλάμ δείχνει στα ζώα, πόση περισσότερη συμπόνια θα δείχνει στους ανθρώπους, τους οποίους ο Αλλά(χ) επέλεξε και τίμησε πάνω από όλα τα άλλα πλάσματά Του;

 ΤΙ ΓΝΩΡΙΖΕΤΕ ΓΙΑ …. ;

 Την Κά‘μπα

Όταν γεννήθηκε ο Ισμαήλ, ο υιός του Αβραάμ και της Άγαρ, η άλλη γυναίκα του Αβραάμ, η Σάρα, ζήλεψε και ζήτησε από τον Αβραάμ να τους διώξει μακριά από αυτήν. Τότε ο Ύψιστος Αλλά(χ) φώτισε τον Αβραάμ, που τους πήγε στη Μέκκα. Ο Αβραάμ τους άφησε εκεί με το σκεπτικό ότι θα τους επισκεπτόταν κάθε τόσο. Μετά από κάποιο χρονικό διάστημα, ο Αβραάμ πήγε να τους δει και τότε είδε τον Ισμαήλ που έριχνε βέλη κοντά στην πηγή Ζάμζαμ. Όταν τον είδε, τον αγκάλιασε όπως αγκαλιάζει ένας πατέρας τον υιό του και του είπε:

«Ω Ισμαήλ, ο Αλλά(χ) με διέταξε να κτίσω εδώ έναν Οίκο».

Μαζί έκτισαν τους τοίχους του Οίκου του Αλλά(χ). Ο Ισμαήλ μάζευε τις πέτρες και ο Αβραάμ έκτιζε με αυτές τους τοίχους. Όταν το οικοδόμημα έφτασε σε κάποιο ύψος, ο Αβραάμ τοποθέτησε μία πέτρα εκεί που στεκότανε, και μαζί με τον υιό του ικέτεψαν τον Αλλά(χ) λέγοντας:

«"Κύριέ μας! δέξου [αυτόν τον οίκο] από μας. Γιατί, Εσύ είσαι Αλ-Σαμεί‘ (Αυτός που ακούει τα πάντα) και Αλ-‘Αλείμ (Παντογνώστης)"».

(Κοράνι 2:127)

Μουσουλμάνοι απ’ όλο τον κόσμο στρέφονται προς την Κά‘μπα όταν προσεύχονται· η Κά‘μπα είναι ο πρώτος Οίκος του Αλλά(χ).

Ο Αλλά(χ) λέει:

«Ο πρώτος Οίκος [της λατρείας μου] που κτίστηκε για τους ανθρώπους ήταν ο Ιερός Οίκος της Μπάκκα [δηλ. Μάκκα = Μέκκα], ευλογημένος και καθοδήγηση για όλο τον κόσμο»

(Κοράνι 3:96).

Η Κά‘μπα συμβολίζει την ενότητα των Μουσουλμάνων και οι Μουσουλμάνοι στρέφουν προς τη Μέκκα τις καρδιές και τα σώματά τους.

Ο Αλλά(χ) λέει:

«Στον Αλλά(χ) ανήκει η ανατολή και η δύση: Προς όποια κατεύθυνση και να στραφείτε, εκεί είναι το Πρόσωπο του Αλλά(χ). Ο Αλλά(χ) είναι Ουάσε’ (Ο Απέραντος· Αυτός που Περιλαμβάνει τα Πάντα) και ‘Αλείμ (Παντογνώστης).»

(Κοράνι 2:115).

Όταν οι Μουσουλμάνοι περιφέρονται γύρω από τον Οίκο δεν τον λατρεύουν (τον Οίκο), γιατί η λατρεία πρέπει να είναι μόνο για τον Αλλά(χ).

Ο Αλλά(χ) λέει:

«Ας λατρεύουν τον Κύριο αυτού του Οίκου, * που τους τάισε [σώζοντάς τους] από την πείνα και τους έκανε να αισθάνονται ασφαλείς από το φόβο.»

(Κοράνι 106:3-4).

 Την Μαύρη Λίθος

Λίγο πριν ολοκληρωθεί το κτίσιμο της Κά‘μπα ο Αβραάμ είδε πως έλειπε μία πέτρα (για να την τελειώσει). Τότε ζήτησε από τον Ισμαήλ να ψάξει για μία πέτρα. Αυτός πήγε να ψάξει, αλλά όταν γύρισε είδε πως ο πατέρας του είχε ήδη τοποθετήσει μία πέτρα εκεί που υπήρχε κενό. Τότε τον ρώτησε:

«Πατέρα, που βρήκες αυτή την πέτρα;» Αυτός απάντησε: «Μου την έφερε ο Γαβριήλ από τον Παράδεισο».

Έτσι ολοκλήρωσαν το κτίσιμο της Κά‘μπα . Όταν αυτή η τελευταία πέτρα κατέβηκε από τον Παράδεισο ήταν λευκή σαν το γάλα. Είπε ο Προφήτης:

«Η Μαύρη Λίθος στάλθηκε κάτω στη Γη από τον Παράδεισο πιο άσπρη από το γάλα, αλλά έγινε μαύρη από τις αμαρτίες των ανθρώπων»

(Ατ-Τίρμιδι).

 Το Μακάμ του Αβραάμ (Ιμπραχίμ)

Ο Προφήτης (Το Έλεος Του Αλλά(χ) και ειρήνη σ’ αυτόν) είπε:

«Η γωνία της Υεμένης και το Μακάμ του Αβραάμ είναι δύο από τα ζαφείρια της Τζάννα (των Κήπων του Παραδείσου), και αν ο Αλλά(χ) δεν τους είχε αφαιρέσει το αρχικό τους φως, θα φώτιζαν όλον τον κόσμο από την Ανατολή ως τη Δύση»

(Ιμπν Χιμπάν)

Το Μακάμ του Αβραάμ είναι η πέτρα πάνω στην οποία ο Αβράαμ στεκόταν όταν έκτιζε την Κά‘μπα . Ο γιος του Ισμαήλ τον βοηθούσε στο κτίσιμο, δίνοντάς του τις πέτρες.

► Το Μάκαμ του Ιμπραήμ (Αβραάμ) (το σημείο όπου στάθηκε ο Αβραάμ). Ένα από τα θαύματα του Προφήτη Αβραάμ ήταν ότι η πέτρα πάνω στην οποία στάθηκε ενώ έχτιζε το Κά‘μπα μαλάκωσε και τα πόδια του βυθίστηκαν μέσα της. Μέχρι και σήμερα μπορεί κανείς να δει τα ίχνη από τα πόδια του Αβραάμ στην πέτρα.

 Το Σπήλαιο Χιρά’

Ο Προφήτης συνήθιζε να περνά κάποιες νύχτες στη σπηλιά Χιρά’. Ο Γαβριήλ του έφερε την πρώτη αποκάλυψη ενώ βρισκόταν σε αυτήν τη σπηλιά. Οι Μουσουλμάνοι, όμως, δεν πρέπει να πάνε εκεί, επειδή ο Προφήτης ποτέ δεν γύρισε εκεί αφότου του ανατέθηκε η θεία αποστολή.

Η Σπηλιά του Χίρά’ βρίσκεται στην κορυφή του «Τζάμπαλ Αν-Νούρ» (Το Όρος του Φωτός), ένα μικρό βουνό, ύψους περίπου 634 μέτρων, ανατολικά της Μέκκας. Είναι περίπου 4 χιλιόμετρα μακριά από το Χάραμ (Ιερό Οίκο). Σε αυτή τη σπηλιά, στο Όρος Αν-Νουρ, ο αρχάγγελος Γαβριήλ εμφανίστηκε στον Προφήτη Μωχάμμαντ (Το Έλεος Του Αλλά(χ) και ειρήνη σ’ αυτόν) με τη θεία αποκάλυψη. Το Όρος Αν-Νουρ είναι ένα από τα βουνά της Μέκκας (Φαράν) που αναφέρονται στην Πεντάτευχο (Τορά), κεφ. 23, στ. 2.

 Την Πηγή Ζάμζαμ

► Η πηγή βρίσκεται 21 μέτρα από το Κά‘μπα. Έχει σκαφτεί με τα χέρια και έχει βάθος 30 περίπου μέτρα, με εσωτερική διάμετρο που κυμαίνεται από 1.08 σε 2.66 μ.

Ο Αβραάμ πήγε την Άγαρ και το παιδί της, τον Ισμαήλ, σε ένα μέρος κοντά στην Κά‘μπα και τους άφησε κάτω από ένα δένδρο στην τοποθεσία της Ζάμζαμ. Μέχρι τότε η Μέκκα ήταν ένας τόπος εντελώς ακατοίκητος, ωστόσο ο Αβραάμ την επέλεξε για τόπο κατοικίας της Άγαρ και του Ισμαήλ. Τους άφησε λίγους χουρμάδες και ένα φλασκί νερό και ξεκίνησε για να γυρίσει σπίτι. Η μητέρα του Ισμαήλ τον ακολουθούσε φωνάζοντάς του:

«Ω Αβραάμ ! Πού πας ! Δεν υπάρχει κανένας εδώ που μπορεί να μας κάνει παρέα και δεν υπάρχει τίποτα που μπορεί να μας φανεί χρήσιμο».

Η Άγαρ επανάλαβε πολλές φορές αυτά τα λόγια στον Αβραάμ, αλλά αυτός ούτε γύρισε να την κοιτάξει. Τότε αυτή τον ρώτησε: «Ο Αλλά(χ) σε διέταξε να κάνεις αυτό;». Αυτός απάντησε: «Ναι» και αυτή είπε: «Τότε Αυτός δεν θα μας εγκαταλείψει». Ο Αβραάμ προχώρησε και μόλις έφτασε σε ένα λόφο όπου δε μπορούσαν να τον βλέπουν, στράφηκε προς τη Μέκκα και παρακάλεσε τον Αλλά(χ) λέγοντας:

«Κύριε ημών! Έχω κάνει μερικούς από τους απογόνους μου να κατοικήσουν σε μια κοιλάδα χωρίς καλλιέργεια στον Απαράβατο Οίκο Σου, Κύριέ μας! Για να εκτελούν την προσευχή (ή, ως επίκληση προς Τον Αλλά(χ): Κύριέ μας! ας εκτελούν την προσευχή!).. Και γέμισε τις καρδιές μερικών ανθρώπων με αγάπη, και κάνε τες να τους πλησιάζουν και προμήθευέ τους με τους καρπούς, ίσως θα Σου είναι ευγνώμονες.»

(Κοράνι 14:37).

Η Άγαρ θήλαζε τον Ισμαήλ και αυτή έπινε από το νερό που είχαν. Όταν το νερό τελείωσε αυτή και το παιδί της άρχισαν να διψούν. Έβλεπε το παιδί της, που κόντευε να πεθάνει από τη δίψα, να κλαίει. Τότε έτρεξε στο πιο κοντινό λοφίσκο, που ήταν ο λοφίσκος της Ασ-Σάφα. Στάθηκε εκεί με την ελπίδα να δει κάποιον άνθρωπο, αλλά δεν είδε κανέναν. Έτσι κατέβηκε και μόλις έφτασε στην κοιλάδα μάζεψε το ένδυμά της και άρχισε να τρέχει στην κοιλάδα σαν μανιασμένη, μέχρι που έφτασε στο λοφίσκο της Αλ-Μάρουα. Κοίταξε προσεκτικά και από εκεί, ελπίζοντας να δει κάποιον, αλλά πάλι δεν είδε κανέναν. Το έκανε αυτό εφτά φορές.

Ο Ιμπν Αμπμπάς είπε:

«Ο Προφήτης είπε: Από εκεί ξεκίνησε η παράδοση του Σά'ι (περπάτημα και τρέξιμο) μεταξύ των δύο λοφίσκων της Ασ-Σάφα και Αλ-Μάρουα. Όταν [η Άγαρ] έφτασε στην Αλ-Μάρουα (για τελευταία φορά) άκουσε μια φωνή, τότε ηρέμησε και άκουσε προσεκτικά. Άκουσε ξανά τη φωνή και τότε είπε, “Εσύ [όποιος και να’ σαι], που άκουσα τη φωνή σου, μπορείς να με βοηθήσεις; Και ιδού! Είδε στην τοποθεσία της Ζάμζαμ έναν άγγελο που κτυπούσε ελαφρά με τα φτερά του το χώμα, μέχρι που ανάβλυσε νερό. Η Άγαρ έφτιαξε αμέσως ένα μικρό ανάχωμα για να κρατήσει το νερό και γέμισε το φλασκί. – Ο Προφήτης πρόσθεσε και αυτό: - Ο Αλλά(χ) να ελεήσει τη μητέρα του Ισμαήλ! Αν άφηνε το νερό να τρέχει χωρίς να προσπαθήσει να το συγκρατήσει ή αν δεν φρόντιζε να γεμίσει το φλασκί, η Ζάμζαμ θα μπορούσε να γίνει ένα ρυάκι που ρέει στην επιφάνεια της γης»

(Αλ-Μπουχάρι)

 Την Ασ-Σαφα και την Αλ-Μάρουα

Υπάρχουν δύο λοφίσκοι ανάμεσα στους οποίους η μητέρα του Ισμαήλ έτρεξε και στους οποίους στάθηκε, ψάχνοντας για βοήθεια και για νερό. Κατά τη διάρκεια του προσκυνήματος Χατζ οι πιστοί περπατούν και τρέχουν ανάμεσα σε αυτούς τους δύο λοφίσκους, ακολουθώντας την παράδοση (Σούννα) του Προφήτη.

Η απόσταση μεταξύ της Ασ-Σαφα και της Αλ-Μάρουα είναι περίπου 450 μέτρα· έτσι οι επτά διαδρομές αντιστοιχούν κατά προσέγγιση σε 3,15 χιλιόμετρα.

► Η απόσταση ανάμεσα στη Σαφά και τη Μαρουά είναι περίπου 450 μέτρα, οπότε εφτά ταξίδια ανέρχονται κατά προσέγγιση στα 3.15 χιλιόμετρα.

 Τους Τζαμαράτ (ο Λιθοβολισμό του Διαβόλου)

► Υπάρχουν τρεις Τζαμαράτ στη Μίνα: το Τζάμρατ Αλ-‘Άκαμπα, το Τζάμρατ Ελ-Ούστα και το Τζάμρατ Ασ-Σούγρα. Η απόσταση μεταξύ του Τζαμράτ ας-Σουγκρά και Τζαμρατούλ-Ουστά είναι 150 μέτρα και η απόσταση μεταξύ του Τζαμρατούλ-Ακαμπά και του Τζαμρατούλ-Ουστά είναι 225 μέτρα.

Είναι τα μέρη όπου ο σατανάς πλησίασε τον Αβραάμ, όταν αυτός άφησε τη γυναίκα και το παιδί του στη Μέκκα, για να τον κάνει να αμφιβάλει. Τότε ο Αβραάμ πήρε κάποιες πέτρες και τις πέταξε στο Σατανά. Κατά τη διάρκεια του Χατζ οι Μουσουλμάνοι ρίχνουν μικρές πέτρες στους στύλους που βρίσκονται εκεί, ακολουθώντας τη Σούννα του προγόνου τους Αβραάμ. Ανακηρύττουν το Σατανά εχθρό τους, στον οποίο πρέπει να αντισταθούν· για να γίνει αυτό πρέπει οι πιστοί να αντιστέκονται στις σατανικές επιθυμίες, να υπακούν τις διαταγές του Αλλά(χ) και να απέχουν από τα απαγορευμένα.

 Τις Ισλαμικές Εορτές (‘Εΐντ)

► Αυτή είναι μια αραβική λέξη που σημαίνει ‘σου εύχομαι υγεία για αυτό το έτος’. Είναι γραμμένο σε καλλιγραφική μορφή που ονομάζεται ‘τάγκρα’ και χρησιμοποιούταν από τους Οθωμανούς σουλτάνους ως σφραγίδα κατά τη διάρκεια της Ισλαμικής Κιλάφφα.

Οι Μουσουλμάνοι έχουν δύο μεγάλες γιορτές κατά τη διάρκεια του χρόνου: το ‘Εΐντ Αλ- Φιτρ, που εορτάζεται στο τέλος του μήνα Ραμαντάν (Ραμαζάνι) και σηματοδοτεί το τέλος της Νηστείας. Η δεύτερη μεγάλη γιορτή είναι το Έΐντ Αλ-Άντχα (της θυσίας)· ονομάζεται έτσι επειδή οι Μουσουλμάνοι προσπαθούν να έρθουν πιο κοντά στον Αλλά(χ) θυσιάζοντας ένα ζώο, ακολουθώντας με αυτό τον τρόπο την παράδοση (Σούννα) του πατέρα Αβραάμ.

Ο Αβραάμ είδε σε όνειρο τον εαυτό του να θυσιάζει τον γιο του, Ισμαήλ, και τα όνειρα των Προφητών είναι αληθινά. Όταν όμως πήγε να θυσιάσει το γιο του ο Αλλά(χ) είπε:

«Και του δώσαμε το χαρμόσυνο νέο ενός μακρόθυμου, πράου παιδιού. Και όταν (ο γιός του) έφτασε στην ηλικία να τον βοηθήσει (τον πατέρα του) και να προχωρήσει μαζί του, του είπε: - Γιε μου, είδα στον ύπνο μου πως σε σφάζω (σε θυσιάζω στο όνομα Του Αλλά(χ)). Κοίταξε τώρα τι πιστεύεις (Ποια είναι η γνώμη σου); - Είπε: -Ω, πατέρα, κάνε ό,τι διατάχτηκες (από τον Αλλά(χ)). Θα με βρεις, Ινσά’ Αλλά(χ) (αν θελήσει ο Αλλά(χ)), να ανήκω στους Ασ-Σάμπρειν (υπομονετικούς - υπάκουους). – Και όταν και οι δύο υποτάχτηκαν στο θέλημα του Αλλά(χ) και (ο Αβραάμ) τον είχε βάλει με το μέτωπο καταγής, φωνάξαμε: - Ω Αβραάμ, εκπλήρωσες το όραμά σου. Έτσι εμείς ανταμείβουμε τους Αλ-Μουχσενείν (αγαθοεργούς - που εκτελούν τις Εντολές Μας.»

(Κοράνι 37:101-105).

 Το Τζαμί του Προφήτη

Είναι το πρώτο τζαμί που κτίστηκε στο Ισλάμ. Ο Προφήτης είχε ταφεί στην οικία του, που ήταν δίπλα στο τζαμί. Αυτό γιατί οι προφήτες πρέπει να θάβονται εκεί ακριβώς που έχουν πεθάνει. Είναι αξιέπαινη πράξη να αποδώσει κανείς ένα χαιρετισμό στον Προφήτη όταν περνάει μπροστά από τον τάφο του.

►Το Τζαμί του Προφήτη στη Μεδίνα μπορεί να φιλοξενήσει πάνω από δύο εκατομμύρια άτομα ταυτόχρονα. Οι Μουσουλμάνοι κάνουν την προσευχή τους στο Τζαμί του Προφήτη για να κερδίσουν τη μεγάλη αμοιβή που προορίζεται για εκείνους που προσεύχονται σε αυτό τον τόπο.

 Το Τζαμί του Θόλου του Βράχου (Ιερουσαλήμ)

Ο Αβραάμ διάλεξε για τον εαυτό του ένα μέρος όπου προσευχόταν και θυσίαζε ζώα στον Αλλά(χ). Ο Ιακώβ στεκόταν εκεί κοντά όταν είδε έναν στύλο φωτός πάνω σε αυτό το μέρος. Ο Μωυσής είχε στρατοπεδεύσει εκεί με το λαό του την περίοδο του Τάιχ (όταν οι Εβραίοι είχαν χαθεί). Ο Δαβίδ έκτισε εκεί πάνω το προσευκτήριό του και εκεί κτίστηκε ο Ναός του Σολομώντα. Από εκεί ο Προφήτης αναλήφθηκε στους ουρανούς κατά τη διάρκεια του Νυχτερινού Ταξιδιού του (Αλ-Ισρά’ Ουα Αλ-Μι‘ράτζ).

 Το Τζαμί Αλ-Άκσα (Ιερουσαλήμ)

Είναι το δεύτερο τζαμί που κτίστηκε πάνω στη γη.

Ο Άμπου Δαρ είπε:

«Είπα: Ω Απεσταλμένε του Αλλά(χ), ποιο είναι το πρώτο τζαμί που κτίστηκε στον κόσμο; Απάντησε: Το Τζαμί Αλ-Χαράμ (ο Ιερός Οίκος στη Μέκκα). Τότε ρώτησα: Ποιο ήταν το δεύτερο τζαμί; Απάντησε: Το Τζαμί Αλ-’Άκσα. Ρώτησα: Πόσος καιρός πέρασε ανάμεσα στο κτίσιμο αυτών των δύο τζαμιών; Απάντησε: Σαράντα χρόνια, και όποτε πρέπει να προσεύχεσαι, κάν’ το όπου και να’ σαι, γιατί ολόκληρη η γη έχει πλαστεί ως τόπος προσευχής»

(Μόσλεμ).

Το Τζαμί χτίστηκε από τον Προφήτη Σολομώντα, υιό του Δαβίδ. Ο ‘Αμπντουλλάχ Ιμπν ‘Αμρ Ιμπν Ελ-‘Ας ανέφερε ότι ο ‘Αμρ Ιμπν Ελ-‘Ας είπε ότι ο Απεσταλμένος του Αλλά(χ) είχε πει:

«Αφού ο Σολομών, ο υιός του Δαβίδ, ολοκλήρωσε το κτίσιμο του Τζαμιού Αλ-Άκσα, ζήτησε από τον Αλλά(χ) τρία πράγματα και Ο Αλλάχ του έδωσε δύο από αυτά, και εμείς ελπίζουμε Ο Αλλάχ να μας δώσει το τρίτο. Του ζήτησε Διακυβέρνηση και Βασιλεία, που δεν είχε δοθεί σε κανέναν προηγουμένως και δε θα δοθεί σε κανέναν μετά από αυτόν, και Ο Αλλάχ του έδωσε αυτά τα δύο πράγματα. Και του ζήτησε επίσης για όποιον άνθρωπο βγει από το σπίτι του μόνο για να προσευχηθεί σε αυτό το Τζαμί να βγει (εξιλεωθεί) από τις αμαρτίες του, όπως ήταν τη μέρα που τον γέννησε η μητέρα του. Και εμείς ελπίζουμε ότι Ο Αλλάχ μας έδωσε αυτήν την επιθυμία.».

(Ιμπν Χουζάιμα).

Αυτό το τζαμί είναι το πρώτο από τα δύο Κίμπλα (κατεύθυνση της προσευχής) προς την οποία στράφηκαν ο Προφήτης και οι Μουσουλμάνοι όταν έκαναν την προσευχή τους πριν τους διαταχθεί να στρέφονται προς την Κά‘μπα . Κατά τη διάρκεια του Νυχτερινού Ταξιδιού του ο Προφήτης Μωχάμμαντ (Το Έλεος Του Αλλά(χ) και ειρήνη σ’ αυτόν) σταμάτησε στο Τζαμί αλ-Άκσα και από εκεί ανέβηκε στους Ουρανούς. Κατά τη διάρκεια αυτού του ταξιδιού πρωτοστάτησε στην κοινή προσευχή που έκανε με όλους τους προηγούμενους προφήτες. Αυτό το τζαμί είναι το τρίτο Χάραμ (Ιερός Τόπος της θρησκείας) μετά τη Μέκκα και τη Μεδίνα.

Ο Αλλά(χ) λέει:

«Δόξα σ’ Αυτόν (Τον Αλλά(χ)), Ο Οποίος πήρε το δούλο Του [τον Μωχάμμαντ] κατά τη νύχτα, από το Αλ-Μάστζιντ Αλ-Χαράμ (τον Ιερό Οίκο στη Μέκκα) στο Αλ-Μάστζιντ Αλ-’Άκσα (στην Ιερουσαλήμ), που ευλογήσαμε τον περίγυρό του, ώστε να του δείξουμε από τα Αγιάτ (αποδείξεις, ενδείξεις, μαθήματα, Σημεία) Μας. Στ’ αλήθεια, Αυτός είναι Ας-Σαμί‘ (Ακούει τα πάντα), Αλ-Μπασίρ (Βλέπει τα πάντα).

(Κοράνι 17:1)

 ΤΟ ΙΣΛΑΜ ΚΑΙ ……..

 Το Ισλάμ και ο Πλούτος

Στο Ισλάμ όλος ο πλούτος και όλες οι περιουσίες είναι ιδιοκτησία του Αλλά(χ) που ο ίδιος εμπιστεύτηκε στους ανθρώπους. Είναι για αυτούς μια ευθύνη. Ο πλούτος πρέπει να αποκτάται με θεμιτούς τρόπους και να ξοδεύεται επίσης με θεμιτούς τρόπους, όπως ξοδεύοντας για τον εαυτό μας και για εκείνους που εξαρτώνται από εμάς, χωρίς υπερβολές και σπατάλες.

Ο Απεσταλμένος του Αλλά(χ) Μωχάμμαντ (Το Έλεος Του Αλλά(χ) και ειρήνη σ’ αυτόν) είπε:

«Την Ημέρα της Κρίσεως κανένας δούλος [του Αλλά(χ)] δεν θα μπορέσει να προχωρήσει ούτε ένα βήμα μέχρι να κληθεί να λογοδοτήσει για τέσσερα πράγματα: για το χρόνο του και πώς τον ξόδεψε, για τα νιάτα του και πώς τα πέρασε, για το χρήμα του και πώς το κέρδισε και το ξόδεψε, για τις γνώσεις του και πώς τις χρησιμοποίησε».

(Ατ-Τίρμιδι).

Ο πλούτος πρέπει να ξοδεύεται σωστά.

Ο Αλλά(χ) είπε:

«Ευσέβεια δεν είναι να στρέφετε το πρόσωπό σας προς Ανατολάς ή προς Δυσμάς, αλλά η [αληθινή] ευσέβεια είναι εκείνου που πιστεύει στον Αλλά(χ), στην Εσχάτη Ημέρα, στους Αγγέλους, στο Βιβλίο, στους προφήτες και να δίνει από την περιουσία του, όσο και να την αγαπάει, στους συγγενείς, στα ορφανά, στους άπορους, στους οδοιπόρους, στους επαίτες και για την απελευθέρωση των σκλάβων.»

(Κοράνι 2:177).

 Το Ισλάμ και οι Γυναίκες

Στο Ισλάμ ο άνδρας και η γυναίκα είναι διαφορετικοί μεταξύ τους και ο καθένας έχει το δικό του ξεχωριστό ρόλο. Στο Ισλάμ η τιμή και ο σεβασμός προς τις γυναίκες είναι δείγμα καλού, ακέραιου και αναλλοίωτου χαρακτήρα.

Ο Απεσταλμένος του Αλλά(χ) Μωχάμμαντ (Το Έλεος Του Αλλά(χ) και ειρήνη σ’ αυτόν) είπε:

«Οι καλύτεροι ανάμεσά σας είναι οι καλύτεροι προς την οικογένειά τους (τις γυναίκες τους), και εγώ είμαι ο καλύτερος ανάμεσά σας προς την οικογένειά μου (τις γυναίκες μου).»

(Ατ-Τίρμιδι).

Η γυναίκα είναι ο πρώτος άνθρωπος στον οποίο ένας άνδρας πρέπει να πράττει δίκαια, να κρατά τις σχέσεις μαζί της και να της φέρεται καλά. Όταν ένας άνδρας ρώτησε τον Απεσταλμένο του Αλλά(χ) Μωχάμμαντ (Το Έλεος Του Αλλά(χ) και ειρήνη σ’ αυτόν):

«Ποιος απ' όλους τους ανθρώπους αξίζει την καλύτερη συμπεριφορά, την καλοσύνη μου και τη συντροφιά μου;» Αυτός απάντησε: «Η μητέρα σου. Ρώτησε πάλι: Και μετά, ποιός; Απάντησε: Η μητέρα σου. Πάλι αυτός ρώτησε: Και μετά, ποιός; Απάντησε: Η μητέρα σου. Ρώτησε ακόμη μια φορά: Και μετά ποιός; Απάντησε τότε: Ο πατέρας σου»

(Αλ-Μπουχάρι).

Ο Απεσταλμένος του Αλλά(χ) Μωχάμμαντ (Το Έλεος Του Αλλά(χ) και ειρήνη σ’ αυτόν) είπε:

«Οι γυναίκες είναι τα δίδυμα των ανδρών»

(Άμπου Νταούντ).

· Οι γυναίκες είναι ίσες με τους άνδρες όσο αφορά την ανθρωπιά τους. Δεν είναι πηγές αμαρτίας, ούτε είναι η αιτία για την οποία εκδιώχθηκε ο Αδάμ από τον Παράδεισο.

· Οι γυναίκες είναι ίσες με τους άνδρες όσον αφορά την ατομικότητά τους. Δε χάνουν τα ονόματά τους ούτε τα επίθετά τους με το γάμο. Δεν χάνονται στην ταυτότητα των ανδρών.

· Οι γυναίκες είναι ίσες με τους άνδρες όσο αφορά την αμοιβή και την τιμωρία σε αυτή τη ζωή, όσο και στην επόμενη.

· Οι γυναίκες είναι ίσες με τους άνδρες στο γεγονός ότι το Ισλάμ προσπαθεί να διατηρεί και να ενισχύσει την τιμή και την αγνότητά τους.

· Οι γυναίκες είναι ίσες με τους άνδρες όσον αφορά το δικαίωμα στην κληρονομιά.

· Οι γυναίκες είναι ίσες με τους άνδρες στο ότι μπορούν να κάνουν ότι θέλουν με την περιουσία τους.

· Οι γυναίκες είναι ίσες με τους άνδρες όσον αφορά την ανάληψη ευθυνών για κοινωνικές μεταρρυθμίσεις.

· Οι γυναίκες είναι ίσες με τους άνδρες όσον αφορά το δικαίωμα στην παιδεία και στη σωστή ανατροφή.

· Οι γυναίκες και οι άνδρες έχουν το ίδιο μερίδιο δικαιωμάτων στα θέματα που αφορούν την καλή ανατροφή, την κατάλληλη παιδεία και την περίθαλψη. Το Ισλάμ εγγυάται ότι όταν θα εφαρμοστούν πραγματικά αυτά τα δικαιώματα των γυναικών, η θέση τους θα βελτιωθεί αισθητά.

· Οι γυναίκες έχουν το δικαίωμα να λάβουν από τους άνδρες τους όλα αυτά που χρειάζονται και ακόμα παραπάνω. Αν μια γυναίκα δεν είναι παντρεμένη τότε έχει το δικαίωμα να συντηρείται από τους αδελφούς της. Εάν δεν έχει αδελφούς, τότε από τον πιο κοντινό συγγενή.

· Η γυναίκα έχει το δικαίωμα να κρατήσει όλα τα χρήματά της για τον εαυτό της. Αυτή δεν είναι υπεύθυνη για την οικονομική συντήρηση της οικογένειας.

· Οι γυναίκες έχουν το δικαίωμα να ικανοποιούνται σεξουαλικά από τους άνδρες τους.

· Η γυναίκα έχει το δικαίωμα να κρατήσει τα παιδιά της μαζί της μετά το διαζύγιο εκτός εάν δεν είναι σε θέση, για κάποιον σοβαρό λόγο, να τα μεγαλώσει.

· Οι γυναίκες έχουν το δικαίωμα να παντρεύονται ξανά μετά το διαζύγιο ή αν μένουν χήρες.

Ο Προφήτης του Αλλά(χ) είπε:

«Όποιος έχει τρεις κόρες ή τρεις αδελφές και φοβάται τον Αλλά(χ) όσο τις προσέχει (τους προσφέρει φαγητό, ρούχα και τους συμπεριφέρεται με καλοσύνη) θα είναι έτσι μαζί μου στον Παράδεισο" Και έδειξε με τα τέσσερα δάχτυλά του ενωμένα (δηλαδή θα είναι πολύ κοντά σε μένα).»

(Άχμαντ και άλλοι).

 Η ισλαμική άποψη για το σεξ

Το Ισλάμ θεωρεί το σεξ μια από τις βασικές ανθρώπινες ανάγκες, που δεν πρέπει να καταπιέζεται, αλλά αντίθετα πρέπει να ικανοποιείται με σωστό τρόπο. Δεν είναι κάτι που πρέπει να αντιμετωπίζεται περιφρονητικά και από το οποίο ο άνθρωπος πρέπει να απέχει.

Το Ισλάμ έχει θέσει ορισμένους νόμους που ρυθμίζουν το σεξ και μέσω των οποίων μπορεί κανείς να ικανοποιήσει αυτήν την ανάγκη. Δεν πρέπει βέβαια να την ικανοποιήσει με ζωώδη ή ανεξέλεγκτο, λάγνο τρόπο, αλλά πρέπει να την ικανοποιήσει μέσω του γάμου.

Ο τελικός σκοπός του γάμου στο Ισλάμ είναι η επίτευξη της ψυχολογικής και συναισθηματικής ισορροπίας για αμφοτέρους τους συζύγους.

Ο Αλλά(χ) λέει:

«Αυτές (οι γυναίκες σας) είναι το 'λιμπάς' [δηλ. καλύμματα, ρούχα, προφύλαγμα, Σάκαν (δηλ. απολαύστε τη χάρη της συμβίωσης μαζί τους)] για σας και εσείς το δικό τους 'λιμπάς'»

(Κοράνι 2:187).

Το Ισλάμ προστατεύει το άτομο και την κοινωνία απαγορεύοντας οτιδήποτε εγείρει την σεξουαλική επιθυμία για να μην διαπράξει κανείς μοιχεία ή σοδομία είτε οικειοθελώς είτε εξ αναγκασμού (δηλ. βιασμός).

Αυτές οι πράξεις θα είχαν ως φυσικό αποτέλεσμα τον πολλαπλασιασμό των εξώγαμων παιδιών στην κοινωνία, τα οποία δεν θα είχαν γονείς να τα μεγαλώνουν με ήθος. Αυτά τα παιδιά θα αναδεικνύονταν στην κοινωνία ως μια ομάδα ανθρώπων γεμάτη μνησικακία και μίσος απέναντι στους άλλους. Επίσης, πολλές αρρώστιες θα μεταδίδονταν μέσα στην κοινωνία.

Ο Αλλά(χ) λέει:

«Και να μην πλησιάζετε στη μοιχεία γιατί είναι Φάχισα (μεγάλη αμαρτία και αισχρή πράξη) και ένας κακός δρόμος (που οδηγεί στην Κόλαση).»

(Κοράνι 17:32).

 Το Ισλάμ και οι μη Μουσουλμάνοι

Το Ισλάμ προστατεύει τη ζωή, την περιουσία και την τιμή των μη Μουσουλμάνων που δεν εχθρεύονται τους Μουσουλμάνους. Αυτοί δεν πρέπει να καταπιέζονται, ούτε να παραβιάζονται, ούτε να αφαιρούνται τα δικαιώματά τους και οι Μουσουλμάνοι δεν πρέπει να τους κακομεταχειρίζονται.

Ο Αλλά(χ) λέει:

«Ο Αλλά(χ) δε σας απαγορεύει να συμπεριφέρεστε με καλοσύνη και δίκαια μ’ αυτούς που δεν σας πολεμούν εξαιτίας της Πίστης σας και δε σας έχουν διώξει από τα σπίτια σας. Γιατί ο Αλλά(χ) αγαπά όσους συμπεριφέρονται δίκαια.»

(Κοράνι 60:8).

Ο Απόστολος του Ισλάμ Μωχάμμαντ (Το Έλεος Του Αλλά(χ) και ειρήνη σ’ αυτόν) είπε:

«Όποιος καταπιέζει εκείνον με τον οποίο έχουμε [συνάψει] συνθήκη[1], του στερεί τα δικαιώματά του, τον φορτώνει με περισσότερα βάρη (καθήκοντα) απ’ όσα μπορεί να αντέξει ή του παίρνει κάτι χωρίς τη συγκατάθεσή του, θα είναι αντίπαλός μου την Ημέρα της Κρίσεως». Αφού είπε αυτά έδειξε με το δάχτυλό του το στήθος του και πρόσθεσε: «Όποιος σκοτώνει κάποιον με τον οποίο έχουμε [συνάψει] συνθήκη και βρίσκεται υπό την προστασία του Αλλά(χ) και του Απεσταλμένου Του, ο Αλλά(χ) θα του απαγορεύσει να μυρίζει την ευωδιά της Τζάννα (του Παραδείσου), η οποία θα βρίσκεται μακριά του σε απόσταση εβδομήντα φθινοπώρων [2]»

(Αλ-Μπαϊχάκι).

Ο Απόστολος του Ισλάμ Μωχάμμαντ (Το Έλεος Του Αλλά(χ) και ειρήνη σ’ αυτόν) είπε:

«Ο Κύριός μου με διέταξε να μην καταπιέζουμε εκείνους με τους οποίους έχουμε [συνάψει] συνθήκη (δηλαδή, τους μη Μουσουλμάνους που ζούνε σε ισλαμικές περιοχές), ούτε κανέναν άλλο πέρα από αυτούς»

(Αλ-Μπαϊκάκι).

 Το Ισλάμ και οι άλλες Θείες Θρησκείες

Το Ισλάμ καθιστά υποχρεωτικό για τους πιστούς του να πιστεύουν στα προηγούμενα θεία μηνύματα και σε όλους τους Απεσταλμένους και Προφήτες. Οι Μουσουλμάνοι πρέπει να τους αγαπούν και να τους σέβονται όλους.

Ο Αλλά(χ) λέει:

«Κι εκείνο ήταν το επιχείρημα (απόδειξη) που δώσαμε στον Αβραάμ έναντι του λαού του. Εμείς εξυψώνουμε σε υψηλές θέσεις αυτούς που θέλουμε και ο Κύριός σου είναι Χακείμ (Πάνσοφος) και ‘Αλείμ (Παντογνώστης). * Και χαρίσαμε σ' αυτόν τον Ισαάκ και τον Ιακώβ, και τους καθοδηγήσαμε (και τους δύο). Και πριν απ' αυτόν καθοδηγήσαμε το Νώε, και από τους απογόνους του, τον Δαβίδ και το Σολομώντα και τον Ιώβ και τον Ιωσήφ και το Μωυσή και τον Ααρών, και έτσι εμείς αμείβουμε τους Αλ-Μουχσενίν (αγαθοεργούς). * Και ο Ζαχαρίας, ο Ιωάννης, ο Ιησούς και ο Ηλίας, που συγκαταλέγονται όλοι μεταξύ των ενάρετων. * Και τον Ισμαήλ, τον Ελισαίο, τον Ιωνά και το Λωτ, κι όλους αυτούς τους προτιμήσαμε πάνω από όλους τους ανθρώπους. * Και μερικούς από τους πατέρες τους και τους απογόνους τους και τους αδελφούς τους, τους έχουμε προτιμήσει (διαλέξει) και τους καθοδηγήσαμε στον Ίσιο Δρόμο»

(Κοράνι 6:83-87).

 Τι λέει το Κοράνιο για το Μωυσή

Ο Αλλά(χ) λέει:

«Και να διηγηθείς, απαγγέλλοντας στο Βιβλίο (το Κοράνιο) (την ιστορία του) Μωυσή. Αυτός ήταν εκλεκτός και ήταν Απεσταλμένος και Προφήτης»

(Κοράνι 19:51).

Ο Αλλά(χ) λέει:

«Είπε (ο Αλλά(χ)): Ω! Μωυσή, σε προτίμησα πάνω στους ανθρώπους με τις αποστολές [που Εγώ σου έδωσα] και με τα λόγια Μου [που Εγώ σου μίλησα]. Γι’ αυτό πάρε όσα σου έχω δώσει και να είσαι από αυτούς που ευγνωμονούν.»

(Κοράνι 7:144).

Ο Αλλά(χ) λέει:

«Και δώσαμε στο Μωυσή το Βιβλίο (Τορά) ως συμπλήρωση [της χάρης Μας] σε εκείνον που έκανε το καλό, και ως λεπτομερή εξήγηση για κάθε πράγμα και ως καθοδήγηση και έλεος, έτσι ώστε ίσως να πιστέψουν ότι θα συναντήσουν τον Κύριο τους.»

(Κοράνι 6:154).

Ο Αλλά(χ) λέει:

«Και έχουμε στείλει το Μωυσή με τα Αγιάτ Μας [Σημεία, αποδείξεις, στοιχεία] (λέγοντας του): “Βγάλε το λαό σου από το βαθύ σκοτάδι στο φως και υπενθύμισέ τους τις Ημέρες του Αλλά(χ) [δηλ.τα θεία γεγονότα και τις χάρες Του Αλλά(χ) πάνω σ’ αυτούς.]”. Και βέβαια υπάρχουν σε αυτά Θεϊκά Σημεία για καθέναν που καρτερικά υπομένει και γενναιόδωρα ευγνωμονεί.»

(Κοράνι 14:5).

 Τι λέει το Κοράνιο για τον Ιησού και τη μητέρα του, τη Μαρία, ο Αλλά(χ) να τους επαινέσει.

Ο Αλλά(χ) λέει:

«Και [ανάφερε] όταν οι άγγελοι είπαν: Ω Μάριαμ! Ο Αλλά(χ) σε διάλεξε και σε εξάγνισε, προτιμώντας σε ανάμεσα από όλες τις γυναίκες του κόσμου.»

(Κοράνι 3:42).

Ο Αλλά(χ) λέει:

«Και η ομοιότητα του ‘Ίσα (Ιησού) ενώπιον του Αλλά(χ) είναι όπως εκείνη του Αδάμ. Τον δημιούργησε από χώμα, μετά του είπε “Γεννηθήτω” και αυτός έγινε»

(Κοράνι 3:59).

Ο Αλλά(χ) λέει:

«Ω! Οπαδοί της Βίβλου! Μην υπερβάλλετε στη θρησκεία σας, και μη λέτε για τον Αλλά(χ) τίποτε άλλο, παρά μόνο την αλήθεια. Ο Ιησούς Χριστός, ο γιος της Μαριάμ, δεν είναι παρά ένας Απόστολος του Αλλά(χ), κι ο Λόγος Του («Γεννηθήτω!» –και έγινε.) που απηύθυνε προς τη Μαριάμ, κι ένα πνεύμα [που δημιουργήθηκε] απ’ Αυτόν (τον Αλλά(χ)) (ο Γαβριήλ μετέφερε το λόγο του Αλλά(χ) στη Μάριαμ και εμφύσησε το πνεύμα του Ιησού στην μήτρα της). Πιστεύετε λοιπόν στον Αλλά(χ) και στους Αποστόλους Του και μη λέτε ‘Τριάδα’. Παραιτηθείτε, καλύτερα για σας. Γιατί ο Αλλά(χ) είναι Ένας και Μοναδικός, πολύ Ένδοξος και Υψηλός για να έχει υιό. Σ’ Αυτόν ανήκουν όσα βρίσκονται στους ουρανούς και στη γη. Κι αρκεί ο Αλλά(χ) για ρυθμιστής των υποθέσεων.»

(Κοράνι 4:171).

 Οι Μουσουλμάνοι αγαπούν τον Ιησού και τη μητέρα του (Το Έλεος Του Αλλά(χ) και ειρήνη σ’ αυτούς)

Ο Ιησούς (‘Ίσα στα αραβικά), (Το Έλεος Του Αλλά(χ) και ειρήνη σ’ αυτόν), αναφέρεται σαφώς στο Ιερό Κοράνιο σε δεκαέξι διαφορετικά σημεία. Σε μία περίπτωση, στη Σούρα Αλ-Μά’ιντα (5) στο στίχο 110, ο Αλλά(χ) ο Ένδοξος είπε:

«Τότε είπε[3] ο Αλλά(χ) (την Ημέρα της Κρίσεως): Ω Ιησού, γιε της Μαρίας, θυμήσου την χάρη Μου σε σένα και στη μητέρα σου όταν σε υποστήριξα με το Ρουχ-Ελ-Κούντους [το Γαβριήλ – το Άγιο Πνεύμα], και όταν μιλούσες στους ανθρώπους από το λίκνο (στην βρεφική ηλικία) και όταν μεγαλώσεις (για να τους προσκαλέσεις στη θρησκεία Του Αλλά(χ)). Και σου έμαθα τη γραφή και τη Σοφία, την Τορά και το Ιντζίλ (το Ευαγγέλιο), και όταν έφτιαξες από πηλό τη μορφή ενός πουλιού, με την άδειά Μου, και φύσηξες και αυτό έγινε -με την άδειά Μου- ένα πουλί, και γιάτρεψες τους εκ γενετής τυφλούς καθώς και τους λεπρούς –με την άδειά Μου-, και ανέστησες τους νεκρούς -με την άδειά Μου-, και όταν εμπόδισα τα παιδιά του Ισραήλ από σένα (όταν αυτοί αποφάσισαν να σε σκοτώσουν) αφού ήρθες σε αυτούς με ξεκάθαρες αποδείξεις και οι άπιστοι ανάμεσά τους είπαν: Αυτά δεν είναι παρά φανερή μαγεία».

(Κοράνι 5:110)

Από την άλλη, ο Προφήτης Μωχάμμαντ (Το Έλεος Του Αλλά(χ) και ειρήνη σ’ αυτόν), αναφέρεται ρητά στο Ιερό Κοράνιο μόνο τέσσερις φορές, ενώ η Παρθένος Μαρία (Το Έλεος Του Αλλά(χ) και ειρήνη σ’ αυτήν), η μητέρα του Ιησού, αναφέρεται οκτώ φορές και υπάρχει μία ολόκληρη Σούρα (κεφάλαιο του Κορανίου) που έχει ως τίτλο το όνομά της.

Σε ένα σημείο ο Παντοδύναμος Αλλά(χ), στη Σούρα Άαλ-‘Ιμράν (3) στο στίχο 45 είπε:

«όταν οι άγγελοι είπαν: Ω Μαριάμ! Ο Αλλά(χ) σου αναγγέλλει τα ευχάριστα νέα με ένα Λόγο [“Γεννηθήτω” – και αυτός έγινε!, δηλ. ο Ιησούς, ο υιός της Μαριάμ] απ' Αυτόν, το όνομά του θα είναι Μεσσίας, ‘Ίσα (Ιησούς), ο υιός της Μαρίας, τιμημένος σε αυτόν τον κόσμο και στον άλλο, και θα είναι ένας από εκείνους που είναι πολύ κοντά στον Αλλά(χ)».

(Κοράνι 3:45)

Ως οικογένεια, ο Ιησούς και η Μαρία, αναφέρονται στο Ιερό Κοράνιο τρεις φορές και έχουν το προνόμιο να υπάρχει ολόκληρη Σούρα (κεφάλαιο) που έχει το όνομά τους (Άαλ-‘Ιμράν = οι Οικογένεια του ‘Ιμράν), που έχει χαραχθεί για πάντα στις καρδιές και στα μυαλά των Μουσουλμάνων.

 Το Ισλάμ και το Τζιχάντ

Ένας από τους πιο παρεξηγημένους όρους στο Ισλάμ είναι το Τζιχάντ. Δυστυχώς η λέξη Τζιχάντ έχει χρησιμοποιηθεί λάθος και αυτό είχε ως αποτέλεσμα πολλοί άνθρωποι να τη συνδέουν με τον πόλεμο και την τρομοκρατία. Κυριολεκτικά Τζιχάντ σημαίνει «αγώνας», είτε για το καλό είτε για το κακό. Η ευρύτερη έννοια του όρου είναι εκείνη της «αντίστασης» και της «εναντίωσης» κατά του εαυτού, της καταπίεσης, των διωγμών ή κατά ενός τυράννου.

Η λέξη Τζιχάντ μπορεί να φανερώνει επίσης κάποια στρατιωτική προσπάθεια. Ερμηνεύεται ως τελευταία προσπάθεια για να τεθεί τέρμα στις παραβιάσεις των δικαιωμάτων των άλλων ή σε οποιαδήποτε άλλη επιθετική πράξη. Ακόμη και σε καιρούς πολέμου οι Μουσουλμάνοι καλούνται να διατηρήσουν τα ήθη τους. Τα βασανιστήρια απαγορεύονται αυστηρά. Απαγορεύεται επίσης αυστηρά η κακομεταχείριση αμάχων, γυναικών, παιδιών και υπερηλίκων εν καιρώ πολέμου.

Ο Απεσταλμένος του Αλλά(χ) είπε:

«Πολεμήστε στο όνομα του Αλλά(χ) και για τον Αλλά(χ)… μην ξεπερνάτε τα όριά σας, μην παραβιάζετε τις συνθήκες, να μην προσβάλλετε και να σέβεστε τα σώματα των νεκρών, και μην σκοτώνετε μικρά παιδιά»

(Μόσλεμ).

Το Ισλάμ απαγορεύει επίσης την καταστροφή και τη βεβήλωση των τόπων λατρείας, τη θανάτωση ή τον τραυματισμό ζώων και την καταστροφή δένδρων.

Τον καιρό των πολέμων μεταξύ Μουσουλμάνων και απίστων ο Άμπου Μπάκρ, ο πρώτος χαλίφης μετά το θάνατο του Προφήτη, προειδοποίησε τους στρατηγούς του, λέγοντάς τους:

«Ω! Άνθρωποι! Σας διατάζω δέκα πράγματα και να τα μάθετε απ’ έξω: Μην προδώσετε, μην ξεπερνάτε τα όριά σας, μην παραβιάζετε τις συνθήκες, να μην προσβάλλετε και να σέβεστε τα σώματα των νεκρών, και μην σκοτώνετε τα μικρά παιδιά, τους γέροντες και τις γυναίκες. Μην ξεριζώνετε ούτε να καίτε τα φοινικόδεντρα. Μην κόβετε τα οπωροφόρα δέντρα, μη σφάζετε τα πρόβατα, τις αγελάδες ή τις καμήλες εκτός για να φάτε. Θα περάσετε από μέρη όπου ζουν άνθρωποι κλεισμένοι σε μοναστήρια: αφήστε τους ήσυχους σ' αυτά για τα οποία είναι αφοσιωμένοι»

(Ατ-Τάμπαρι, τ. 3).

Ο Προφήτης είπε στους Συντρόφους του ότι ο μεγαλύτερος τζιχάντ είναι εκείνος εναντίον του εαυτού μας (δηλ. η αντίσταση στους πόθους μας και η απομάκρυνση από όσα έχει απαγορεύσει ο Αλλά(χ)).

 Το Ισλάμ είναι η Θρησκεία της Ειρήνης

Το Ισλάμ είναι η Θρησκεία της Ειρήνης.

Ισλάμ σημαίνει υποταγή στον Αλλά(χ), αφοσίωση και υπακοή σε Αυτόν, ελευθερία από τη λατρεία για οτιδήποτε άλλο που δεν είναι ο Αλλά(χ). Τα καλά πράγματα είναι μόνο αυτά που το Ισλάμ διατάζει να κάνουμε και τα κακά πράγματα είναι εκείνα που το Ισλάμ απαγορεύει. Η εφαρμογή του Ισλάμ εγγυάται στον κάθε άνθρωπο τη δυνατότητα να ζήσει με ασφάλεια και με ειρήνη, υπό το φως του ισλαμικού συστήματος που εξασφαλίζει δικαιώματα για όλους.

Ο Αλλά(χ) είπε:

«Πες τους (Ω, Μωχάμμαντ!): Ελάτε να σας απαγγείλω αυτά που ο Κύριός σας απαγόρευσε για σας [πραγματικά]: να μην συνδέετε τίποτα με Αυτόν, να συμπεριφερθείτε με τον καλύτερο τρόπο στους γονείς σας γεμάτο καλοσύνη, να μη σκοτώνετε τα παιδιά σας από το φόβο της φτώχειας – Εμείς σας προμηθεύουμε ό,τι χρειάζεται για σας και γι' αυτά – να μην πλησιάζετε τις Αλ-Φαουάχις (δηλ.αισχρές πράξεις), είτε φανερές είτε κρυφές, Να μη σκοτώνετε την ψυχή που ο Αλλά(χ) απαγόρεψε (οποιαδήποτε ψυχή εκτός του άπιστου που πολεμάει τους Μουσουλμάνους), εκτός για δίκαιους λόγους (αν το δίκαιο το απαιτεί - όπως την ψυχή ενός δολοφόνου). Μ’ αυτά σας υποχρεώνει ο Αλλά(χ), κι ίσως να το αντιληφθείτε. * Να μην πλησιάζετε την περιουσία των ορφανών, εκτός αν το κάνετε με καλό τρόπο (και για καλό σκοπό για να την βελτιώσετε) μέχρι την ενηλικίωσή του. Να μετράτε και να ζυγίζετε με (πλήρη) δικαιοσύνη. Κανέναν δεν επιβαρύνουμε με πάνω απ’ ό,τι μπορεί. Κι όταν μιλάτε, να μιλάτε δίκαια, ακόμα κι αν αφορά κάποιον, που είναι συγγενής σας. Και να εκπληρώσετε τη συμφωνία του Αλλά(χ). Μ’ αυτά σας υποχρεώνει ο Αλλά(χ) ώστε να (το) λάβετε σοβαρά υπόψη.»

(Κοράνι 6:151-152).

Ο Αλλά(χ) είπε επίσης:

«Ο Αλλά(χ) διατάζει το Αλ-‘Αντλ (δηλ.τη δικαιοσύνη και το Μονοθεϊσμό), και το Αλ-Ιχσάν (δηλ. την εκτέλεση των καθηκόντων προς Τον Αλλά(χ) με τον καλύτερο τρόπο) και το Ιτά’ι δη Ελ-Κόρμπα (το να δίνεις στους συγγενείς σου τα δικαιώματά τους, με το να τους συμπεριφέρεστε κάλλιστα και με το να διατηρείς στενούς δεσμούς μαζί τους) και απαγορεύει το Αλ-Φαχσά’ (κάθε αισχρή πράξη) και το Αλ-Μούνκαρ (οτιδήποτε απαγορεύεται κατά τον Ισλαμικό Νόμο) και το Αλ-Μπάγη (κάθε είδους καταπίεση και άδικου). Σας νουθετεί ώστε να το λάβετε σοβαρά υπόψη.»

(Κοράνι 16:90).

Συνεπώς, η Θρησκεία του Ισλάμ είναι μια συνολική θρησκεία της ειρήνης, με όλη τη σημασία της λέξης. Αυτά εφαρμόζονται στο εσωτερικό επίπεδο της ισλαμικής κοινωνίας όπως είπε ο Αλλά(χ):

«Και εκείνοι που προσβάλλουν (λεκτικά ή με πράξεις) τους πιστούς και τις πιστές άδικα, έχουν φορτωθεί (πάνω τους) τη χειρότερη συκοφαντία και μια ολοφάνερη αμαρτία»

(Κοράνι 33:58)

Ο Προφήτης του Αλλά(χ), είπε:

«Ο Μουσουλμάνος είναι ένας άνθρωπος από τη γλώσσα και το χέρι του οποίου κανένας άνθρωπος δεν παθαίνει κακό, και ο μετανάστης[4] είναι ένας άνθρωπος που εγκατέλειψε αυτά που ο Αλλά(χ) απαγόρευσε».

Ο Μωχάμμαντ (Το Έλεος Του Αλλά(χ) και ειρήνη σ’ αυτόν) είπε επίσης:

«Ο πιστός είναι ένας άνθρωπος που χαίρει της εμπιστοσύνης του κόσμου!»

Το Ισλάμ εξασφαλίζει επίσης την ειρήνη σε παγκόσμιο επίπεδο και θεσπίστηκε για να διατηρεί με τους άλλους φιλικές σχέσεις που βασίζονται στην ασφάλεια και τη σταθερότητα. Επίσης, αυτό γίνεται όταν μια ισλαμική κοινωνία δεν ξεπερνά τα όρια εναντίον μιας άλλης κοινωνίας, ιδίως εναντίον εκείνων των κοινωνιών που δεν δείχνουν εχθροπραξίες απέναντι στους Μουσουλμάνους. Αυτά είναι σύμφωνα με τα θεία λόγια:

«Ω! Σεις που πιστεύετε! Εισέλθετε στο Ισλάμ πλήρως και τέλεια (Τηρώντας όλους τους νόμους και τους κανόνες του Ισλάμ.). Και μην ακολουθείτε τα βήματα του Σατανά. Αυτός είναι για εσάς ένας προφανής εχθρός.»

(Κοράνι 2:208).

Το Ισλάμ πρεσβεύει τη δικαιοσύνη και αποκηρύττει την αδικία, ακόμη και για εκείνους που είναι εχθρικοί απέναντί του.

Ο Αλλά(χ) είπε:

«Ω! Σεις που πιστεύετε! Να επιμείνετε στ’ όνομα του Αλλά(χ) ως μάρτυρες της δικαιοσύνης και να μην σας οδηγεί το μίσος για κάποιους να εγκαταλείψετε τη δικαιοσύνη. Να είστε δίκαιοι. Αυτό είναι το πλησιέστερο στην ευσέβεια. Και να φοβάστε τον Αλλά(χ), γιατί ο Αλλά(χ) γνωρίζει πολύ καλά όσα κάνετε.»

(Κοράνι 5:8).

Ασ-Σαλάμ, ο Ειρηνικός, είναι ένα από τα ένδοξα ονόματα του Αλλά(χ).

Ο Αλλά(χ) είπε:

«Αυτός είναι ο Αλλά(χ), και –εκτός από τον Οποίο δεν υπάρχει άλλος θεός. Ο Αλ-Μάλεκ (Βασιλειάς), ο Αλ-Κουντούς (Ο Ιερότατος και Ύψιστος), ο Ασ-Σαλάμ (Αυτός που δεν έχει καμία ατέλεια - Η Ειρήνη), Αλ-Μού’μιν (Αυτός που επιβεβαιώνει τους Προφήτες Του με θαύματα και σημάδια - και παρέχει ασφάλεια), Αλ-Μουχάΐμεν (Αυτός που παρακολουθεί τα δημιουργήματά του), Αλ-‘Αζείζ (ο Ανίκητος, ο Παντοδύναμος), Αλ-Τζαμπάρ (Αυτός που η Βούλησή Του πάντα υπερισχύει, και που όλα τα πλάσματα είναι υποταγμένα σ' Αυτόν.), ο Αλ-Μουτακάμπιρ (Ο Επιβλητικός στη Μεγαλοπρέπεια Του), ο Αλλά(χ) είναι ανώτερος απ’ όσα συνεταιρίζουν μ’ Αυτόν»

(Κοράνι 59:23).

Ασ-Σαλάμ είναι ένα από τα ονόματα του Κήπου του Αλλά(χ), της Τζάννα.

Ο Αλλά(χ), ο Ύψιστος, είπε:

«Θα έχουν Νταρ Εσ-Σαλάμ (τον παράδεισο) από Τον Κύριό τους. Και θα είναι ο Ουαλή (Προστάτης και Αρωγός) τους γι’ αυτά που είχαν κάνει (στην προηγούμενη ζωή).»

(Κοράνι 6:127).

Ασ- Σαλάμ είναι ο χαιρετισμός που χρησιμοποιούν οι κάτοικοι του παραδείσου.

Ο Αλλά(χ) είπε:

«Ο χαιρετισμός τους κατά την Ημέρα που θα Τον συναντήσουν θα είναι Σαλάμ “Ειρήνη”, και τούς ετοίμασε μια γενναιόδωρη αμοιβή (δηλ. τον παράδεισο)»

(Κοράνι 33:44).

Ασ-Σαλάμ είναι επίσης ο χαιρετισμός που χρησιμοποιούν οι Μουσουλμάνοι μεταξύ τους: «Ασ-Σαλάμου ‘Αλάικουμ!». Είναι ένας χαιρετισμός που προσδίδει ηρεμία, γαλήνη και άνεση σε αυτούς που δίνουν το χαιρετισμό και σε εκείνους που τον δέχονται. Αυτό οφείλεται στην έκφραση ασφάλειας και προστασίας που εμπεριέχεται σε αυτό το χαιρετισμό.

Ο Προφήτης (Το Έλεος του Αλλά(χ) και ειρήνη σ’ αυτόν) κατέστησε αυτό τον χαιρετισμό ως μία από τις καλύτερες πράξεις για τους πιστούς. Είπε:

«Μα Τον Αλλάχ, δε θα μπείτε στον Παράδεισο (Τζάννα) μέχρι να πιστέψετε, και δε θα πιστέψετε μέχρι να αγαπήσετε ο ένας τον άλλο. Να σας οδηγήσω εγώ σε κάτι , που αν το κάνετε θα αγαπήσετε ο ένας τον άλλο; Λοιπόν, διαδώστε το Σαλάμ! Χαιρετηθείτε μεταξύ σας!»

(Μόσλεμ).

Ο Προφήτης, (Το Έλεος του Αλλά(χ) και ειρήνη σ’ αυτόν) θέσπισε αυτό το χαιρετισμό ως μία από τις καλύτερες πράξεις, επειδή μαλακώνει τις καρδιές των ανθρώπων και τους φέρνει πιο κοντά μεταξύ τους όταν τον δίνουν και όταν τον ακούν. Επίσης, καταργεί τις διαφορές και τις έριδες.

Όταν ο Προφήτης (Το Έλεος του Αλλά(χ) και ειρήνη σ’ αυτόν) ρωτήθηκε : «Πιο κομμάτι του Ισλάμ είναι το καλύτερο;», απάντησε:

«Να ταΐζεις τους ανθρώπους και να διαδίδεις το Σαλάμ! Χαιρέτησε αυτούς που ξέρεις και αυτούς που δεν ξέρεις».

Η Πίστη του Ισλάμ λοιπόν έφερε κανόνες και νόμους που ρυθμίζουν τις ανθρώπινες σχέσεις, τον πόλεμο, το γάμο, την οικονομία, την πολιτική, τη λατρεία και άλλα. Ο σκοπός είναι η δημιουργία μιας ιδανικής, ενάρετης κοινωνίας που θα εφαρμόζει και θα ρυθμίζει τη σχέση των Μουσουλμάνων με τον Κύριο τους, την κοινωνία και τον περιβάλλοντα κόσμο, είτε πρόκειται για ανθρώπινες κοινωνίες είτε για το φυσικό περιβάλλον. Ολόκληρη η ανθρωπότητα είναι ανίκανη να δημιουργήσει κάτι παρόμοιο με το Ισλάμ. Μια Πίστη τέτοιας Τελειότητας, που συμπεριλαμβάνει τα πάντα, πρέπει να την ασπάζεται κανείς, να καλούνται οι άνθρωποι σε αυτή και να φροντίζουν για τη διάδοσή της και όχι να την αντιμετωπίζουν με έχθρα.

 Το Ισλάμ και η κοινωνία

Το Ισλάμ διατάζει τον κάθε άνθρωπο να προσέχει το περιβάλλον όπου ζει, να το προστατεύει και να μην επιτρέπει τη μόλυνσή του με οποιονδήποτε τρόπο. Για να πετύχει αυτό, το Ισλάμ χρησιμοποιεί τα εξής μέσα:

· Ενθαρρύνει τη φύτευση χρήσιμων φυτών και δένδρων.

Ο Απόστολος του Ισλάμ, Μωχάμμαντ (Το Έλεος Του Αλλά(χ) και ειρήνη σ’ αυτόν) είπε:

«Αν ένας Μουσουλμάνος φυτέψει ένα δένδρο ή ένα φυτό, οι καρποί των οποίων τρώγονται από πουλιά, ανθρώπους ή ζώα, θα αμειφθεί για αυτό ως πράξη ελεημοσύνης»

(Αλ-Μπουχάρι).

· Ενθαρρύνει τον άνθρωπο να αφαιρεί οτιδήποτε μπορεί να προκαλέσει κακό και να απομακρύνει από το δρόμο οτιδήποτε μπορεί να εμποδίζει τους συνανθρώπους του.

Ο Απόστολος του Ισλάμ είπε:

«Η αφαίρεση επιβλαβούς αντικειμένου από το μονοπάτι (δρόμο) είναι ελεημοσύνη.»

(Αλ-Μπουχάρι).

· Προτείνει την καραντίνα για εκείνους που πάσχουν από μεταδοτικές ασθένειες ή σε περίπτωση επιδημιών, για να αποφευχθεί η διάδοσή τους και για να προστατεύεται η ζωή των άλλων ανθρώπων.

Ο Απόστολος του Αλλά(χ) είπε:

«Αν ακούσετε για μια επιδημία σε κάποιο μέρος, μην πάτε εκεί και εάν η επιδημία κτυπά στο μέρος που είστε, τότε μη φύγετε από εκεί»

(Αλ-Μπουχάρι).

· Απαγορεύει να σκοτώνονται άσκοπα τα ζώα και τα πουλιά.

Ο Απόστολος του Αλλά(χ) Μωχάμμαντ (Το Έλεος Του Αλλά(χ) και ειρήνη σ’ αυτόν) είπε:

«Όποιος σκοτώνει χωρίς λόγο ένα σπουργίτι, εκείνο θα φωνάξει στον Αλλά(χ) την Ημέρα της Κρίσεως: “Ω! Αλλά(χ)! Ο τάδε με σκότωσε, χωρίς λόγο και όφελος!”»

(Αν-Νεσά’ι).

· Απαγορεύει οποιαδήποτε μορφή μόλυνσης της κοινωνίας.

Ο Απόστολος του Ισλάμ, Μωχάμμαντ (Το Έλεος Του Αλλά(χ) και ειρήνη σ’ αυτόν) είπε:

«Να απέχετε από τα δύο πράγματα για τα οποία οι άνθρωποι καταριούνται τους άλλους». [Οι Σύντροφοί του] ρώτησαν: Ποια είναι τα δύο πράγματα για τα οποία οι άνθρωποι καταριούνται τους άλλους, ω Απεσταλμένε του Αλλά(χ); Αυτός απάντησε: Το να ουρήσει ή να αφοδεύσει κανείς σε μέρη απ’ όπου περνούν άνθρωποι ή όπου ψάχνουν για ίσκιο».

(Μόσλεμ).

 Το Ισλάμ και η καθαριότητα

Το Ισλάμ είναι η θρησκεία της Καθαρότητας.

Ο Αλλά(χ) λέει:

«Ω! Παιδιά του Αδάμ! Να στολίζεστε (να φοράτε καθαρά και καλά ρούχα) όταν πάτε σε οποιοδήποτε τζαμί, και τρώτε και πίνετε, αλλά μη σπαταλάτε, γιατί (ο Αλλά(χ)) δεν αγαπά τους σπάταλους.»

(Κοράνι 7:31).

Είναι η θρησκεία της Αγνότητας.

Ο Αλλά(χ) λέει:

«…ο Αλλά(χ) αγαπά εκείνους που μετανοούν, καθώς αγαπά τους καθαρούς (αυτούς που πλένονται κάνοντας Ιγτισάλ και Ουντού’ για την προσευχή τους).»

(Κοράνι 2:222).

►Εικόνα: Η ‘Αυλή των Λεόντων’ στο παλάτι Αλχάμπρα στη σημερινή Ισπανία, στην περιοχή της Ανδαλουσίας.

Η αγνότητα είναι ένας από τους όρους για να θεωρηθεί έγκυρη η προσευχή, μια πράξη λατρείας που ο Μουσουλμάνος πράττει πέντε φορές την ημέρα. Επίσης, το Ισλάμ απαιτεί να πλυθεί κανείς μετά από εκσπερμάτωση ή σεξουαλικές επαφές, ενώ συνιστά να κάνει κανείς μπάνιο πριν εκτελέσει εκείνες τις πράξεις λατρείας που αποτελούν προφανή σύμβολα του Ισλάμ, όπως την από κοινού Προσευχή της Παρασκευής και την Ούμρα και το Χατζ (Προσκύνημα) στη Μέκκα.

Στο Ιερό Κοράνιο ο Αλλά(χ) λέει:

«Ω! Σεις που πιστέψατε! Αν πρόκειται να προσευχηθείτε πλύνετε τα πρόσωπά σας και τα χέρια σας μέχρι τους αγκώνες, περάστε τα [βρεγμένα] χέρια ανάμεσα στα μαλλιά σας και [πλύνετε] τα πόδια σας μέχρι τους αστράγαλους. Αν είστε Τζούνουμπ (δηλαδή όταν είχατε σεξουαλική επαφή), τότε πλύνετε [όλο σας το σώμα κάνοντας Ιγτισάλ]. Αν όμως είστε άρρωστοι, ή ταξιδεύετε ή κάποιος από σας έρχεται από τη φυσική του ανάγκη [αφόδευση] ή έχετε έρθει σ’ επαφή με γυναίκες [δηλ.σεξουαλική επαφή] και δεν βρίσκετε νερό, τότε εκτελέστε Ταγιάμουμ (δηλ. χτυπήστε τα χέρια σας σε καθαρή άμμο ή χώμα και περάστε τα χέρια στο πρόσωπό σας και έπειτα την παλάμη του ενός πάνω από άλλο). Ο Αλλά(χ) δε επιθυμεί να σας βάλει σε δυσκολίες, αλλά να σας εξαγνίσει και να συμπληρώσει τη Χάρη Του σε σας, μήπως και γίνετε ευγνώμονες.»

(Κοράνι 5:6).

Το Ισλάμ συνιστά επίσης να πλένουμε τα χέρια μας πριν και μετά τα γεύματα.

Ο Απόστολος του Ισλάμ, Μωχάμμαντ (Το Έλεος Του Αλλά(χ) και ειρήνη σ’ αυτόν) είπε:

«Η ευλογία για το φαγητό είναι το Ουντού'[5] πριν και μετά από αυτό»

(Ατ-Τίρμιδι).

Συνιστά να κρατάμε καθαρά το στόμα και τα δόντια μας. Ο Απόστολος του Ισλάμ είπε:

«Εάν δεν το έβρισκα δύσκολο για τους οπαδούς μου, θα τους είχα διατάξει να καθαρίζουν τα δόντια τους με το Σωάκ πριν από κάθε προσευχή»

(Αλ-Μπουχάρι).

► Το Σωάκ

Συνιστά στους ανθρώπους να καθαρίζουν και να εξαγνίζουν εκείνα τα μέρη (του σώματος) που μπορούν να γίνουν εύφορο έδαφος για τα μικρόβια και εστία μόλυνσης. Ο Απόστολος του Ισλάμ, Μωχάμμαντ (Το Έλεος Του Αλλά(χ) και ειρήνη σ’ αυτόν) είπε:

«Πέντε είναι οι πράξεις που προέρχονται από την έμφυτη φύση (Φύτρα) κατά την οποία ο Αλλά(χ) δημιούργησε τους ανθρώπους: η περιτομή, το κόψιμο του ηβικού τριχώματος, η αποτρίχωση των μασχαλών, το κόντεμα των μουστακιών και το κόψιμο των νυχιών»

(Αλ-Μπουχάρι).

 Το Ισλάμ και η γνώση

Η θρησκεία του Ισλάμ ενθαρρύνει όλους τους ανθρώπους να αναζητούν και να αυξάνουν τις γνώσεις τους, ενώ τους αποτρέπει και τους προειδοποιεί κατά της άγνοιας.

Ο Αλλά(χ) λέει:

«Ο Αλλά(χ) εξυψώνει σε βαθμούς (και ιεραρχίες) εκείνους από σας που πιστεύουν και εκείνους που έχουν τη Γνώση (επιστήμονες)»

(Κοράνι 58:11).

► Αυτή η εικόνα απεικονίζει μια πλευρά της σύγχρονης τεχνολογίας. Η σύγχρονη τεχνολογία δεν θα είχε προοδεύσει σε τέτοιο βαθμό αν δεν υπήρχε ο Ισλαμικός πολιτισμός.

Το Ισλάμ θεωρεί πως η αναζήτηση, η εκμάθηση και η διδασκαλία της γνώσης είναι μέσα που οδηγούν στη Τζάννα (Παράδεισο). Ο Απόστολος του Ισλάμ Μωχάμμαντ (Το Έλεος Του Αλλά(χ) και ειρήνη σ’ αυτόν) είπε:

«Σε όποιον ακολουθεί ένα μονοπάτι από το οποίο θα αναζητά τη γνώση, Ο Αλλάχ θα τον ανταμείψει με ένα μονοπάτι που οδηγεί στη Τζάννα (Παράδεισο)»

(Άμπου Νταούντ).

Το Ισλάμ απαγόρευσε την απόκρυψη των γνώσεων και θεωρεί υποχρέωση για κάθε άνθρωπο την αναζήτησή τους. Ο Απόστολος του Ισλάμ Μωχάμμαντ (Το Έλεος Του Αλλά(χ) και ειρήνη σ’ αυτόν) είπε:

«Όποιος κρύβει τις γνώσεις θα φιμωθεί την Ημέρα της Κρίσεως με ένα φίμωτρο από φωτιά»

(Ιμπν Χιμπάν).

Το Ισλάμ έχει σε μεγάλη εκτίμηση τους μελετητές και τους λόγιους και απαιτεί να τους αποδίδεται ο σεβασμός που τους αξίζει. Ο Απόστολος του Ισλάμ Μωχάμμαντ (Το Έλεος Του Αλλά(χ) και ειρήνη σ’ αυτόν) είπε:

«Δεν είναι από τους οπαδούς μου αυτός που δεν σέβεται τους μεγαλύτερούς του, δεν δείχνει επιείκεια στο νέο και δεν αναγνωρίζει στον λόγιο το σεβασμό που του οφείλεται»

(Άχμαντ).

Ο Απεσταλμένος, ο Μωχάμμαντ (Το Έλεος Του Αλλά(χ) και ειρήνη σ’ αυτόν), μας πληροφόρησε στους λόγους του για τη θέση των λόγιων στην κοινωνία:

«Η υπεροχή ενός λογίου σε σχέση με έναν λάτρη (ευσεβή), είναι όπως η υπεροχή μου σε σχέση με τον κατώτερο από σας»

(Ατ-Τίρμιδι).

 Η επιρροή του ισλαμικού πολιτισμού στις σύγχρονες επιστήμες

Όποιος παρατηρήσει τον λόγο για τον οποίον η σύγχρονη επιστήμη και η τεχνολογία έχουν κάνει τεράστια βήματα και προχώρησαν μέχρι την πρόοδο που έχει παρουσιαστεί μέχρι σήμερα, ασφαλώς θα συμφωνήσει ότι αυτό οφείλεται στον ισλαμικό πολιτισμό που μετέδωσε και εισήγαγε μια τεράστια ποσότητα γνώσεων, ενώ ανέδειξε πολλούς λόγιους.

► Αυτή η εικόνα δείχνει ένα μοντέλο ηλιακού συστήματος του δωδέκατου αιώνα από τη Βαγδάτη.

O C. H. Haskins 8 είπε:

«Το βασικό γεγονός παραμένει ένα, ότι οι Άραβες της Ισπανίας ήταν η κύρια πηγή καινούργιων γνώσεων για την Ευρώπη».

Αυτοί είναι που έθεσαν τα θεμέλια, στα οποία ο σύγχρονος πολιτισμός βασίστηκε για να προχωρήσει. Όποιος ξεφυλλίσει το “Dictionary of Technical Terms for Aerospace” (Λεξικό Τεχνικών Αστρονομικών Όρων) θα φτάσει εύκολα στο συμπέρασμα ότι το εξήντα τοις εκατό των αστεριών που γνωρίζουμε έχει αραβικά ονόματα

Τα κείμενα και τα έργα των πρώτων Μουσουλμάνων λογίων ήταν οι κύριες πηγές, από τις οποίες επωφελήθηκε η Δύση, κυρίως οι Ευρωπαίοι που χρησιμοποίησαν αυτά τα έργα κατά τη διάρκεια της Αναγέννησης. Πολλά από αυτά τα κείμενα χρησιμοποιούνταν στα ευρωπαϊκά πανεπιστήμια.

O Μαρκήσιος του Dufferin και Ava 9 είπε:

«Η Ευρώπη οφείλει σε μεγάλο βαθμό στην ισλαμική επιστήμη, στην ισλαμική τέχνη και στην ισλαμική γραμματεία το γεγονός ότι κατάφερε να βγει από το σκοτάδι του Μεσαίωνα».

►Η επιστημονική γνώση που προήλθε από την Κίνα, την Ινδία και τον Ελληνιστικό κόσμο αναζητήθηκε από Μουσουλμάνους λογίους και έπειτα μεταφράστηκε, τροποποιήθηκε, συντέθηκε και αυξήθηκε σε διάφορα κέντρα μάθησης στον Ισλαμικό κόσμο απ’ όπου η γνώση διαδόθηκε στη Δυτική Ευρώπη. (Ιστορία της Ιατρικής, Αραβικές ρίζες της Ευρωπαϊκής Ιατρικής, David W. Tschanz, MSPH, PhD. Δείτε επίσης http://www.hmc.org.qa/hmc/heartviews/H-V-v4%20N2/9.htm). Επιπλέον, Μουσουλμάνοι λόγιοι ίδρυσαν επίσης μερικούς επιστημονικούς κλάδους που ως τότε δεν υπήρχαν.

►Αστρολάβος: Μια σημαντική συσκευή που εφευρέθηκε από Μουσουλμάνους για την πλοήγηση. Οι κορυφές των καμπυλωτών αιχμών στο μπροστινό μέρος δείχνουν τις θέσεις των πιο λαμπρών αστεριών. Το όνομα κάθε αστέρα αναγράφεται στη βάση της κάθε αιχμής. Στο πίσω μέρος είναι χαραγμένες γραμμές συντεταγμένων. (Από το Μουσείο Ιστορίας της Επιστήμης στο Ουίπλ, Κέιμπριτζ.)

O J. H. Denison είπε:

«Τον πέμπτο και τον έκτο αιώνα ο πολιτισμένος κόσμος βρισκόταν στο χείλος του χάους. Τα παλιά πνευματικά συστήματα που είχαν επιτρέψει τη γέννηση του πολιτισμού, προσφέροντας στους ανθρώπους το αίσθημα της ενότητας και του σεβασμού για τους κυβερνώντες τους, είχαν

καταρρεύσει και δεν είχε βρεθεί τίποτα κατάλληλο για να τα αντικαταστήσει. Φαινόταν πως ο μεγάλος πολιτισμός που χρειάστηκαν τέσσερις χιλιάδες χρόνια για να οικοδομηθεί ήταν πια στο χείλος της καταστροφής και η ανθρωπότητα ήταν έτοιμη να γυρίσει στην κατάσταση της βαρβαρότητας, όπου η κάθε φυλή και η κάθε φατρία ήταν ενάντια στην άλλη και όπου ο νόμος και η τάξη ήταν άγνωστα. Οι παλιές φυλετικές κυρώσεις είχαν χάσει τη δύναμή τους. Οι νέες κυρώσεις που δημιουργήθηκαν από τον Χριστιανισμό έφεραν διχόνοια και καταστροφή, αντί ενότητα και τάξη. Ήταν μια τραγική εποχή. Ο πολιτισμός, σαν γιγαντιαίο δένδρο, το φύλλωμα του οποίου είχε σκεπάσει τον κόσμο και τα κλαδιά του οποίου είχαν γεννήσει τους χρυσούς καρπούς της τέχνης, της επιστήμης και της λογοτεχνίας, ήταν έτοιμο να πέσει, σάπιο μέσα στον πυρήνα. Υπήρχε κάποιο πνευματικό σύστημα που θα μπορούσε να ενώσει πάλι την ανθρωπότητα και να σώσει τον πολιτισμό; Ανάμεσα σε αυτούς τους ανθρώπους γεννήθηκε λοιπόν εκείνος ο άνθρωπος (ο Μωχάμμαντ) που θα ένωνε πάλι όλο τον τότε γνωστό κόσμο της Ανατολής και του Νότου».10

Οι Μουσουλμάνοι προχώρησαν σε όλους τους τομείς της τεχνολογίας, της επιστήμης και της διανόησης. Αναφέρονται εδώ λίγοι από τους πολλούς Μουσουλμάνους λογίους που ξεχώρισαν σε διάφορους τομείς.

· Ο Αλ-Χαουάριζμι (780-850) ήταν μεγάλος μελετητής και ερευνητής στους τομείς των μαθηματικών, της άλγεβρας, των λογαρίθμων και της γεωμετρίας. Υπήρξε ίσως ένας από τους μεγαλύτερους μαθηματικούς όλων των εποχών· είναι ο ιδρυτής μερικών κλάδων και βασικών εννοιών των μαθηματικών. Υπήρξε επίσης ο ιδρυτής της άλγεβρας.

· Ο Αλ-Μπιρούνι (973-1050) ήταν μεγάλος μελετητής και λόγιος σε πολλούς τομείς. Έγραψε πολλά έργα για διάφορα θέματα, από την αστρονομία ως τα μαθηματικά, από τη μαθηματική γεωγραφία ως τη μηχανική, από τη φαρμακολογία ως την ιστορία. Ο Αλ-Μπιρούνι ανέλυσε τη θεωρία της περιστροφής της γης γύρω από τον άξονά της εξακόσια χρόνια πριν το Γαλιλαίο!

Ο γερμανός ανατολιστής E. Sachau είπε για τον Αλ-Μπιρούνι:

«Ήταν ο μεγαλύτερος διανοούμενος που υπήρξε ποτέ».

Εμείς οι Μουσουλμάνοι, όμως, θεωρούμε πως ο μεγαλύτερος άνθρωπος του πνεύματος που υπήρξε ποτέ ήταν ο Προφήτης μας, ο Μωχάμμαντ (Το Έλεος Του Αλλά(χ) και ειρήνη σ’ αυτόν).

Στους τομείς της ιατρικής και της φαρμακευτικής, οι Μουσουλμάνοι λόγιοι, με τα έργα τους, άφησαν πίσω τους ένα τεράστιο θησαυρό γνώσης, που χρησιμοποιήθηκε για τις προόδους της σύγχρονης ιατρικής. Μεταξύ αυτών ήταν:

· Ο Ιμπν Ρουσντ (Αβερρόης, 1126-1198) ήταν ένας ανδαλουσιανός φιλόσοφος και ιατρός, αυθεντία στη φιλοσοφία και στο ισλαμικό δίκαιο, στα μαθηματικά και στην ιατρική.

· Ο Ιμπν Αν-Ναφίς (1213-1288) ήταν ιατρός, γνωστός κυρίως επειδή υπήρξε ο πρώτος που περιέγραψε την κυκλοφορία του αίματος στους πνεύμονες. Ανακάλυψε την κυκλοφορία του αίματος εκατοντάδες χρόνια πριν τον Άγγλο Χάρβεϊ και τον Ισπανό Μιγκέλ Σερβέτους.

· Ο ‘Αμμάρ Ιμπν ‘Άλι Αλ-Μούσιλι Ιμπν ‘Ίσα Αλ-Καχχάλ ήταν ειδικός στην οφθαλμολογία. Εφηύρε ειδικά εργαλεία για τις εγχειρήσεις, όπως η «σύριγγα ενέσεως», μια κοίλη βελόνα.

· Ο Αλ-Χάσαν Ιμπν Αλ-Χάιθαμ (Αλχάζεν, 965-1040) ήταν μεγάλος μαθηματικός. Πρωτοπόρησε στους τομείς της οπτικής, της μηχανικής και της αστρονομίας. Σύμφωνα με το Τζιαμπαττίστα Nτέλλα Πόρτα, ο Αλ-Χάσαν ήταν ο πρώτος που εξήγησε τη φαινομενική αύξηση του μεγέθους της Σελήνης και του Ηλίου όταν είναι κοντά στον ορίζοντα. Η επτάτομος πραγματεία του για την οπτική, το Κιτάμπ Αλ-Μαναδείρ (Το Βιβλίο των Οπτικών) είναι πιθανώς το αρχαιότερο έργο που χρησιμοποιεί την επιστημονική μέθοδο. Ο Αλ-Χάσαν χρησιμοποιούσε αποτελέσματα πειραμάτων για να δοκιμάσει τις θεωρίες του.

· Ο Αλ-Μανσούρι και ο Άμπου Μπακρ Aρ-Ράζι ήταν διάσημοι και πολυμαθείς ιατροί. Σημαντική και διαχρονική είναι η συμβολή τους στις επιστήμες της ιατρικής και της φιλοσοφίας.

· Ο Μουάφφακ Αλ-Μπαγντάντι και ο Άμπου Αλ-Κάσιμ Αζ-Ζαχράουι ήταν διάσημοι οδοντίατροι. Έγραψαν βιβλία οδοντιατρικής με επεξηγητικές απεικονίσεις των εργαλείων που χρησιμοποιούνταν στις εγχειρήσεις, καθώς και σχέδια που εξηγούσαν πώς έπρεπε να χρησιμοποιούνται.

► Διαδικασία ιατρικής εξαγωγής- Φωτογραφία από βιβλίο αρχαίου φαρμακοποιού.

► Ανατομία ματιού –Φωτογραφία από βιβλίο αρχαίου Μουσουλμάνου ιατρού

Πολλοί Μουσουλμάνοι λόγιοι στον τομέα της γεωγραφίας και της γεωλογίας αξίζουν να μνημονευθούν. Μεταξύ αυτών είναι:

· Ο Σαρίφ Αλ-Ιντρίσι (1100-1165) ήταν χαρτογράφος, γεωγράφος και περιηγητής. Έμεινε γνωστός για τους εξαιρετικούς παγκόσμιους χάρτες του. Εφηύρε επίσης μερικά εργαλεία για τη ναυσιπλοΐα.

Πολλοί Μουσουλμάνοι λόγιοι συμμετείχαν ενεργά στις προόδους του πολιτισμού. Όποιος θελήσει να μάθει περισσότερα γι’ αυτούς μπορεί να ανατρέξει στα βιβλία που γράφτηκαν για αυτό το θέμα. Ωστόσο, οι έρευνες και οι μελέτες των Μουσουλμάνων λογίων συχνά οικειοποιούνται από άλλους ή αποδίδονται λανθασμένα σε άλλους.

► Κυκλοφορία του αίματος και τα εσωτερικά όργανα του ανθρώπινου σώματος. Φωτογραφία από βιβλίο αρχαίου Μουσουλμάνου γιατρού.

Ο Arthur Glyn Leonard είπε:

«Μήπως εμείς, που θεωρούμε πως βρισκόμαστε τώρα στην υψηλότερη κορυφή όπου έχει φτάσει ποτέ ο άνθρωπος, όσον αφορά την επιστήμη και τον πολιτισμό, δε θα έπρεπε να αναγνωρίσουμε ότι εάν δεν ήταν ο μεγάλος πολιτισμός, η πνευματική και κοινωνική λαμπρότητα των Αράβων και το στερεό σύστημά τους, η Ευρώπη θα είχε μείνει βυθισμένη μέχρι και σήμερα στο σκοτάδι της άγνοιας;»11

► Παγκόσμιος χάρτης –Φωτογραφία από βιβλίο Μουσουλμάνου λογίου της γεωγραφίας

 Οι αρετές του ισλαμικού πολιτισμού

· Η αναζήτηση της γνώσης αποτελεί θρησκευτικό καθήκον στο Ισλάμ και οι Μουσουλμάνοι ωθούνται από τη θρησκεία τους να την εκτελούν.

· Οι Μουσουλμάνοι λόγιοι στο παρελθόν χρησιμοποιούσαν τις γνώσεις τους για να ενισχύσουν την πίστη των ανθρώπων, σε αντίθεση με τους σημερινούς επιστήμονες που χρησιμοποιούν τις γνώσεις τους για να αποδυναμώσουν την πίστη των ανθρώπων.

· Οι Μουσουλμάνοι λόγιοι στο παρελθόν χρησιμοποιούσαν τις γνώσεις τους για να υπηρετήσουν την ανθρωπότητα, σε αντίθεση με κάποιους σημερινούς επιστήμονες που χρησιμοποιούν τις γνώσεις τους για κερδοσκοπικούς και εγωιστικούς σκοπούς. Η επιστήμονες της εποχής μας εφηύραν την ατομική βόμβα, τη βόμβα υδρογόνου και άλλα όπλα μαζικής καταστροφής. Επιπλέον, απαγορεύουν στους άλλους να κατέχουν τέτοια όπλα, προσπαθώντας να ελέγξουν και να εκμεταλλευτούν τα πλούτη του κόσμου.

· Οι Μουσουλμάνοι λόγιοι στο παρελθόν διέδωσαν τις γνώσεις τους για να μπορέσουν οι άνθρωποι να επωφεληθούν από αυτές, σε αντίθεση με τους σημερινούς επιστήμονες που κρατούν τις γνώσεις για τον εαυτό τους ή για τις χώρες τους, αποτρέποντας τους άλλους από την πρόσβαση σε αυτές.

· Οι Μουσουλμάνοι λόγιοι στο παρελθόν προσπαθούσαν να έχουν το έλεος του Αλλά(χ) και την αμοιβή Του, σε αντίθεση με τους σημερινούς επιστήμονες που κάνουν τα πάντα προκειμένου να πετύχουν υλικά κέρδη από τις ανακαλύψεις τους.

 ΕΠΙΣΤΗΜΟΝΙΚΗ ΕΞΗΓΗΣΗ

 Επιστημονικά στοιχεία σε μερικούς στίχους του Κορανίου

Ο Αλλά(χ) λέει:

«Στη δημιουργία των ουρανών και της γης, και στη διαδοχική εναλλαγή της νύχτας με την ημέρα, και στα πλοία που πλέουν στις θάλασσες μεταφέροντας πράγματα χρήσιμα για τους ανθρώπους, και στο νερό (βροχή) που ο Αλλά(χ) στέλνει κάτω, από τον ουρανό, κάνοντας τη γη να ξαναζωντανέψει μετά το θάνατό της, και στα πλάσματα όλων των ειδών που Αυτός σκόρπισε και περπατούν στη γη, και στο στριφογύρισμα των ανέμων και των σύννεφων που κρατώνται ανάμεσα στον ουρανό και τη γη (για να μας υπηρετούν), υπάρχουν Αγιάτ (Σημεία) για τους ανθρώπους που το αντιλαμβάνονται.»

(Κοράνι 2:164).

► Αυτή η εικόνα απεικονίζει το γαλαξία που περιλαμβάνει το ηλιακό μας σύστημα.

Το Κοράνιο αποκαλύφθηκε στο Μωχάμμαντ (Το Έλεος Του Αλλά(χ) και ειρήνη σ’ αυτόν) που ήταν αναλφάβητος· δεν ήξερε ανάγνωση ούτε γραφή. Ο λαός του ήταν γενικά αγράμματος, επίσης. Συνεπώς, πώς μπορούσε ένας αγράμματος άνθρωπος να δημιουργήσει μία τέτοια Γραφή που εξέπληξε τον πιο ευφράδη λαό!12

Ο Αλλά(χ) λέει:

«Πες: Εάν οι άνθρωποι και τα τζινν συγκεντρώνονταν όλοι μαζί για να δημιουργήσουν κάτι παρόμοιο με το Κοράνιο, δε θα μπορούσαν να το κάνουν, ακόμη και αν συνέδραμε ο ένας τον άλλον με βοήθεια και υποστήριξη.»

(Κοράνι 17:88).

► Ο Αλλάχ μας προκαλεί όλους να παράγουμε κάτι παρόμοιο με το Κοράνι. Έχετε υπόψη ότι το πιο σύντομο κεφάλαιο του Κορανίου έχει έκταση μόλις δέκα λέξεις!

Ο Προφήτης και πολλοί από τους Συντρόφους του ήταν αγράμματοι, αλλά ο Μωχάμμαντ (Το Έλεος Του Αλλά(χ) και ειρήνη σ’ αυτόν) τους απήγγειλε στίχους του Κορανίου όπου αναφέρονται επιστημονικά στοιχεία. Περισσότερα από 1.400 χρόνια μετά την αποκάλυψη του Κορανίου η σύγχρονη επιστήμη ανακάλυψε αυτά τα στοιχεία με τη βοήθεια προηγμένου εξοπλισμού!

Ο Thomas Carlyle είπε:

«Ένας απατεώνας μπορεί να ιδρύσει μια θρησκεία; Τότε γιατί ένας απατεώνας δεν μπορεί να κτίσει ένα σπίτι από τούβλα! Εάν δε γνωρίζει τις ιδιότητες του ασβέστη, του πηλού και του οτιδήποτε άλλου χρειάζεται για αυτή τη δουλειά, δεν θα φτιάξει ένα σπίτι, αλλά ένα σωρό από σκουπίδια που δε θα παραμείνει όρθιο για δώδεκα αιώνες, χωρώντας εκατό ογδόντα εκατομμύρια ανθρώπων, αλλά θα πέσει αμέσως».13

Τι λέει το Κοράνιο για την αρχή του κόσμου

Ο Αλλά(χ) λέει:

«Ο Αλλά(χ) αρχίζει τη δημιουργία (από το τίποτε), και μετά την επαναλαμβάνει, και στο τέλος όλοι σας σε Αυτόν θα επιστρέψετε».

(Κοράνι 30:11).

Ο Αλλά(χ) δηλώνει ξεκάθαρα σε αυτό το στίχο ότι Αυτός είναι ο Μόνος που δημιούργησε και έδωσε ύπαρξη σε όλα τα πλάσματα σε αυτό το σύμπαν από το τίποτα. Αυτό αναφέρεται στο Κοράνιο που είναι η θεία αποκάλυψη από τον Αλλά(χ).

Ο Αλλά(χ) περιγράφει την αρχή του σύμπαντος λέγοντας:

«(Ο Αλλά(χ)) είναι ο πρωτουργός των ουρανών και της γης. Όταν αποφασίσει να γίνει κάτι, λέει σ’ αυτό: ‘Γενηθήτω!’ και γίνεται»

(Κοράνι 2:117).

► Αυτή είναι πραγματική φωτογραφία ενός άστρου που σχηματίστηκε από διαστρική ύλη.

Ο Θεός μας λέει σε αυτόν τον στίχο ότι το σύμπαν δημιουργήθηκε από το τίποτα, όλα όσα έλαβαν χώρα πριν τη δημιουργία του αποτελούν γνώση του αόρατου κόσμου που μόνο ο Αλλά(χ) γνωρίζει. Ο ανθρώπινος νους δεν είναι σε θέση να κατανοήσει και να αντιληφθεί ποια ήταν η βασική ύλη της πρώτης δημιουργίας, επειδή ο Αλλά(χ) δεν μας λέει τίποτα γι’ αυτό. Ο άνθρωπος μπορεί μόνο να κάνει υποθέσεις και να αναπτύξει θεωρίες που αφορούν το οικολογικό σύστημα.

Ο Αλλά(χ) λέει:

«Δε τους έκανα μάρτυρες [το Σατανά και τους απογόνους του (,τους οποίους υπακούγατε), ούτε έλαβα τη βοήθειά τους] της δημιουργίας των ουρανών και της γης, ούτε της δικής τους δημιουργίας. Και δεν επρόκειτο να έχω τους αποπλανούντες ως βοηθούς»

(Κοράνι 18:51).

Ο Αλλά(χ) λέει:

«Μήπως δεν βλέπουν )γνωρίζουν) οι άπιστοι πως οι ουρανοί και η γη ήταν μία ενιαία οντότητα που έπειτα Εμείς τα σχίσαμε (σε δυο μέρη) και από το νερό δημιουργήσαμε κάθε ζωντανό ον; Δε θα πιστέψουν λοιπόν;»

(Κοράνι 21:30).

► Η εικόνα δείχνει ότι το σύμπαν διαστέλλεται.

Αυτός ο στίχος αναφέρεται ασφαλώς στο γεγονός ότι ο Αλλά(χ) δημιούργησε το σύμπαν από μία, μοναδική, οντότητα και Αυτός είναι ο Παντοδύναμος. Ο Αλλά(χ) διέταξε την “ενιαία οντότητα” να χωρίσει στα δύο, όπως και έγινε, και μετατράπηκε σε ένα σύννεφο καπνού. Από αυτό το σύννεφο καπνού ο Αλλά(χ) δημιούργησε τους ουρανούς και τη γη. Αυτά λέει ο Λόγος του Αλλά(χ):

«Πες (Ω! Μωχάμμαντ!): “ Μα αρνηθήκατε (και λατρεύετε άλλες θεότητες) απ’ Εκείνον που δημιούργησε τη γη σε δύο Ημέρες και κάνετε (άλλους θεούς) όμοιους με Αυτόν; Αυτός είναι ο Κύριος του Κόσμου. * Και έκανε σε αυτή [τη γη] σταθερά βουνά επάνω της και την ευλόγησε και ρύθμισε σ’ αυτήν αγαθά για βιοπορισμό, σε τέσσερις Ημέρες, για εκείνους που ρωτούν (για τη Δημιουργία). Έπειτα εγκαταστάθηκε στα ουράνια (έστρεψε την προσοχή του στον ουρανό) που ήταν καπνός, και είπε σ' αυτόν και στη γη: "Να έρθετε μαζί (να υπακούσετε στη Βούλησή Μου), είτε εκούσια είτε αναγκαστικά", είπαν: "Ερχόμαστε σ’ εκούσια υπακοή". * Και κανόνισε τους επτά ουρανούς σε δύο Ημέρες και ενέπνευσε (όρισε) σε κάθε ουρανό ό,τι Αυτός ήθελε και ό,τι ήθελε να βρίσκεται σ' αυτόν. Και στολίσαμε τον πιο κοντινό (γήινο) ουρανό με φωτεινά αστέρια, κι ως προστασία (από τους δαίμονες που κρυφακούν)· τέτοια είναι η τάξη που θέσπισε ο Αλ-‘Αζείζ (Πανίσχυρος), ο Αλ-‘Αλείμ (Παντογνώστης)»

(Κοράνι 41:9-12).

► Η εικόνα απεικονίζει τον γαλαξία μας και τους διαφορετικούς πλανήτες

Σύγχρονοι αστροφυσικοί υποστηρίζουν πως όλο το σύμπαν δημιουργήθηκε από μία ενιαία οντότητα ως αποτέλεσμα του φαινομένου που είναι γνωστό σήμερα ως «Η Μεγάλη Έκρηξη (Big Bang)».14

Ο Αλλά(χ) λέει:

«Έπειτα εγκαταστάθηκε στα ουράνια (έστρεψε την προσοχή του στον ουρανό) που ήταν καπνός, και είπε σ' αυτόν και στη γη: "Να έρθετε μαζί (να υπακούσετε στη Βούλησή Μου), είτε εκούσια είτε αναγκαστικά", είπαν: "Ερχόμαστε σ’ εκούσια υπακοή".»

(Κοράνι 41:11).

Αυτός ο στίχος υποστηρίζει πως ο ουρανός, κατά τα πρώτα του στάδια, ήταν κάτι σαν καπνός, πράγμα που υποστηρίζει και η σύγχρονη επιστήμη.

Ο James H. Jeans είπε:

«Βρήκαμε πως, όπως πρώτος είκασε ο Νεύτων, μια χαώδης μάζα αερίου ομοιογενούς κατά προσέγγιση πυκνότητας και πολύ μεγάλης έκτασης θα ήταν ασταθής. Θα υπήρχε η τάση δημιουργίας πυρήνων, γύρω από τους οποίους θα συμπυκνωνόταν τελικά όλη η ύλη».15

► Η εικόνα παρουσιάζει το πραγματικό επακόλουθο της έκρηξης ενός αστεριού στον ουρανό

 Τι λέει το Κοράνιο για την εξάπλωση του σύμπαντος

Ο Αλλά(χ) λέει:

«Και κτίσαμε τους ουρανούς με δύναμη, και πράγματι, Εμείς επεκτείνουμε συνεχώς την απεραντοσύνη τους».

(Κοράνι 51:47).

Ο Αλλά(χ) λέει:

«Την Ημέρα όπου θα τυλίξουμε τους ουρανούς -όπως τυλίγει η περγαμηνή τα γράμματα- κι όπως (ακριβώς) αρχίσαμε την πρώτη δημιουργία, έτσι θα επαναλάβουμε (το έργο μας). (Και είναι) μια υπόσχεση που έχουμε αναλάβει, και –βεβαία- θα την εκπληρώσουμε».

(Κοράνι 21:104).

Ο Αλλά(χ) λέει:

«Την ημέρα που η γη θα αλλαχτεί με (άλλη) διαφορετική γη, το ίδιο και οι ουρανοί και [οι άνθρωποι] θα βγουν από τους τάφους τους –θα παρουσιαστούν ενώπιον του Αλλά(χ) –, του Αλ-Ουάχιντ (Μοναδικού), του Αλ-Καχάρ (Ακαταμάχητου)».

(Κοράνι 14:48).

Αυτοί οι στίχοι επιβεβαιώνουν πως το σύμπαν στο οποίο ζούμε βρίσκεται σε συνεχή διαστολή στο χώρο. Αν πάμε πίσω στο χρόνο θα δούμε πως όλο το σύμπαν αναδύθηκε από ένα αρχέγονο άτομο ή κοσμικό αυγό. Μετά εξερράγη κατ’ εντολή του Αλλά(χ) και μεταμορφώθηκε σε ένα σύννεφο καπνού, από το οποίο δημιουργήθηκαν η γη και οι ουρανοί. Το σύμπαν διαστέλλεται συνεχώς στο χώρο και θα σταματήσει να επεκτείνεται μόνο όταν το διατάξει ο Αλλά(χ). Μετά το σύμπαν θα καταρρεύσει και θα λιώσει, επιστρέφοντας στο αρχέγονο άτομο. Θα γίνει τότε μια νέα έκρηξη και μια νέα δημιουργία και θα δημιουργηθεί ένας ουρανός, διαφορετικός από το δικό μας ουρανό, και μια γη διαφορετική από τη δική μας γη. Εκείνη τη στιγμή η εγκόσμια ζωή θα τελειώσει και θα ξεκινήσει η Μέλλουσα Ζωή.

Όλα αυτά τα στάδια αναφέρονται στο Ιερό Κοράνιο. Όσο λεπτομερώς κι αν κάποιος προσπαθήσει να το εξετάσει, όλες οι λεπτομέρειες πάνω σε αυτό το θέμα που ανακαλύφθηκαν από τη σύγχρονη επιστήμη, είχαν ήδη αναφερθεί στο Ιερό Κοράνιο πριν 1.400 χρόνια! Αυτό και μόνο επιβεβαιώνει το γεγονός ότι το Κοράνιο δεν μπορεί παρά να είναι λόγος του Αλλά(χ) και ότι ο Μωχάμμαντ (Το Έλεος Του Αλλά(χ) και ειρήνη σ’ αυτόν) έλαβε τη Θεία Αποκάλυψη και δίδαξε στους ανθρώπους αυτά τα γεγονότα σε μια εποχή που κανένας δεν τα γνώριζε. Αυτά τα πράγματα έγιναν γνωστά στους ανθρώπους μόνο πολλούς αιώνες αργότερα.

Οι αστρονόμοι ανακάλυψαν ότι το σύμπαν βρίσκεται σε διαρκή κίνηση και διαστέλλεται διαρκώς. Αυτά ανακαλύφθηκαν με τη μελέτη των γαλαξιών και των μακρινών ουράνιων σωμάτων. Ο Αμερικανός αστρονόμος Vesto M. Slipher, που μελέτησε τα φάσματα (spectra) των γαλαξιών, παρατήρησε ότι οι φασματικές γραμμές μερικών κοντινών συστημάτων μετατοπίζονταν προς μακρύτερα μήκη κυμάτων. Αυτή η μετατόπιση σε μήκος κυμάτων απέδειξε πως οι περισσότεροι γαλαξίες απομακρύνονταν από το δικό μας Γαλαξία κατά μερικές εκατοντάδες χιλιόμετρα το δευτερόλεπτο!16

► Αυτή η εικόνα δείχνει ότι οι αποστάσεις ανάμεσα στους γαλαξίες ή τα συμπλέγματα γαλαξιών, αυξάνονται συνεχώς και επομένως το σύμπαν διαστέλλεται.

Ο Αμερικανός αστρονόμος Edwin Hubble επιβεβαίωσε ότι το σύμπαν διαστέλλεται και ότι όσο πιο μακρινός είναι ένας γαλαξίας τόσο μεγαλύτερη είναι η ταχύτητα υποχώρησής του και ότι η ταχύτητα υποχώρησης είναι ανάλογη με την απόστασή του.17 Βλέπουμε λοιπόν πως οι επιστήμονες της αστρονομίας έχουν δηλώσει πως το σύμπαν διαστέλλεται διαρκώς. Αυτή η διαστολή θα συνεχίσει μέχρι που δε θα υπάρχει πια η δύναμη της βαρύτητας και οι πλανήτες θα διασκορπιστούν στο σύμπαν, πράγμα που θα σημάνει το τέλος του κόσμου.

Ο Αλλά(χ) λέει:

«Όταν ο ουρανός σχιστεί στα δυο, και όταν τα αστέρια σκορπιστούν και πέσουν»

(Κοράνι 82:1-2).

 Τι λέει το Κοράνιο για τα ουράνια σώματα

Ο Αλλά(χ) λέει:

«Ο Αλλά(χ) είναι εκείνος που ύψωσε τους ουρανούς χωρίς κολώνες όπως βλέπετε »

(Κοράνι 13-2).

Σύγχρονες μελέτες του σύμπαντος υποστηρίζουν πως υπάρχει μεγάλη ενέργεια στην ύλη, στα συστατικά της και στα ουράνια σώματα. Ο Αλλά(χ) μπορεί να την καταστρέψει και να την ξαναδημιουργήσει. Οι επιστήμονες ανακάλυψαν διαφορετικές μορφές ισχυρής ενέργειας που αιωρείται στους ουρανούς και στη γη. Αυτές οι μορφές ενέργειας είναι:

· Ισχυρή πυρηνική ενέργεια: αυτή η ενέργεια κρατάει μαζί τα υποατομικά μόρια, που συμπεριλαμβάνουν πρωτόνια, ηλεκτρόνια και νετρόνια.

· Ασθενή ενέργεια του πυρήνα: αυτή η πυρηνική ενέργεια προκαλεί κάποιες μορφές ραδιενεργής φθοράς.18

· Ηλεκτρομαγνητική ενέργεια: είναι η ενέργεια που συγκρατεί μαζί τα άτομα στην ύλη και επίσης δίνει στο κάθε άτομο τα αντίστοιχα χαρακτηριστικά.

· Βαρύτητα: είναι η πιο αδύναμη μορφή ενέργειας που γνωρίζουμε, αλλά μακροπρόθεσμα αποτελεί βασική μορφή ενέργειας, δεδομένου ότι κρατά όλα τα ουράνια σώματα στις θέσεις τους.

Ο Αλλά(χ) λέει:

«Είναι Εκείνος που δημιούργησε τη Νύχτα και την Ημέρα και τον ήλιο και τη σελήνη. Όλα τα ουράνια σώματα κολυμπούν μόνα, το καθένα στην κυκλική του πορεία (τροχιά)»

(Κοράνι 21:33).

Ο Αλλά(χ) λέει:

«Και ο Ήλιος τρέχει σε μία σταθερή διαδρομή. Έτσι έχει θεσπιστεί από τον Αλ-‘Αζείζ (Παντοδύναμο), τον Αλ-‘Αλείμ (Παντογνώστη). *Και έχουμε θεσπίσει το Φεγγάρι έτσι ώστε να περνάει από συγκεκριμένες φάσεις (πανσέληνος, ημισέλινος κλπ.), έως ότου επιστρέψει (και πάλι): σαν ένα παλιό ξεραμένο κοτσάνι φοίνικα (όταν ο κύκλος του φεγγαριού βρίσκεται στην αρχή του). Δεν επιτρέπεται στον ήλιο (κατά την πορεία του) να προλαβαίνει το Φεγγάρι, κι ούτε η Νύχτα να ξεπερνά την Ημέρα. Το καθένα κολυμπά με ακρίβεια στη (δική) του τροχιά.»

(Κοράνι 36:38-40).

Σε αυτούς τους στίχους ο Αλλά(χ) δηλώνει ότι ο ήλιος ταξιδεύει προς ορισμένη κατεύθυνση. Παλιότερα επικρατούσε η άποψη πως ο ήλιος είναι ακίνητος. Όμως οι σημερινοί αστρονόμοι και κοσμολόγοι επιβεβαίωσαν πως όντως ο ήλιος κινείται προς μια συγκεκριμένη κατεύθυνση. Όλοι οι πλανήτες του ηλιακού συστήματος κινούνται, όπως και οι δορυφόροι. Η τροχιά της Γης είναι ομόκεντρη με τις τροχιές των πλανητών.

► Ο Γαλαξίας Whirlpool (Ρουφήχτρα) (γνωστός και ως Μεσσιέρ 51,Μ51 ή NGC 5194) αποτελεί έναν αλληλεπιδραστικό μεγάλου σχεδιασμού σπειροειδή γαλαξία που βρίσκεται σε απόσταση 23 περίπου εκατομμυρίων ετών φωτός στον αστερισμό.

Ο Αλλά(χ) λέει;

«(ορκίζομαι) Και με τον ουρανό των χούμποκ»

(Κοράνι 51:7).

Στα αραβικά η λέξη «χούμποκ» έχει περισσότερες από μία σημασίες:

· Τελειότητα στη δημιουργία: οι αστρονόμοι υπολόγισαν ότι υπάρχουν πάνω από διακόσια δισεκατομμύρια γαλαξίες στο σύμπαν (το σύμπαν που ο άνθρωπος γνωρίζει) και περίπου εβδομήντα δισεκατομμύρια τρισεκατομμυρίων άστρα. Ο κάθε γαλαξίας ποικίλλει σε μέγεθος, μορφή, πυκνότητα, ταχύτητα κίνησης γύρω από τον άξονά του, απόσταση από τη Γη, απόσταση από τους άλλους γαλαξίες, στάδια από τα οποία πέρασε, αριθμό των άστρων του και τη ζωή του κάθε άστρου του.

· Αναφέρεται επίσης σε κάτι που είναι τέλεια συναρμολογημένο και ολοκληρωμένο. Οι τεράστιοι αριθμοί που αναφέραμε παραπάνω αφορούν τον αριθμό των γαλαξιών και των άστρων που μας είναι γνωστοί, δηλαδή μόνο το 10% όλου του σύμπαντος. Πρέπει λοιπόν να υπάρχει κάποια δύναμη που τα κρατά όλα μαζί, αλλιώς το σύμπαν θα κατέρρεε και θα επικρατούσε το χάος. Η τελειότητα όμως ανήκει στο Αλλά(χ) που είπε:

«Πράγματι ο Αλλά(χ) κρατά τους ουρανούς και τη γη, έτσι ώστε να μην εκτρέπονται από τις θέσεις τους. Αν όμως εκτραπούν, (τότε) κανένας, εκτός από Αυτόν, δεν θα μπορούσε να τους συγκρατήσει. Στ’ αλήθεια είναι Χαλείμ (Μακρόθυμος), Γαφούρ (Συγχωρεί τα πάντα).»

(Κοράνι 35:41).

· Επίσης αναφέρεται στις τροχιές που ακολουθούν τα ουράνια σώματα: ένα από τα καταπληκτικά πράγματα που προκαλούν αμηχανία στους επιστήμονες είναι ο αχανής αριθμός των γαλαξιών στο μέρος του σύμπαντος που γνωρίζουμε. Αυτό αποδεικνύει πως το σύμπαν λειτουργεί σε ένα τέλειο σύστημα.

Ο Αλλά(χ) λέει:

«Αυτός είναι που έκανε τον ήλιο [πηγή] λαμπερού φωτός και τη σελήνη ως φως [που αντανακλάται] προκαθορίζοντας τις διάφορες φάσεις της, έτσι ώστε να μπορείτε να γνωρίζετε τον αριθμό των χρόνων και τον υπολογισμό. Ο Αλλά(χ) δημιούργησε αυτά όλα μόνο με αλήθεια και δικαιοσύνη. Αυτός εξηγεί λεπτομερώς τα Αγιάτ (στίχους, αποδείξεις, Σημεία, κλπ.) για τους ανθρώπους που γνωρίζουν.»

(Κοράνι 10:5).

Η ακριβής διάκριση μεταξύ του φωτός που εκπέμπεται από ένα λαμπερό, φλογερό ουράνιο σώμα και του φωτός που αντανακλάται από ένα σκοτεινό, κρύο ουράνιο σώμα (δηλ. τη Σελήνη) διαρκώς και σταθερά (πάνω στη Γη) είχε αναφερθεί στο Κοράνιο πάνω από δεκατέσσερις αιώνες πριν! Αυτό αποδεικνύει ότι το Κοράνιο είναι Θεία Αποκάλυψη από το Αλλά(χ), Ο Οποίος είναι Ο Άριστος Γνώστης όλων όσα δημιούργησε και Μόνος.

 Τι λέει το Κοράνιο για την ατμοσφαιρική πίεση

Ο Αλλά(χ) λέει:

«Και όποιον θέλει ο Αλλά(χ) να καθοδηγήσει, ανοίγει το στήθος του στο Ισλάμ και όποιον θέλει ο Αλλά(χ) να παραστρατήσει, κάνει το στήθος του στενό και σφιγμένο δυνατά, σαν να ανεβαίνει στον ουρανό. Έτσι ο Αλλά(χ) στέλνει την τιμωρία σε εκείνους που αρνούνται να πιστέψουν.»

(Κοράνι 6:125).

Από αυτόν το στίχο μπορούμε να συμπεράνουμε πως όσο υψηλότερα ανεβαίνει κανείς στην ατμόσφαιρα, τόσο δυσκολότερο γίνεται για αυτόν να αναπνέει. Αυτό οφείλεται στη μείωση της πίεσης και στα χαμηλά επίπεδα οξυγόνου. Μόνο αν κάποιος ανεβεί στον ουρανό μπορεί να το διαπιστώσει! Και πράγματι αυτό το φαινόμενο ανακαλύφθηκε από τους ανθρώπους μόνο αφού έμαθαν να πετούν και να φτάνουν σε μεγάλα ύψη.

► Οι αστροναύτες φορούν ειδικό εξοπλισμό ασφαλείας για να μπορούν να αναπνέουν σε μεγάλα υψόμετρα.

Όταν κανείς ανεβαίνει στον ουρανό πάνω από οκτώ χιλιόμετρα από την επιφάνεια της θάλασσας, αντιμετωπίζει σίγουρα προβλήματα στην αναπνοή εξαιτίας της έλλειψης οξυγόνου και της χαμηλής ατμοσφαιρικής πίεσης. Ένα από τα συνηθέστερα προβλήματα είναι εκείνο της υποξίας, δηλαδή της μείωσης της περιεκτικότητας των ιστών σε οξυγόνο. Άλλο ένα σύνηθες πρόβλημα είναι εκείνο του δυσβαρισμού, ενός συνόλου συμπτωμάτων που οφείλονται στην έκθεση του ανθρώπινου σώματος σε υπερβολικά χαμηλή ατμοσφαιρική πίεση ή σε κάποια ταχεία μεταβολή της. Αυτά τα δύο προβλήματα μπορούν να διαταράξουν τις κανονικές λειτουργίες του ανθρώπινου σώματος· άρα η δυσκολία στην αναπνοή σε μεγάλα ύψη μπορεί να εξηγηθεί απλά ως μια προσπάθεια αυτοπροστασίας του ανθρώπινου σώματος.

 Τι λέει το Κοράνιο για το σκοτάδι και τα ανώτερα επίπεδα του διαστήματος

Ο Αλλά(χ) λέει:

«Και αν ακόμα τους ανοίγαμε μια πόρτα στον ουρανό και συνέχιζαν να ανεβαίνουν, θα έλεγαν πάλι: Τα μάτια μας ήταν σαν μεθυσμένα (θολωμένα). Εμείς σίγουρα δεν είμαστε παρά μαγεμένοι άνθρωποι!»

(Κοράνι 15:14,15).

Αυτή η παρομοίωση είναι καταπληκτική. Παρουσιάζει ένα φαινόμενο που ο άνθρωπος αγνοούσε και ανακαλύφθηκε μόλις κατά τη διάρκεια των διαστημικών εξερευνήσεων τη δεκαετία του 1960. Ολόκληρο το σύμπαν είναι βυθισμένο στο σκοτάδι. Το φως που υπάρχει στη Γη, μπορούμε να το βλέπουμε για διακόσια χιλιόμετρα· πέραν αυτού του ορίου ο Ήλιος φαίνεται σαν ένας γαλάζιος δίσκος.

Το σκοτάδι είναι παντού, εξαιτίας της έλλειψης υδρατμών και μορίων σκόνης. Η τελειότητα ανήκει στον Αλλά(χ) που μας αποκάλυψε την πραγματικότητα.

► Αυτή είναι μια εικόνα από τον ήλιο κατά τη διάρκεια μιας έκλειψης, που αποδεικνύει ότι το σύμπαν είναι βυθισμένο στο σκοτάδι

► Η εικόνα απεικονίζει την λεπτότητα του στρώματος της ημέρας απέναντι από τον ήλιο, σε πάχος διακοσίων χιλιομέτρων. Ενώ η υπόλοιπη γη φαίνεται βυθίζεται στο απόλυτο σκοτάδι.

 Τι λέει το Κοράνιο για το άτομο

Ο Αλλά(χ) λέει:

«Τίποτα δεν είναι κρυφό από τον Κύριό σου ούτε το βάρος ενός ατόμου στη γη ή στον ουρανό, ούτε μικρότερο ούτε μεγαλύτερο από αυτό. Όλα είναι (γραμμένα) σε ένα διαυγέστατο Βιβλίο.»

(Κοράνι 10:61).

Σε αυτό τον όμορφο στίχο ο Αλλά(χ) ξεκαθαρίζει ότι τίποτα δεν είναι κρυμμένο από Αυτόν σε αυτό το σύμπαν, ανεξαρτήτως του πόσο μικρό ή πόσο μεγάλο είναι. Μέχρι πρόσφατα πιστεύαμε πως το άτομο ήταν η μικρότερη οντότητα στο σύμπαν, αλλά μετά την διάσπασή του, βρέθηκαν μικρότερες οντότητες με θετικά ηλεκτρικά φορτία, τα πρωτόνια, και αρνητικά ηλεκτρικά φορτία, τα ηλεκτρόνια.

Το 1939 οι Γερμανοί επιστήμονες Hahn και Strassmann του Πανεπιστημίου του Βερολίνου διέσπασαν ένα άτομο ουρανίου. Με περαιτέρω έρευνες μπόρεσαν να ανακαλυφθούν μικρότερα μόρια.

Η σύγχρονη επιστήμη έφτασε σε ένα υψηλό επίπεδο τεχνικής και επιστημονικής προόδου σε διάφορους τομείς της ζωής. Υπάρχει μέλλον και για περαιτέρω εξελίξεις. Αυτή η διαδικασία θα συνεχιστεί μέχρι την Ημέρα της Κρίσεως. Ωστόσο, οι συλλογικές προσπάθειες όλης της ανθρωπότητας στον τομέα της γνώσης δεν θα μπορέσουν ποτέ να φτάσουν, και ούτε καν να πλησιάσουν, τη γνώση και τη δύναμη του Αλλά(χ).

Ο Ύψιστος Αλλά(χ) λέει:

«Και (οι άπιστοι) σε ρωτάνε (Ω, Μωχάμμαντ) για το Ρούχ (Πνεύμα). Πες: το Πνεύμα (η γνώση του) ανήκει μόνο στον Αλλά(χ). Και από την γνώση, (Ω! άνθρωποι!) λάβατε μόνο λίγη.»

(Κοράνι 17:85).

Η Σοφία του Αλλά(χ) και οι δυνάμεις Του είναι απεριόριστες και ασύγκριτες. Ο Αλλά(χ) μας έδωσε με αυτόν τον στίχο του Κορανίου μια απλή εξήγηση των πραγμάτων, έτσι ώστε εμείς, με τα μυαλά μας, να μπορέσουμε να αναγνωρίσουμε και να καταλάβουμε την τεράστια διαφορά ανάμεσα στη γνώση Του και τη δική μας. Δοξασία στον Αλλά(χ).

 Τι λέει το Κοράνιο για τις φάσεις του ανθρώπινου εμβρύου

Ο Αλλά(χ) λέει:

«Και, πράγματι, πλάσαμε τον άνθρωπο (Αδάμ) από λάσπη αναμεμειγμένη από όλη τη γη. Έπειτα τον κάναμε (τους απογόνους του Αδάμ) Νούτφα (σταγόνες από αναμεμειγμένες εκκρίσεις των δύο φύλλων) μέσα σε τόπο ασφαλισμένο (τη μήτρα). Έπειτα δημιουργήσαμε την Νούτφα σε ‘Άλακα (κρεμάμενο θρόμβο αίματος), και δημιουργήσαμε την ‘Άλακα σε Μούντγα (ένα κομμάτι σάρκας, που φαίνεται μασημένη), και δημιουργήσαμε τη Μούντγα σε κόκαλα, και ντύσαμε (περιβάλαμε) τα κόκαλα με σάρκα και έπειτα σχηματίσαμε απ’ αυτό ένα άλλο νέο πλάσμα (του εμφυσήσαμε το πνεύμα). Ας είναι Ευλογημένος ο Αλλά(χ) ο Άριστος των Δημιουργών. Έπειτα απ’ όλα αυτά στο τέλος θα πεθάνετε και έπειτα, κατά την Ημέρα της Αναστάσεως, θα αναστηθείτε»

(Κοράνι 23:12-16).

► Η Απαρχή της Ανθρώπινης Ανάπτυξης.

Τα στάδια μέσα από τα οποία περνά ένας άνθρωπος είναι:

· Δημιούργημα από πυλό: ο Αδάμ, ο πατέρας της ανθρωπότητας φτιάχτηκε από πυλό. Αυτός ο στίχος διαφωνεί λοιπόν με τη θεωρία της εξέλιξης των ειδών που η επιστήμη σήμερα αναθεωρεί. Αυτό δείχνει πως οι άνθρωποι είναι ξεχωριστά πλάσματα. Η ανθρωπότητα δεν εξελίχθηκε από άλλα είδη.

· Αναμεμειγμένο σπέρμα: σε αυτό το στάδιο οι σεξουαλικές εκκρίσεις του ανδρός και της γυναίκας αναμειγνύονται στη μήτρα, με αποτέλεσμα το ωάριο να γονιμοποιείται ή να πεθαίνει με τη θέληση του Αλλά(χ). Αν το ωάριο γονιμοποιείται, η ανθρώπινη ζωή θα εισέλθει στα πρώτα της στάδια.

Ο Αλλά(χ) λέει:

«Εμείς δημιουργήσαμε τον άνθρωπο από Νούτφα (σταγόνες) από αναμεμειγμένες εκκρίσεις (των δύο φύλλων), και τον δοκιμάζουμε (αν θα ακολουθήσει το Δρόμο Του Αλλά(χ) ή όχι), και τον κάναμε ικανό να βλέπει και να ακούει (για να βλέπει τις αποδείξεις και να ακούει το Λόγο Του Αλλά(χ))»

(Κοράνι 76:2).

► Διάγραμμα που απεικονίζει τη γονιμοποίηση, η διαδοχή γεγονότων ξεκινά όταν το σπέρμα έρχεται σε επαφή με τη μεμβράνη του πλάσματος του δευτερογενούς ωαρίου και λήγει με την σύμμειξη των μητρικών και των πατρικών χρωμοσωμάτων στη μετάφαση της πρώτης μιτωτικής διαίρεσης του ζυγωτού. Ένα δευτερογενές ωάριο που περιβάλλεται από πολλά σπερματοζωάρια, δύο εκ των οποίων έχουν διεισδύσει στην corona radiate (στρώμα θυλακοειδών κυττάρων που περικυκλώνουν το μη γονιμοποιημένο ωάριο) (Απόσπασμα από το βιβλίο του Δρ. Κειθ Μουρ, The Developing Human (Ο Αναπτυσσόμενος Άνθρωπος), σελ. 34 -7η έκδοση)

Αν το σπέρμα αποτύχει να γονιμοποιήσει το ωάριο, θα αποβληθεί από τη μήτρα μαζί με το ωάριο, αλλά αν γονιμοποιήσει το ωάριο, θα δημιουργήσει ένα ζυγωτό που θα προσκολληθεί στο τοίχωμα της μήτρας με τη μορφή βλαστιδίου. Αν το θέλει ο Αλλά(χ) το έμβρυο θα προσκολληθεί στη μήτρα και θα προχωρήσει στο στάδιο της άλακα (δηλ., κάτι σαν μια «βδέλλα» που κρέμεται).

Ο Αλλά(χ) λέει:

«Ω! Άνθρωποι! Αν αμφιβάλλετε για την Ανάσταση, (λάβετε υπ’ όψη) ότι σας έχουμε πλάσει από χώμα (Αδάμ), έπειτα από Νούτφα (σταγόνες από αναμεμειγμένες εκκρίσεις των δύο φύλλων), έπειτα από ‘Άλακα (κρεμάμενο θρόμβο αίματος), έπειτα από Μούντγα (ένα κομμάτι σάρκας, που φαίνεται μασημένη), που αναπτύσσεται ή όχι (στην ανθρώπινη μορφή)– για να σας αποδείξουμε (τη Δύναμή Μας). Και κάνουμε όποιον θέλουμε να παραμένει στη μήτρα (της μητέρας του) για ένα ορισμένο χρονικό διάστημα.• Έπειτα σας βγάζουμε έξω – ως μωρά – έπειτα για να φτάσετε στην ηλικία της ολοκληρωμένης δύναμης (νεότητα). Μερικοί από σας πεθαίνουν, και μερικούς από σας τους αφήνουμε να ζήσουν μέχρι τα αδύναμα γηρατειά, στα οποία –παρόλο που είχαν μάθει – δε θα ξέρουν τίποτε. Και βλέπεις τη γη από νεκρή και άγονη- όταν της ρίχνουμε πάνω της το νερό, να ταράζεται (από ζωή), να φουσκώνει και να φυτρώνει από κάθε λογής (σε ζεύγη) ωραία φυτά»

(Κοράνι 22:5).

· Κρεμάμενος θρόμβος αίματος: περιγράφεται με αυτό τον τρόπο, επειδή κρέμεται από τη μήτρα, με τρόπο παρόμοιο με μία βδέλλα που τρέφεται από το αίμα άλλων οργανισμών.

► Α. Πλευρική άποψη ενός εμβρύου (24 με 25 ημερών). Β. Σκίτσο που απεικονίζει τις ομοιότητες μεταξύ μια βδέλλας και ενός ανθρώπινου εμβρύου στο στάδιο ‘Άλακα’ (Ελήφθη από την Δρ. Κειθ Μουρ, The Developing Human (Ο Αναπτυσσόμενος Άνθρωπος), σελ. 71 -7η έκδοση)

► Διάγραμμα από το καρδιαγγειακό σύστημα ενός εμβρύου 21 περίπου ημερών, άποψη από την αριστερή πλευρά. Παρατηρήστε το μεταβατικό στάδιο των ενωμένων συμμετρικών αγγείων.

(Κειθ Μουρ). Κάθε καρδιακός σωλήνας συνεχίζει ραχιαία σε μια ραχιαία αορτή.

Η εξωτερική εμφάνιση του εμβρύου και οι σάκοι του είναι παρόμοια με αυτά ενός θρόμβου αίματος, λόγω της παρουσίας σχετικά μεγάλων ποσοτήτων αίματος που υπάρχουν στο έμβρυο.

► Διατομή εμφυτευμένου εμβρύου (περίπου 21 ημερών). Σε αυτό το διάγραμμα βλέπουμε τον τρόπο με τον οποίο κρέμεται ένα έμβρυο κατά το στάδιο ‘Άλακα’ στη μήτρα της μητέρας.

· Μασημένη ουσία: Περιγράφεται κατ΄αυτόν τον τρόπο καθώς το έμβρυο παρουσιάζει εμφανισιακές ομοιότητες με μια μασημένη ουσία.

► Μακροφωτογραφία από το 13ο στάδιο, ανθρώπινο έμβρυο 4 ½ εβδομάδων. (Κειθ Μουρ) Πραγματικό μέγεθος 4.5 χιλιοστά.

►Το έμβρυο σε αυτήν την κατάσταση παρουσιάζει πολλές εμφανισιακές ομοιότητες με μια μασημένη τροφή, καθώς οι σωμίτες στην πλάτη του εμβρύου μοιάζουν κατά κάποιον τρόπο με σημάδια από δάγκωμα σε μια μασημένη τροφή

►Εικόνα: Κοιτάξτε τις ομοιότητες ανάμεσα σε ένα κομμάτι μασημένης τσίχλας και τη φωτογραφία ενός κανονικού εμβρύου. Πώς είναι δυνατόν να έδωσε ένας άνθρωπος αγράμματος τόσο λεπτομερή περιγραφή ενός εμβρύου; Ασφαλώς αυτό δεν μπορεί παρά να αποτελεί θεία αποκάλυψη!

· Σχηματισμός των οστών.

· Κάλυψη των οστών με σάρκα.

· Το έμβρυο εξελίσσεται και μεταμορφώνεται σε διαφορετική μορφή, ενώ το σώμα αποκτά τις σωστές αναλογίες και η ζωή εμφυσείται σε αυτό.

Το ανθρώπινο έμβρυο εξελίσσεται σε διάφορα στάδια, μέσα σε τρία «σκοτάδια», όπως λέει ο Αλλά(χ):

«Σας έχει δημιουργήσει (όλους) από ένα μόνο Πρόσωπο (τον Αδάμ). Έπειτα –απ’ αυτόν –έκανε το ταίρι του [την Εύα, Χάουα στα Αραβικά], και έστειλε σε σας κάτω [στη γη] οκτώ κεφάλια από τα ζωντανά (τα κοπάδια) σε ζευγάρια. Σας δημιουργεί μέσα στις μήτρες των μητέρων σας, δημιουργία (φάση) μετά τη δημιουργία (φάση), σε τρία στρώματα σκοταδιού. Αυτός είναι ο Αλλά(χ), ο Κύριός σας. Σ’ Αυτόν ανήκει η Κυριαρχία, λα ιλάχα ιλλα Χούα (δεν υπάρχει θεός εκτός από Αυτόν). Πώς λοιπόν παραστρατήσατε από το Δρόμο και τη λατρεία Του;»

(Κοράνι 39:6).

Αυτός ο στίχος λέει ότι το έμβρυο είναι καλυμμένο από τρία καλύμματα, που στον στίχο ονομάζονται «σκοτάδια». Ούτε το νερό, ούτε ο αέρας, ούτε το φως ούτε η ζέστη δεν μπορούν να διαπεράσουν αυτά τα καλύμματα, τα οποία δεν μπορεί να τα δει το ανθρώπινο μάτι.

Ο Δρ. Maurice Bucaille είπε στο βιβλίο του «The Bible, The Quran and Science» (Η Βίβλος, το Κοράνιο και η Επιστήμη):

«Οι σύγχρονοι επιστήμονες που προσπαθούν να ερμηνεύουν το Κοράνιο θεωρούν πως σε αυτό το στίχο περιγράφονται τα τρία ανατομικά στρώματα που προστατεύουν το έμβρυο κατά τη διάρκεια της εγκυμοσύνης: το κοιλιακό τοίχωμα, η ίδια η μήτρα και αυτά μέσα στα οποία βρίσκεται το έμβρυο (ο πλακούντας, οι εμβρυϊκές μεμβράνες, το αμνιακό υγρό)».19

► Σκίτσο από ένα τοξοειδές τμήμα μιας κυοφορούσης μήτρας 4 εβδομάδων, που δείχνει τη σχέση μεταξύ των εμβρυικών υμένων και μεταξύ του φθαρτού υμένα και του εμβρύου.

Το έμβρυο βρίσκεται σε ασφαλές μέρος. Ο Αλλά(χ) λέει:

«Μήπως (ω! άπιστοι!) δε σας έχουμε πλάσει από νερό (σπέρμα) ασήμαντο; Και το τοποθετήσαμε σε έναν τόπο ασφαλισμένο [στη μήτρα] για ένα διάστημα [κυοφορίας] ορισμένο; Και εμείς μπορέσαμε (να το δημιουργήσουμε, να του δώσουμε μορφή και να το βγάλουμε ζωντανό από τη μητέρα του), και Εμείς είμαστε οι ικανότεροι σε αυτό!»

(Κοράνι 77:20-23).

Ο Δρ. Gary Miller αναφέρει στο βιβλίο του «The Amazing Quran (Το Εκπληκτικό Κοράνιο)20 :

«Ένας δημοσιογράφος ρώτησε τον καθηγητή Keith Moore: Δεν νομίζετε πως ίσως οι Άραβες ήδη τα γνώριζαν όλα αυτά, δηλαδή, την περιγραφή του εμβρύου, πώς εμφανίζεται, πώς εξελίσσεται και πώς μεγαλώνει; Ίσως αυτοί να μην ήταν επιστήμονες, αλλά ίσως να έκαναν κάποιο είδος ακραίας ανατομής σε έγκυες γυναίκες για να εξετάσουν αυτά τα πράγματα».

Ο καθηγητής αμέσως επισήμανε στο δημοσιογράφο πως δεν είχε λάβει υπόψη του έναν βασικό παράγοντα. Όλες οι διαφάνειες του εμβρύου που είχαν δείξει κατά τη διάρκεια της παρουσίασης, προέρχονταν από εικόνες που είχαν ληφθεί από μικροσκόπιο. Και πρόσθεσε: «Το ζήτημα δεν είναι αν κάποιος προσπάθησε να ανακαλύψει την εμβρυολογία πριν δεκατέσσερις αιώνες, το ζήτημα είναι ότι δεν θα μπορούσε καν να τα δει!».

Όλες οι περιγραφές του εμβρύου που βρίσκονται στο Κοράνιο αναφέρονται στο έμβρυο όταν αυτό είναι ακόμα πολύ μικρό για να το δει το ανθρώπινο μάτι, στις φάσεις δηλαδή που χρειαζόμαστε μικροσκόπιο για να δούμε το έμβρυο. Όμως, επειδή αυτό το εργαλείο υπάρχει μόνο εδώ και περίπου διακόσια χρόνια, ο Δρ. Μουρ σχολίασε σαρκαστικά: «Ίσως πριν δεκατέσσερις αιώνες κάποιος είχε κρυφά ένα μικροσκόπιο και έκανε με αυτό αυτήν την έρευνα και μάλιστα χωρίς να κάνει ούτε ένα λάθος. Μετά αυτός ο κάποιος δίδαξε ό,τι ήξερε στο Μωχάμμαντ (Το Έλεος Του Αλλά(χ) και ειρήνη σ’ αυτόν) και τον έπεισε να βάλει αυτές τις πληροφορίες στο βιβλίο του. Μετά, κατέστρεψε τον εξοπλισμό του και τα κράτησε όλα μυστικά για πάντα. Εσείς τα πιστεύετε αυτά; Αλήθεια, δεν μπορείτε να τα πιστεύετε εκτός εάν έχετε κάποια απόδειξη για αυτά, γιατί πρόκειται για μια πολύ γελοία θεωρία».

Όταν ο Δρ. Μουρ ρωτήθηκε πώς εξηγεί τις πληροφορίες που υπάρχουν στο Κοράνιο, απάντησε: «Μπορούν να είναι μόνο θείες αποκαλύψεις!».

Ο Δρ. Gerald C. Goeringer είπε:

«Στις περισσότερες, αν όχι όλες, περιπτώσεις αυτές οι περιγραφές προηγούνται κατά πολλούς αιώνες των περιγραφών των διαφόρων σταδίων του ανθρώπινου εμβρύου και της εμβρυακής εξέλιξης που υπάρχουν στην καθιερωμένη επιστημονική βιβλιογραφία».

(Βλ. http://www.youtube.com/watch?v=rFsq_UJeBEA)

 Τι λέει το Κοράνιο για τους ωκεανούς

 Τι λέει το Κοράνιο για το φράγμα ανάμεσα στις θάλασσες

Ο Αλλά(χ) λέει:

«Είναι Εκείνος που έκανε τις δύο θάλασσες να εισχωρήσουν η μία στην άλλη, αυτήν (την μία) εύγευστη και γλυκιά κι αυτή (την άλλη) αλμυρή και πικρή. Και έκανε ανάμεσά τους ένα εμπόδιο και πλήρη διαχωρισμό μεταξύ τους»

(Κοράνι 25:53).

Το γεγονός ότι τα νερά των ωκεανών δεν αναμειγνύονται μεταξύ τους αποκαλύφθηκε μόλις πρόσφατα από τους ωκεανογράφους. Αυτό οφείλεται στο φυσικό φαινόμενο που ονομάζεται «επιφανειακή τάση»· ως συνέπεια αυτού του φαινομένου, τα νερά των γειτονικών μεταξύ τους θαλασσών δεν αναμειγνύονται. Αυτό οφείλεται στις διαφορετικές πυκνότητες των υδάτων. Η επιφανειακή τάση δεν επιτρέπει στις θάλασσες να αναμειγνύονται μεταξύ τους, λειτουργώντας ακριβώς όπως ένας τοίχος ανάμεσά τους. Ο Αμαζόνιος Ποταμός εκβάλλει στον Ατλαντικό Ωκεανό, ωστόσο τα ύδατά του κρατούν τα χαρακτηριστικά τους σε μία απόσταση διακοσίων μέτρων μέσα στον Ατλαντικό Ωκεανό.

►Υπάρχουν τρία βασικά καθεστώτα αλμυρότητας στους παράκτιους πλωτούς διαύλους: στρωματοποιημένα, μερικώς αναμεμειγμένα και πλήρως αναμεμειγμένα.

 Τι λέει το Κοράνιο για το σκοτάδι στις θάλασσες και για τα εσωτερικά κύματα

Ο Αλλά(χ) λέει:

« … (οι πράξεις των απίστων) μοιάζουν, με το βαθύ σκοτάδι στο βυθό της βαθειάς θάλασσας που έχει σκεπαστεί με κύματα που πάνω τους είναι άλλα κύματα και από πάνω τους σύννεφα. Βαθιά σκοτάδια το ένα πάνω στ’ άλλο που αν βγάζει (κανείς) το χέρι του, σχεδόν δεν το βλέπει. Και σ’ όποιον ο Αλλά(χ) δεν του κάνει (δίνει) φως, δεν έχει –τότε- φως.»

(Κοράνι 24:40).

► Αυτό το διάγραμμα δείχνει το βάθος στο οποίο θα διεισδύσει το φως σε καθαρό νερό ωκεανού. Επειδή το κόκκινο φως απορροφάται δυναμικά, έχει το χαμηλότερο βάθος διείσδυσης, ενώ το μπλε φως έχει το υψηλότερο βάθος διείσδυσης. (Εφαρμοσμένη Οπτική, Τόμος 20 (177) Σμίθ, Ρ.Κ. και Κ.Σ. Μπέικερ 1981) Βλ. επίσης επίσημη ιστοσελίδα της NASA.

Είναι γνωστό και επιστημονικά αποδεδειγμένο ότι στα πολύ μεγάλα βάθη των ωκεανών δεν υπάρχει φως, παρά μόνο σκοτάδι. Αυτό οφείλεται στο γεγονός πως οι ηλιακές αχτίνες δεν μπορούν να φτάσουν εκεί, επειδή η θάλασσα, που κατά μέσον όρο έχει βάθος λίγων εκατοντάδων μέτρων, φτάνει σε βάθος μέχρι και 11.034 μέτρα! Στα βάθη των ωκεανών και των θαλασσών το σκοτάδι γίνεται πλήρες από τα διακόσια μέτρα και κάτω. Σε αυτό το βάθος σχεδόν δεν υπάρχει φως. Σε βάθος κάτω των 1.000 μέτρων δεν υπάρχει καθόλου φως. Συνεπώς το μεγαλύτερο μέρος των ηλιακών ακτινών αφομοιώνονται από τα νερά που βρίσκονται σε βάθος μέχρι 100 μέτρα. Αυτό το μέρος της θάλασσας ονομάζεται «φωτεινό τμήμα». Στα 150 μέτρα βάθους μόνο το 1% των ηλιακών ακτινών είναι ορατό, ενώ στα 200 μέτρα φτάνει μόνο το 0,01% του φωτός του ηλίου.

Το στρώμα του όζοντος στην ατμόσφαιρα αντανακλά τις περισσότερες υπεριώδεις ακτίνες, ενώ τα σύννεφα αντανακλούν το 30% και αφομοιώνουν το 19% αυτών των ακτινών. Μόνο το 51% αυτών των ακτινών φτάνει τη θάλασσα, ενώ το 3% με το 30% του φωτός του ηλίου αντανακλάται από την επιφάνεια της θάλασσας. Βαθύτερα, σχεδόν όλα τα επτά χρώματα της ίριδος αφομοιώνονται, το ένα μετά το άλλο, στα πρώτα 200 μέτρα, εκτός του κυανού φωτός.

 Τι λέει το Κοράνιο για τα εσωτερικά κύματα

Οι επιστήμονες έχουν πρόσφατα ανακαλύψει ότι υπάρχουν εσωτερικά κύματα που «παρατηρούνται στις διαχωριστικές επιφάνειες πυκνότητας που υπάρχουν ανάμεσα σε στρώματα διαφορετικών πυκνοτήτων».21 Τα εσωτερικά κύματα καλύπτουν τα βαθιά νερά των θαλασσών και των ωκεανών γιατί τα βαθιά νερά έχουν μεγαλύτερη πυκνότητα από αυτά που βρίσκονται πάνω τους. Τα εσωτερικά κύματα συμπεριφέρονται σαν επιφανειακά κύματα. Επίσης, μπορούν να διασπαστούν, όπως τα επιφανειακά κύματα. Τα εσωτερικά κύματα δεν είναι ορατά από το ανθρώπινο μάτι· μπορούν να ανιχνευτούν μόνο μελετώντας τις αλλαγές της θερμοκρασίας και της αλμυρότητας σε ένα συγκεκριμένο σημείο.

► Εσωτερικά κύματα και κλίμακες ανάμειξης των ωκεανών. (Ωκεανολογία, Κρις Γκάρρεττ. Επισκεφτείτε επίσης: http://www.nature.com/nature/journal/v422/n6931/full/422477a.html)

► Εσωτερικά κύματα σε διασυνδετική διάταξη ανάμεσα σε δύο στρώσεις νερού διαφορετικής πυκνότητας. Το ένα είναι πυκνό (το χαμηλότερο), ενώ το άλλο λιγότερο πυκνό (αυτό που βρίσκεται πιο πάνω). (Ωκεανογραφία, Γκρος, σελ. 204)

Για παράδειγμα: το νερό της Μεσογείου Θάλασσας είναι ζεστό, αλμυρό και λιγότερο πυκνό σε σχέση με εκείνο του Ατλαντικού Ωκεανού. Όταν τα νερά της Μεσογείου μπαίνουν στον Ατλαντικό Ωκεανό μέσω του Στενού του Γιβραλτάρ, εισχωρούν, για μερικές εκατοντάδες χιλιόμετρα μέσα στον Ατλαντικό, μέσα στα δικά του ζεστά, αλμυρά και λιγότερο πυκνά νερά σε ένα βάθος περίπου 1.000 μέτρων. Τα μεσογειακά νερά σταθεροποιούνται σε αυτό το βάθος παρόλο που υπάρχουν σε αυτές τις θάλασσες μεγάλα κύματα, ισχυρά ρεύματα και παλίρροιες, χωρίς να αναμειγνύονται με εκείνα του Ατλαντικού και χωρίς να περάσουν αυτό το φράγμα.

► Οι κυριότερες μάζες νερού στο βάθος του ωκεανού διαφοροποιούνται από τη θερμοκρασία και την αλμυρότητά τους. Αυτές οι ιδιότητες καθορίζουν τις σχετικές πυκνότητες, οι οποίες με τη σειρά τους προκαλούν βαθιά κυκλοφορία θερμότητας και άλατος στους ωκεανών. NADW = Βαθιά Ύδατα του Βορείου Ατλαντικού. AABW= Ύδατα του Πυθμένα της Ανταρκτικής. Τροποποίηση από τον Δρ. Στιβ Χόβαν, Πανεπιστήμιο της Πενσυλβάνια

Αυτό το φαινόμενο έγινε γνωστό μόνο στην εποχή μας, χάρη στις προηγμένες τεχνολογίες και στους κατάλληλους εξοπλισμούς που μας επιτρέπουν να το μελετούμε. Όμως ο Προφήτης ζούσε στην έρημο, μακριά από τον ωκεανό και ποτέ δεν ταξίδεψε σε καμία θάλασσα. Συνεπώς, το γεγονός ότι το Κοράνιο δίνει τόσο λεπτομερείς πληροφορίες σχετικά με αυτά, αποτελεί τρανή απόδειξη πως πρόκειται πράγματι για θείο κείμενο.

 Τι λέει το Κοράνιο για τη δημιουργία των σύννεφων και της βροχής

Ο Αλλά(χ) λέει:

«Είν’ Εκείνος που στέλνει τους ανέμους, σαν προάγγελο (χαρούμενων ειδήσεων) της Ευσπλαχνίας Του (τη βροχή), μέχρι να έχουν κουβαλήσει φορτωμένα βροχή σύννεφα, και τότε τα κατευθύνουμε σε μία νεκρή χώρα, και στείλαμε κάτω σ' αυτήν το νερό, κάνοντας με αυτό να βγει κάθε είδος καρπών. Έτσι ανασταίνουμε τους πεθαμένους, μήπως και λάβετε υπ' όψη (τη δύναμη του Αλλά(χ) για την Ανάσταση).»

(Κοράνι 7:57).

Ο Αλλά(χ) λέει:

«Και στείλαμε γονιμοποιούς ανέμους (για να γεμίσουν τα σύννεφα με νερό) και κάναμε το νερό να πέφτει από τον ουρανό. Σας το δώσαμε να πιείτε και δεν μπορείτε να το αποθηκεύσετε»

(Κοράνι 15:22).

Η σύγχρονη επιστήμη έχει αποδείξει τα επιστημονικά στοιχεία που αναφέρονται σε αυτόν το στίχο του Κορανίου. Οι άνεμοι μεταφέρουν υδάτινα μόρια πλούσια σε αλάτι στην ατμόσφαιρα· αυτά τα μόρια, που ονομάζονται «αερόλυμα», λειτουργούν ως παγίδες νερού, μαζεύονται γύρω από τον υδρατμό και σχηματίζουν σταγόνες στα σύννεφα.

► Μια φωτογραφία της ατμόσφαιρας που συμπεριλαμβάνει τα σύννεφα και τους ανέμους της.

Τα σύννεφα σχηματίζονται από τους υδρατμούς που στερεώνονται γύρω από κρύσταλλα αλατιού ή μόρια σκόνης που υπάρχουν στον αέρα. Επειδή τα σταγονίδια νερού σε αυτά τα σύννεφα είναι πολύ μικρά (έχουν διάμετρο μεταξύ 0,01 και 0,02 χιλιοστά), τα σύννεφα αιωρούνται στον αέρα και διασκορπίζονται στον ουρανό. Ο ουρανός είναι λοιπόν γεμάτος από σύννεφα. Τα μόρια νερού που περικυκλώνουν τα κρύσταλλα αλατιού και τα μόρια σκόνης μεγαλώνουν και δημιουργούν σταγόνες βροχής· μόλις οι σταγόνες γίνονται πιο βαριές από τον αέρα εγκαταλείπουν το σύννεφο και αρχίζουν να πέφτουν στο έδαφος με τη μορφή βροχής.

Ο Αλλά(χ) λέει:

«Μήπως δεν βλέπεις ότι ο Αλλά(χ) σπρώχνει τα σύννεφα (που μόλις έχουν δημιουργηθεί, είναι ακόμα μικρά) (ήρεμα), έπειτα τα μαζεύει ενώνοντάς τα, κι έπειτα τα κάνει ένα σωρό; Και τότε βλέπεις τη βροχή να βγαίνει από τα σπλάχνα τους. Και στέλνει κάτω από τον ουρανό χαλάζι (σαν) βουνά (ή: υπάρχουν στον ουρανό βουνά από χαλάζι από τα οποία ο Αλλά(χ) στέλνει κάτω χαλάζι) και κτυπά όποιον θέλει και απομακρύνει από αυτό όποιον θέλει. Παρ' ολίγο να τύφλωνε την όραση η ζωηρή λάμψη της αστραπής (που συνοδεύει τα σύννεφα)»

(Κοράνι 24:43).

► Ένας σωρειτομελανίας (είδος νέφους). Η λήψη αυτής της φωτογραφίας έγινε από δορυφόρο της NASA. Φαίνεται σαν κάποιο αόρατο χέρι να σπρώχνει τους σωρείτες στο μέρος σύγκλισης.

Τα σύννεφα της βροχής σχηματίζονται και διαμορφώνονται με συγκεκριμένους τρόπους και περνούν από ορισμένα στάδια. Τα στάδια του σχηματισμού ενός θυσανοσωρείτη (σωρειτομελανία), ενός είδους σύννεφου, είναι:

(α) πρώτο στάδιο, (β) δεύτερο στάδιο, (γ) τρίτο στάδιο.

· Α΄ στάδιο: κοινή μετακίνηση: Τα σύννεφα, όλα μαζί, μεταφέρονται ενωμένα από τον άνεμο.

· Β΄ στάδιο: ένωση: Μικρά σύννεφα (σωρείτες) μετακινούμενα από τον άνεμο ενώνονται, σχηματίζοντας ένα μεγαλύτερο σύννεφο.

· Γ΄ στάδιο: συσσώρευση: Όταν τα μικρά σύννεφα ενώνονται, τα ανοδικά ρεύματα στο εσωτερικό του μεγαλύτερου σύννεφου αυξάνονται. Τα ανοδικά ρεύματα κοντά στο κέντρο του σύννεφου είναι ισχυρότερα από εκείνα που είναι κοντά στις άκρες. Εξαιτίας αυτών των ανοδικών ρευμάτων το νεφελώδες σώμα μεγαλώνει κάθετα, με συνέπεια το σύννεφο να αποκτά τη μορφή σωρού. Μεγαλώνοντας κάθετα, το σύννεφο επεκτείνεται προς τα πάνω και έρχεται σε επαφή με ψυχρότερες περιοχές της ατμόσφαιρας, όπου σχηματίζονται όλο και μεγαλύτερες σταγόνες βροχής ή χαλάζι. Όταν αυτές οι σταγόνες βροχής ή το χαλάζι γίνονται πολύ βαριά για να μπορέσουν τα ανοδικά ρεύματα να τα συγκρατήσουν, αρχίζουν και πέφτουν από το σύννεφο ως βροχή, χαλάζι ή άλλο.

Ένα σύννεφο ηλεκτρίζεται όταν το χαλάζι, πέφτοντας, περνά μέσα από μια περιοχή του σύννεφου, όπου υπάρχουν πάρα πολύ κρύα σταγονίδια νερού και κρύσταλλα πάγου. Όσο τα υγρά σταγονίδια έρχονται σε επαφή με το χαλάζι παγώνουν και εκλύουν τη λανθάνουσα θερμότητά τους. Αυτή η θερμότητα διατηρεί την επιφάνεια του χαλαζιού θερμότερη από εκείνη των κρυστάλλων πάγου γύρω του.

►Μοντέλο διχαλωτής αστραπής (ένα είδος αστραπής που κατευθύνεται από το σύννεφο προς το έδαφος). (α) Το αρνητικό φορτίο που είναι συγκεντρωμένο στο κάτω μέρος του σύννεφου γίνεται αρκετά μεγάλο ώστε να ξεπεράσει την αντίσταση του αέρα και αναπτύσσει μια πορεία προς το έδαφος. (β) Μια ανοδική ροή θετικών φορτίων από το έδαφος συγκεντρώνεται και ακολουθεί πορεία προς τα πάνω. (γ) Η καθοδική ροή των αρνητικών φορτίων συναντά την ανοδική ροή των θετικών φορτίων και ένα δυνατό ηλεκτρικό ρεύμα από την ανοδική πορεία των θετικών φορτίων και ένα δυνατό ηλεκτρικό ρεύμα γνωστό ως χτύπημα επιστροφής μεταφέρει τα θετικά φορτία στο εσωτερικό του σύννεφου.

Όταν το χαλάζι έρχεται σε επαφή με έναν κρύσταλλο πάγου παρατηρείται ένα σημαντικό φαινόμενο: τα ηλεκτρόνια ρέουν από το ψυχρότερο αντικείμενο στο θερμότερο, με αποτέλεσμα το χαλάζι να φορτώνεται αρνητικά. Το ίδιο φαινόμενο συμβαίνει όταν πάρα πολύ ψυχρά σταγονίδια έρχονται σε επαφή με το χαλάζι και πετάγονται πολύ μικρά θρύμματα θετικά φορτωμένου πάγου. Στη συνέχεια αυτά τα ελαφρύτερα, θετικά φορτωμένα, μόρια μεταφέρονται από τα ανοδικά ρεύματα στο ανώτερο μέρος του σύννεφου.

Το χαλάζι πέφτει προς το βάθος του σύννεφου και το χαμηλότερο μέρος του σύννεφου φορτώνεται αρνητικά. Όλη αυτή η αρνητική φόρτιση απελευθερώνεται στη συνέχεια υπό τη μορφή αστραπών. Από αυτό συμπεραίνουμε ότι το χαλάζι είναι ο σημαντικότερος παράγων στη δημιουργία των αστραπών.

Ο Αλλά(χ) λέει:

«Και η βροντή ακόμη επαινεί τη Δόξα Του, το ίδιο κάνουν και οι άγγελοι από Φόβο και Σεβασμό προς Αυτόν. Αυτός στέλνει τα αστροπελέκια και κτυπά όποιον θέλει με αυτά, και όμως αυτοί (οι άπιστοι) αμφισβητούν τον Αλλά(χ), που είναι λίαν Αυστηρός στην τιμωρία Του.»

(Κοράνι 13:13).

 Τι λέει το Κοράνιο για τα ζώα

Ο Αλλά(χ) λέει:

«Στ’ αλήθεια! Από τα ζώα (που εκτρέφετε) έχετε ένα μάθημα: σας δίνουμε να πίνετε από αυτό που υπάρχει στα σπλάχνα τους - ανάμεσα στις εκκρίσεις και στο αίμα - βγαίνει γάλα αγνό κι εύγευστο για όσους το πίνουν»

(Κοράνι 16:66).

Ο Maurice Bucaille είπε:

«Από επιστημονική άποψη, πρέπει να επιστρατευτούν γνώσεις βιολογίας για να ερμηνεύσουμε αυτόν το στίχο. Οι ουσίες που εξασφαλίζουν τη γενική θρέψη του ανθρώπινου σώματος προέρχονται από χημικές μεταλλαγές που γίνονται κατά τη διαδικασία της χώνευσης. Αυτές οι ουσίες προέρχονται από τα περιεχόμενα του εντέρου. Φτάνοντας στο έντερο κατά το κατάλληλο στάδιο της χημικής μεταλλαγής, περνούν τα τοιχώματά του και εισέρχονται στο κυκλοφορικό σύστημα. Αυτό το πέρασμα πραγματοποιείται με δύο τρόπους: είτε άμεσα, μέσω των λεμφαγγείων, είτε έμμεσα, μέσω των τριχοειδών αγγείων (portal circulation). Οι ουσίες οδηγούνται πρώτα στο ήπαρ, όπου υφίστανται διάφορες μεταλλαγές· μετά, από εκεί, φτάνουν στο κυκλοφορικό σύστημα. Με αυτό τον τρόπο όλα περνούν από τη ροή του αίματος (το κυκλοφορικό σύστημα του αίματος)

Τα συστατικά του γάλακτος εκκρίνονται από τους μαστικούς αδένες. Αυτά τα συστατικά είναι προϊόντα της χώνευσης των τροφών και φτάνουν στους μαστικούς αδένες μέσω του κυκλοφορικού συστήματος του αίματος. Άρα το αίμα παίζει το ρόλο του συλλέκτη και του μεταφορέα των ουσιών που προέρχονται από τις τροφές, τρέφοντας έτσι όλα τα όργανα, συμπεριλαμβανομένων και των μαστικών αδένων, οι οποίοι με τη σειρά τους είναι οι παραγωγοί του γάλακτος.

Έτσι, η αρχική διαδικασία, από την οποία ξεκινούν τα πάντα είναι η ανάμειξη των περιεχομένων του εντέρου με το αίμα, που γίνεται στα τοιχώματα του ίδιου του εντέρου. Αυτή η διαδικασία έγινε γνωστή χάρη στις ανακαλύψεις στον τομέα της χημείας και της φυσιολογίας σχετικά με τη λειτουργία του εντέρου· ήταν όμως εντελώς άγνωστη τον καιρό του Μωχάμμαντ και μόλις πρόσφατα καταλάβαμε τη λειτουργία της. Προσωπικά, πιστεύω πως την ύπαρξη ενός στίχου στο Κοράνιο που αναφέρεται σε αυτές τις έννοιες δεν μπορεί να την εξηγήσει κανείς επικαλούμενος τον ανθρώπινο παράγοντα, κυρίως αν ληφθεί υπόψη η περίοδος στην οποία διατυπώθηκαν».

 Τι λέει το Κοράνιο για τα βουνά

Ο Αλλά(χ) λέει:

«Μήπως δεν έχουμε κάνει τη γη έτοιμη για να την κατοικήσετε, και τα βουνά σα σφήνες (πασσάλους);»

(Κοράνι 78:6-7).

Οι επιστήμονες εξηγούν τη σημασία των βουνών παρομοιάζοντάς τα με πασσάλους που σταθεροποιούν τη Γη λέγοντας ότι:

«Τα βουνά έχουν υπόγειες ρίζες. Αυτές οι ρίζες είναι έντονα πηγμένες μέσα στο έδαφος και έτσι τα βουνά έχουν τη μορφή πασσάλου. Ο φλοιός της Γης έχει βάθος από τριάντα μέχρι εξήντα χιλιόμετρα, όπως γνωρίζουμε χάρη στους σεισμογράφους. Γνωρίζουμε επίσης, χάρη σε ειδικά μηχανήματα, ότι κάθε βουνό έχει μία υπόγεια ρίζα που δένει στενά το φλοιό της Γης με τα κατώτερα στρώματα και αποτρέπει τη γη από το να σείεται συνεχώς. Συνεπώς, το βουνό είναι σαν ένα καρφί που κρατά μαζί διάφορα κομμάτια ξύλου».22

Ο Αλλά(χ) λέει:

«Και [Αυτός] τοποθέτησε στη γη βουνά που την σταθεροποιούν, για να μην τρέμει αυτή κάτω από τα πόδια σας, και ποτάμια και δρόμους, μήπως και καθοδηγηθείτε»

(Κοράνι 16:15).

► Ισοστασία: ορεινοί όγκοι εκτρέπουν ένα εκκρεμές μακριά από την κατακόρυφο, αλλά όχι τόσο όσο θα περίμενε κανείς. Στο διάγραμμα, η κατακόρυφη θέση προκύπτει από (a)· αν το βουνό ήταν απλά ένα φορτίο που στηρίζεται σε έναν ενιαίο φλοιό, θα έπρεπε να παρεκκλίνει στο (c). Ωστόσο, επειδή έχει ένα βάθος από σχετικά μη-πυκνά βράχια, η παρατηρούμενη εκτροπή είναι μόνο στο (b). Εικόνα από το Building Planet Earth (Κατασκευάζοντας τον Πλανήτη Γη), Cattermole σελ. 35

Η σύγχρονη επιστήμη διαπίστωσε ότι τα βουνά είναι διανεμημένα ομοιόμορφα και με ακρίβεια πάνω στη Γη, γεγονός που την σταθεροποιεί, κυρίως χάρη σε εκείνα τα βουνά που οι γεωλόγοι αποκαλούν «Ασύμμετρες Οροσειρές», οι οποίες βρίσκονται σε κάθε ήπειρο. Πώς θα μπορούσε ένας αγράμματος άνθρωπος, από ένα έθνος κυρίως απαίδευτο, να γνώριζε αυτά τα πράγματα!

► Μια εικόνα που δείχνει τις ‘ρίζες’ ενός βουνού. Μερικές από αυτές τις ρίζες μπορεί να εκτείνονται στα εξήντα χιλιόμετρα υπό του εδάφους.

 Τι λέει το Κοράνιο για το νερό και τη ζωή

Ο Αλλά(χ) λέει:

«Μήπως δεν βλέπουν )γνωρίζουν) οι άπιστοι πως οι ουρανοί και η γη ήταν μία ενιαία οντότητα που έπειτα Εμείς τα σχίσαμε (σε δυο μέρη) και από το νερό δημιουργήσαμε κάθε ζωντανό ον; Δε θα πιστέψουν λοιπόν;»

(Κοράνι 21:30).

Η σύγχρονη επιστήμη έχει αποδείξει ξεκάθαρα ότι το νερό είναι το βασικό συστατικό της ζωής· το κύτταρο είναι φτιαγμένο από νερό. Η χημεία απέδειξε πως το νερό είναι απαραίτητη και ενεργή ουσία στις αλλαγές και στις αντιδράσεις που γίνονται μέσα στον οργανισμό. Γι’ αυτό είναι το μοναδικό υγρό που χρειάζονται όλα τα ζωντανά όντα, ανεξαρτήτως μεγέθους, από τους μικροοργανισμούς μέχρι τα μεγαλύτερα ζώα που υπάρχουν στη γη.

Σήμερα περίπου το 71% της επιφάνειας της Γης είναι καλυμμένη από νερό, ενώ οι χερσαίες εκτάσεις αποτελούν το υπόλοιπο 29%.

Η κύρια πηγή για τη ζωή του ανθρώπου, των ζώων και των φυτών είναι το νερό. Οι επιστημονικές αναλύσεις φανερώνουν πως το σώμα ενός ενήλικα ανθρώπου, από την ηλικία των 15ετών και πάνω, αποτελείται κατά 71% από νερό, ενώ στα παιδιά αυτό το ποσοστό ανέρχεται στο 93%, γεγονός που δείχνει ότι το 80% του νερού τρέχει στο ανθρώπινο σώμα και το υπόλοιπο είναι αίμα, ενώ στα φυτά και στα ζώα το νερό αποτελεί το 90% του σώματός τους.

 Ποιοί είναι αυτοί που εχθρεύονται το Ισλάμ;

Αν ληφθούν υπόψη όλες οι θρησκείες που υπάρχουν στον κόσμο, παρατηρείται ότι το Ισλάμ είναι εκείνη που αντιπαθεί η πλειοψηφία των ανθρώπων. Ποιός είναι ο λόγος για αυτή την έκδηλη εχθρότητα; Αν μελετήσουμε εκείνους που φανερώνουν την εχθρότητά τους απέναντι στο Ισλάμ, μπορούμε να τους χωρίσουμε στις εξής κατηγορίες:

1) Τους Πολυθεϊστές και αμαθείς· επειδή το Ισλάμ είναι η θρησκεία της αλήθειας που δεν επιτρέπει άλλη λατρεία παρά εκείνης του Αλλά(χ) και δεν επιτρέπει να δείξουμε την ταπεινοφροσύνη μας παρά μόνο στο Αλλά(χ).

Ο Αλλά(χ) λέει:

«Πες [Ω! Μωχάμμαντ! (στους πολυθεϊστές)]: 'Με διατάζετε να λατρεύω άλλον αντί του Αλλά(χ), ω ανίδεοι;'»

(Κοράνι 39:64).

2) Εκείνους που διακατέχονται από παρά φύσιν διαθέσεις· επειδή το Ισλάμ είναι μια θρησκεία σύμφωνη με τη φυσική διάσταση του ανθρώπου.

Ο Αλλά(χ) λέει:

«Θέσε λοιπόν το πρόσωπό σου σταθερά κι ειλικρινά προς τη θρησκεία και με αφοσίωση στον Αλλά(χ) και Μόνο. Είναι (O Μονοθεϊσμός - το Ισλάμ) η έμφυτη φύση με την οποία ο Αλλά(χ) δημιούργησε τους ανθρώπους. Μην αλλάξετε τη θρησκεία Του Αλλά(χ) (το Μονοθεϊσμό, που είναι η έμφυτη φύση με την οποία σας δημιούργησε ο Αλλά(χ), να μην τον αλλάξετε με τον πολυθεϊσμό και την απιστία). Αυτή είναι η υποδειγματική θρησκεία, αλλά οι περισσότεροι άνθρωποι δεν (το) γνωρίζουν»

(Κοράνι 30:30).

3) Τους άδικους· επειδή το Ισλάμ είναι μια θρησκεία της δικαιοσύνης και της ισότητας.

Ο Αλλά(χ) λέει:

«Ο Αλλά(χ) διατάζει το Αλ-‘Αντλ (δηλ. τη δικαιοσύνη και το Μονοθεϊσμό), και το Αλ-Ιχσάν (δηλ. την αγαθοεργία) και το Ιτά’ι Δη Ελ-Κόρμπα (το να δίνεις στους συγγενείς σου τα δικαιώματά τους, με το να τους συμπεριφέρεσαι κάλλιστα και με το να διατηρείς στενούς δεσμούς μαζί τους) και απαγορεύει την Αλ-Φαχσά’ (κάθε αισχρή πράξη) και το Αλ-Μούνκαρ (οτιδήποτε απαγορεύεται κατά τον Ισλαμικό Νόμο) και το Αλ-Μπάγη (κάθε είδους καταπίεση και άδικο). Σας νουθετεί ώστε να το λάβετε σοβαρά υπόψη.»

(Κοράνι 16:90).

4) Εκείνους που προσπαθούν να διαδώσουν την πονηριά και το άδικο· επειδή το Ισλάμ είναι η θρησκεία της δικαιοσύνης και της μεταρρύθμισης.

Ο Αλλά(χ) λέει:

«Αυτοί (οι άπιστοι) σπέρνουν το κακό στη γη, αλλά ο Αλλά(χ) δεν αγαπά τους Αλ-Μουφσεντίν (κακοποιούς).»

(Κοράνι 5:64).

5) Τους παραβάτες· επειδή το Ισλάμ είναι η θρησκεία της ειρήνης.

Ο Αλλά(χ) λέει:

«Και να πολεμάτε στο δρόμο του Αλλά(χ) εκείνους που σας πολεμούν, αλλά μην ξεπερνάτε τα όρια σας (δηλ. να μη σκοτώνετε άμαχους πολίτες, γυναίκες, παιδιά, δέντρα, ζώα κλπ.) [ή μην είστε εσείς αυτοί που επιτίθενται πρώτοι (Ταφσίρ Αλ-Μπάγαουι)], γιατί ο Αλλά(χ) δεν αγαπάει τους επιτιθέμενους»

(Κοράνι 2:190).

6) Τους φανατικούς και τους εξτρεμιστές· επειδή το Ισλάμ είναι μια μετριοπαθής θρησκεία.

Ο Αλλά(χ) λέει:

«Έτσι σας κάναμε ένα λαό μετριοπαθή και δίκαιο, για να είστε εσείς μάρτυρες στους ανθρώπους [ότι οι Προφήτες τους τούς μετέδωσαν το Θείο Μήνυμα] και να είναι ο Απόστολος (Μωχάμμαντ) μάρτυρας [την Ημέρα της Κρίσης] σε σας (ότι μας μετέδωσε το Θείο Μήνυμα)»

(Κοράνι 2:143).

7) Τα άτομα με ζωώδη και σατανικά ένστικτα· επειδή το Ισλάμ είναι θρησκεία της αγνότητας.

Ο Αλλά(χ) λέει:

«Μην πλησιάζετε τη μοιχεία (αποφεύγοντας όλες τις καταστάσεις που θα μπορούσαν να σας οδηγήσουν σε αυτή). Γιατί είναι Φάχισα (μεγάλη αμαρτία και αισχρή πράξη) που οδηγεί στην Κόλαση»

(Κοράνι 17:32).

8) Εκείνοι που ποθούν τα υλικά αγαθά· επειδή το Ισλάμ είναι μια θρησκεία της αλληλοϋποστήριξης και της φιλανθρωπίας, που πολεμά την εκμετάλλευση των ανθρωπίνων αναγκών και αδυναμιών.

Ο Αλλά(χ) λέει:

«Και να μην φάει (πάρει) κανείς άδικα την περιουσία του άλλου κι ούτε να την χρησιμοποιήσει ως δωροδοκία στους κυβερνώντες ή τους δικαστές σας για να (σας βοηθήσουν να) φάτε (αποκτήστε) ένα μέρος της περιουσίας των άλλων, άδικα και με επίγνωση»

(Κοράνι 2:188).

9) Εκείνους που περιφρονούν και υποβιβάζουν την ανθρώπινη ζωή, και θεωρούν τον εαυτό τους έναν περιούσιο λαό· επειδή το Ισλάμ είναι θρησκεία της ισότητας που πολεμά όλες τις μορφές ρατσισμού και προκατάληψης.

Ο Αλλά(χ) λέει:

«Ω Εσείς οι άνθρωποι! Σας έχουμε πλάσει από ένα αρσενικό και ένα θηλυκό, και σας κάναμε σε λαούς και φυλές για να γνωρίζεστε μεταξύ σας (κι όχι να καταφρονεί ο ένας τον άλλον). Βέβαια, ο πιο τιμημένος από σας –στα μάτια του Αλλά(χ) –είναι ο πιο ευσεβής (ανάμεσά σας). Κι ο Αλλά(χ) είναι ‘Αλείμ (Παντογνώστης) και Χαμπείρ (=Γνωρίζει πλήρως) (για όλα τα πράγματα)»

(Κοράνι 49:13).

 Τα πλεονεκτήματα του να ασπαστεί κανείς το Ισλάμ:

Πολλά άτομα ασπάζονται το Ισλάμ για τους εξής λόγους:

· Είναι η τελευταία Θεία Θρησκεία που αποκαλύφθηκε στους ανθρώπους.

· Το Ισλάμ αναγνωρίζει τις προηγούμενες θείες αποκαλύψεις. Αντίθετα, οι Εβραίοι δεν αναγνωρίζουν τον Ιησού και οι Χριστιανοί δεν αναγνωρίζουν το Μωχάμμαντ (Το Έλεος Του Αλλά(χ) και ειρήνη σ’ αυτόν), ενώ οι Μουσουλμάνοι αναγνωρίζουν το Μωϋσή και τον Ιησού, ευλογημένα να είναι τα όνοματά τους.

· Στο Ισλάμ οι άνθρωποι σχετίζονται με τον Κύριο τους για όλα τα θέματα και σε κάθε περίπτωση.

· Το Ισλάμ είναι η μόνη θρησκεία που δεν αλλοιώθηκε ή διαστρεβλώθηκε. O Harry G. Dorman είπε: «(Το Κοράνιο) είναι η κατά λέξη Αποκάλυψη του Αλλά(χ), που υπαγορεύτηκε στο Μωχάμμαντ (Το Έλεος Του Αλλά(χ) και ειρήνη σ’ αυτόν) από τον άγγελο Γαβριήλ, τέλειο σε κάθε του γράμμα. Είναι ένα θαύμα που επαναλαμβάνεται κάθε μέρα, μαρτυρώντας τον εαυτό του και το Μωχάμμαντ (Το Έλεος Του Αλλά(χ) και ειρήνη σ’ αυτόν), τον Απεσταλμένο του Αλλά(χ). Το θαύμα της ιδιότητάς του έγκειται εν μέρει στον τρόπο με τον οποίο είναι γραμμένο, τόσο τέλειο και ευγενές που κανένας άνθρωπος ή τζινν δε θα μπορούσε να δημιουργήσει κάτι παρόμοιο έστω και με το μικρότερο κεφάλαιό του, και εν μέρει στο περιεχόμενό του, που περιλαμβάνει διδαχές, προφητείες για το μέλλον και εξαιρετικά λεπτομερείς πληροφορίες που ένας άνθρωπος αμαθής, όπως ήταν ο Μωχάμμαντ (Το Έλεος Του Αλλά(χ) και ειρήνη σ’ αυτόν) δεν θα μπορούσε ποτέ να αποκτήσει από μόνος του».23

· Το Ισλάμ είναι η θρησκεία που καλύπτει όλες τις υλικές και πνευματικές πτυχές της ζωής. Δεν παραμελεί κανένα από τα πράγματα της ζωής ενός Μουσουλμάνου, ακόμα και τα φαινομενικά πιο ασήμαντα.

Ο Αμπτουρραχμάν Ιμπν Ζάιντ είπε ότι ο Σαλμάν είχε ερωτηθεί: «[Κάποιος ρώτησε] Ο Προφήτης σας σάς έχει μάθει τα πάντα, ακόμη και πώς να κάνετε τις ανάγκες σας; Και ο Σαλμάν απάντησε: «Βεβαίως, μας απαγόρευσε να στρέφουμε το πρόσωπό μας προς την Κίμπλα (Δηλαδή προς την Κα'αμπα στη Μέκκα) όταν αφοδεύουμε ή ουρούμε, ή να καθαριζόμαστε με το δεξί μας χέρι, ή να χρησιμοποιούμε λιγότερες από τρεις πέτρες, ή να χρησιμοποιούμε κόκαλα ή κοπριά (για να καθαριστούμε)»

(Μόσλεμ).

Ο Ινδός ποιητής Sorojini Naidu είπε: «Το αίσθημα της δικαιοσύνης είναι ένα από τα πιο όμορφα ιδεώδη του Ισλάμ, επειδή όσο διάβαζα το Κοράνιο, βρήκα εκείνες τις δυναμικές αρχές της ζωής, όχι μυστικιστικές, αλλά πρακτικά ηθικές για τη καθημερινή αγωγή στη ζωή όλων των ανθρώπων»24.

· Το Ισλάμ ικανοποιεί με τρόπο ισορροπημένο όλες τις σωματικές και πνευματικές ανάγκες του ανθρώπου, ενώ αρνείται να δώσει περισσότερη σημασία σε μια πλευρά της ανθρώπινης ζωής εις βάρος μιας άλλης.

Ο πρίγκιπας Κάρολος της Αγγλίας είπε:

«Το Ισλάμ μπορεί σήμερα να μας διδάξει έναν τρόπο για να κατανοήσουμε τη ζωή σε αυτόν τον κόσμο που ο ίδιος ο Χριστιανισμός έχει χάσει, μένοντας έτσι φτωχότερος. Το Ισλάμ αρνείται να διαχωρίσει τον άνθρωπο από τη φύση, τη θρησκεία από την επιστήμη, το πνεύμα από την ύλη».

· Το Ισλάμ δεν έρχεται σε αντιπαράθεση με τον ανθρώπινο νου και με την τάξη της φύσης.

· Το Ισλάμ είναι η θρησκεία όλου του ανθρώπινου γένους, ανεξάρτητα από τη μόρφωση των ανθρώπων και ανεξάρτητα από την εποχή και από τον τόπο όπου ζουν, σε αντίθεση με προηγούμενες θρησκείες που στάλθηκαν σε ένα συγκεκριμένο λαό, σε μία συγκεκριμένη εποχή. Για παράδειγμα, αν κάποιος θέλει να γίνει Εβραίος, πρέπει να έχει γεννηθεί Εβραίος. Ενώ, όσον αφορά τον Χριστιανισμό, ο Ιησούς είπε: «Εγώ έχω σταλεί για τα απολεσθέντα πρόβατα των Παιδιών του Ισραήλ».

►Αυτό το αντίγραφο του Κορανίου, που έχει γραφτεί με υγρό χρυσό σε πάπυρο, αποδεικνύει τη μέριμνα που επιδεικνύουν οι Μουσουλμάνοι στη διατήρησή του.

Μία από τις αποδείξεις ότι το Ισλάμ είναι οικουμενική θρησκεία και ότι ταιριάζει με όλες τις εποχές και με όλους τους λαούς, ανεξαρτήτως φυλής και γλώσσας, βρίσκεται σε αυτά τα λόγια του Αλλά(χ):

«Ω! εσύ (Προφήτη) που είσαι σκεπασμένος (με ένα μανδύα)! Σήκω και προειδοποίησε! Και τον Κύριό σου δόξασε».

(Κοράνι 74:1-3)

Σε αυτούς τους στίχους ο Αλλά(χ) διατάζει τον Προφήτη Του να καλέσει ανοικτά τους ανθρώπους στο Ισλάμ. Και έτσι ο Μωχάμμαντ (Το Έλεος Του Αλλά(χ) και ειρήνη σ’ αυτόν) κάλεσε το λαό του να λατρεύει μόνο τον Αλλά(χ) και να παραμερίσουν όλες τις ψεύτικες θεότητες. Ο Μωχάμμαντ (Το Έλεος Του Αλλά(χ) και ειρήνη σ’ αυτόν) πολεμήθηκε από τον ίδιο το λαό του και όμως παρέμεινε σταθερός και επιεικής· έστειλε επιστολές στους βασιλείς της εποχής του, καλώντας τους να ασπαστούν το Ισλάμ. Ανάμεσα σε εκείνους στους οποίους έγραψε ήταν ο αυτοκράτορας της Ρώμης, ο αυτοκράτορας της Περσίας και ο βασιλιάς της Αβησσυνίας. Αν το μήνυμα του Μωχάμμαντ (Το Έλεος Του Αλλά(χ) και ειρήνη σ’ αυτόν) δεν ήταν οικουμενικό δε θα είχε καλέσει τους κυβερνώντες διάφορων γειτονικών με την Αραβία βασιλείων να ασπαστούν το Ισλάμ!

Αυτό θα άνοιγε ενδεχομένως περισσότερα από ένα μέτωπα με πολυάριθμους και πολύ καλά εξοπλισμένους αντιπάλους. Γιατί ο Μωχάμμαντ (Το Έλεος Του Αλλά(χ) και ειρήνη σ’ αυτόν) να ψάχνει για τέτοιες περιπέτειες εάν δεν ήταν πράγματι ένας Απεσταλμένος του Αλλά(χ), που είχε διαταχθεί να μεταφέρει το Θείο Μήνυμα σε όλη την ανθρωπότητα!

Ο Απεσταλμένος του Αλλά(χ) είπε:

«Αυτό το ζήτημα (το Ισλάμ) θα φτάσει εκεί που φτάνει η μέρα και η νύχτα. Ο Αλλάχ δε θα αφήσει κανένα σπίτι στην πόλη ούτε καμία σκηνή στην έρημο όπου δε θα γνωρίσει το Ισλάμ, με αξιοπρέπεια, ή με ταπείνωση. Αξιοπρέπεια, δηλαδή Ο Αλλάχ θα δώσει αξιοπρέπεια με την αποδοχή του Ισλάμ, και ταπείνωση με την απιστία.»

(Άχμαντ).

Μετάφραση:

«Εις το όνομα Του Αλλά(χ), Του Παντελεήμονα, Του Πολυεύσπλαχνου.

Από τον Μωχάμμαντ, τον Αγγελιαφόρο Του Αλλάχ, στον Νεγκούς, το Μεγάλο Βασιλέα της Αιθιοπίας. Ας είναι η ειρήνη σε αυτόν που ακολουθεί την καθοδήγηση του Αλλά(χ). Ευγνωμονώ Τον Αλλάχ, Τον Μοναδικό Θεό, που δεν υπάρχει άλλος θεός εκτός από Αυτόν, και μαρτυρώ ότι ο Ιησούς, ο γιος της Μαρίας δεν ήταν τίποτα παραπάνω από ένα πνεύμα που δημιουργήθηκε απ’ Αυτόν, και τον Λόγο Του (‘Γενηθήτω! Και έγινε’) που παραχώρησε στη Μαρία, την Παρθένο, την καλή, την αγνή, ώστε να συλλάβει τον Ιησού. Ο Αλλάχ τον δημιούργησε από το πνεύμα Του, όπως δημιούργησε τον Αδάμ με το Χέρι του. Προσκαλώ εσένα και τους στρατιώτες σου στην καθοδήγηση Του Αλλά(χ). Μαρτυρώ ότι έχω διαβιβάσει το Μήνυμα. Σας καλώ να ακούσετε και να δεχτείτε τη συμβουλή μου. Ας είναι η ειρήνη σε αυτόν που ακολουθεί την Καθοδήγηση Του Αλλά(χ).»

Μετάφραση:

«Εις το όνομα Του Αλλά(χ), Του Παντελεήμονα, Του Πολυεύσπλαχνου.

Από τον Μωχάμμαντ, γιο του ‘Αμπτουλάχ, στον Ηράκλειο, το Μεγάλο Αυτοκράτορα της Ρώμης (Ήταν ο Αυτοκράτορας της Βυζαντινής Αυτοκρατορίας [610-641] που κατέκτησε τη Συρία, την Παλαιστίνη, και την Αίγυπτο από την Περσία [613-628]) Ας είναι η ειρήνη σε αυτόν που ακολουθεί την καθοδήγηση Του Αλλά(χ). Εν συνεχεία, σε καλώ στο Ισλάμ. Δέξου το Ισλάμ και θα είσαι απελευθερωμένος (από τις αμαρτίες σου και την τιμωρία Του Αλλά(χ) στη Μέλλουσα Ζωή) και ο Αλλά(χ) θα σου δώσει την αμοιβή σου εις διπλούν (πρώτον επειδή ασπάστηκες το Ισλάμ και δεύτερον επειδή πολλοί υπήκοοί σου θα το ασπαστούν αν το κάνεις και εσύ). Αν αποκηρύξεις το Μήνυμα του Αλλά(χ), θα φέρεις την αμαρτία για αυτό που συνέβη σε όλους τους Αρειανιστές. (Πες: ‘Ω! Λαέ της Βίβλου! Ελάτε να συμφωνήσουμε σε έναν Δίκαιο Λόγο ανάμεσά μας, ώστε να μη λατρεύουμε παρά μόνο Τον Αλλάχ. Και να μην αποδίδουμε εταίρους σ' Εκείνον, κι ας μη λάβουμε κανέναν ανάμεσά μας ως κύριο, εκτός απ’ Τον Αλλάχ.’ Αν όμως αρνηθούν, τότε να πείτε: ‘Να είστε μάρτυρες, ότι εμείς είμαστε Μουσουλμάνοι (υποτασσόμαστε στη Θεία Βούληση).’) [Κοράνι 3:64]»

Μετάφραση:

«Εις το όνομα Του Αλλά(χ), Του Παντελεήμονα, Του Πολυεύσπλαχνου.

Από τον Μωχάμμαντ Αγγελιαφόρο του Αλλά(χ), στον Muqawqis (Cyrus of Alexandria) τον Μεγάλο κυβερνήτη των κοπτών. Ας είναι η ειρήνη σε αυτόν που ακολουθεί την καθοδήγηση Του Αλλά(χ). Εν συνεχεία, σε καλώ στο Ισλάμ. Δέξου το Ισλάμ και θα είσαι απελευθερωμένος (από τις αμαρτίες σου και την τιμωρία Του Αλλά(χ) στη Μέλλουσα Ζωή) και ο Αλλά(χ) θα σου δώσει την αμοιβή σου εις διπλούν (πρώτον επειδή ασπάστηκες το Ισλάμ και δεύτερον επειδή πολλοί υπήκοοί σου θα το ασπαστούν αν το κάνεις και εσύ). (Πες: ‘Ω! Λαέ της Βίβλου! Ελάτε να συμφωνήσουμε σε έναν Δίκαιο Λόγο ανάμεσά μας, ώστε να μη λατρεύουμε παρά μόνο Τον Αλλάχ. Και να μην αποδίδουμε εταίρους σ' Εκείνον, κι ας μη λάβουμε κανέναν ανάμεσά μας ως κύριο, εκτός απ’ Τον Αλλάχ.’ Αν όμως αρνηθούν, τότε να πείτε: ‘Να είστε μάρτυρες, ότι εμείς είμαστε Μουσουλμάνοι (υποτασσόμαστε στη Θεία Βούληση).’) [Κοράνι 3:64]»

 Πώς γίνεται κανείς Μουσουλμάνος;

Για να γίνει κανείς Μουσουλμάνος δεν υπάρχουν ειδικές τελετουργίες ή πράξεις που πρέπει κανείς να εκτελέσει, ούτε σε συγκεκριμένο χώρο ούτε δημοσίως. Αυτό επειδή στο Ισλάμ ο άνθρωπος σχετίζεται άμεσα με τον Κύριο του, χωρίς μεσολαβητές.

Κάποιος γίνεται Μουσουλμάνος απλά δηλώνοντας πως δεν υπάρχει άλλος θεός εκτός από τον Αλλά(χ) και ότι ο Μωχάμμαντ (Το Έλεος Του Αλλά(χ) και ειρήνη σ’ αυτόν) είναι ο Δούλος και ο Απεσταλμένος Του. Τη στιγμή που ένας άνθρωπος κάνει ειλικρινά αυτή τη δήλωση, ο άνθρωπος συγχωρείται για όλες τις αμαρτίες που έχει κάνει προηγουμένως.

Στο Ιερό Κοράνιο ο Αλλά(χ) λέει:

«Εκτός εκείνων που μετανιώνουν και πιστεύουν και κάνουν καλές πράξεις, για εκείνους ο Αλλά(χ) θα αντικαταστήσει τις Σάι’άτ (καταγεγραμμένες αμαρτίες) τους με αμοιβή (σαν να έχουν κάνει καλές πράξεις) και ο Αλλά(χ) είναι Γαφούρ (Συγχωρεί τα πάντα), Ραχήμ (Πολυεύσπλαχνος).»

(Κοράνι 25:70).

Μια καινούργια ζωή ξεκινά για σας ως Μουσουλμάνοι, ως άνθρωποι που υποτάσσονται στο θέλημα του Αλλά(χ).

Όσο για τους μη Μουσουλμάνους που έχουν ασπαστεί το Ισλάμ, αυτοί θα λάβουν διπλή αμοιβή, επειδή πίστεψαν στο Μωχάμμαντ (Το Έλεος Του Αλλά(χ) και ειρήνη σ’ αυτόν) όπως είχαν πιστέψει στους Απεσταλμένους τους.

Ο Αλλά(χ) λέει:

«Εκείνοι στους οποίους δώσαμε τη Βίβλο [την Παλαιά Διαθήκη και το Ευαγγέλιο] πριν από αυτό [το Κοράνιο], πιστεύουν σ' αυτό (στο Κοράνι) (απευθύνεται σε μία ομάδα από τους Χριστιανούς και τους Εβραίους κατά την εποχή του Μωχάμμαντ που ασπάστηκαν το Ισλάμ όπως ο ‘Αμπντουλλά(χ) μπιν Σαλλάμ και ο Σαλμάν Αλ-Φάρισι). Και όταν απαγγέλλεται μπροστά τους, λένε: ‘Εμείς πιστεύουμε σε αυτό. Αυτό είναι η Αλήθεια που έρχεται από τον Κύριό μας. Και στ’ αλήθεια εμείς ήδη πριν από αυτό ήμασταν Μουσουλμάνοι [μούσλιμ= αυτός που υποτάσσεται στη Βούληση του Αλλά(χ)]’. Αυτοί θα λάβουν την αμοιβή τους (διπλά) δύο φορές, για ό,τι καρτερούσαν με υπομονή. Αυτοί αποκρούουν το κακό με το καλό, και από ό,τι τους δίνουμε, τα ξοδεύουν (σε ελεημοσύνη)»

(Κοράνι 28:52-54).

Περάν τούτου, ο Αλλά(χ) σβήνει όλες τις αμαρτίες που έκαναν πριν ασπαστούν το Ισλάμ.

Ο Προφήτης είπε:

«Το Ισλάμ σβήνει όλες τις αμαρτίες που κάποιος έκανε προηγουμένως»

(Μόσλεμ).

 ΣΥΜΠΕΡΑΣΜΑΤΑ

Η Θεία Θρησκεία, το Ισλάμ, είναι πλήρης από όλες τις απόψεις. Είναι το θεμέλιο για μία ευτυχισμένη ζωή σε αυτό τον κόσμο και μία αιώνια και ατελείωτη ζωή στον άλλον, στη Μέλλουσα Ζωή. Μπορεί βέβαια κανείς να βρει λάθη και αποκλίνουσες πρακτικές στον τρόπο με τον οποίο μερικοί Μουσουλμάνοι συμπεριφέρονται μεταξύ τους και στους άλλους, αλλά να ξέρετε πως το Ισλάμ δεν έχει τίποτα να κάνει με αυτές τις ατέλειες.

Αυτό μπορεί να οφείλεται στην αμάθειά τους στα θέματα της θρησκείας ή στην αδύναμη πίστη τους, που τους οδηγεί να κάνουν αυτά που βλέπετε· γι’ αυτό μην κρίνετε το Ισλάμ με βάση κάποιες εμπειρίες που μπορεί να αποκομίσετε από μερικούς οπαδούς του.

Το παρόν εγχειρίδιο πρέπει να θεωρηθεί ως ένα κλειδί για να ξεκινήσετε την δική σας έρευνα προς την Αλήθεια, αλλά πρέπει να συνοδεύεται από τα εξής στοιχεία:

1. Πρέπει κανείς να αποβάλει οποιαδήποτε προσωπική επιθυμία ή προκατάληψη από το μυαλό του.

2. Πρέπει κανείς να επιθυμεί ειλικρινά να φτάσει στην Αλήθεια και να Την γνωρίσει και όχι να ψάχνει εσκεμμένα για λάθη και σφάλματα.

3. Πρέπει κανείς να σκέφτεται με τρόπο αυτόνομο και όχι απλά να κρίνει τα πράγματα επειδή το έχουν κάνει άλλοι.

Όλη η Δόξα ανήκει στον Αλλά(χ), τον Κύριο των Κόσμων.

Είθε ο Αλλά(χ) να εξυψώσει το όνομα του Προφήτη Του και της οικογένειάς του και να τον προστατεύει από κάθε προσβολή.

 ΠΑΡΑΠΟΜΠΕΣ

1. Ο W. Montgomery Watt είναι ένας Σκωτσέζος Ανατολιστής.

2. The Genuine Islam (Το Γνήσιο Ισλάμ) Τόμος. 1, Αρ. 8, 1936.

3. Αγγλίδα θεοσοφιστής, φιλόσοφος, και πολιτική φυσιογνωμία που υποστήριξε τον κανονισμό περί κατοικίας, καθώς και εκπαιδευτικές μεταρρυθμίσεις στην Ινδία .

4. The Life And Teachings Of Muhammad, Madras, 1932, p. 4

5. Αυτό σημαίνει το να μαρτυρά κανείς ότι ο Αλλά(χ) υπάρχει, και ότι είναι ο Δημιουργός του σύμπαντος, καθώς επίσης και Εκείνος που διευθετεί όλες τις υποθέσεις του. Είναι Εκείνος που προκαλεί όλα τα συμβάντα. Τίποτα δε δημιουργείται παρά μόνο αν ο Αλλά(χ) το θέλει, και τίποτα δε συμβαίνει παρά μόνο αν Αυτός το επιθυμεί.

6. Αυτό σημαίνει τη μαρτυρία ότι ο Αλλά(χ) είναι ο Ένας πραγματικός Θεός, ο Αρμόζων λατρείας, και όλες οι πράξεις λατρείας πρέπει να απευθύνονται σε αυτόν και Μόνο.

7. Σημαίνει την πίστη στη Μοναδικότητα των ονομάτων Του και των Ιδιοτήτων Του, και ότι τα όμορφα ονόματα και Ιδιότητές του απέχουν κάθε ατέλειας.

8. Haskins, Charles Homer, 1870-1937, Studies in the History of Medieval Science (Μελέτες στην ιστορία της Επιστήμης κατά το Μεσαίωνα), αναφορά του: Fazlur Rahman, Reading in Political Philosophy (Ανάγνωση στην Πολιτική Φιλοσοφία), (Λονδίνο, 1987), σελ.219

9. Ομιλίες που δόθηκαν στην Ινδία, Λονδίνο, 1890, σελ. 24.

10. Emotions as the Basis of Civilization (Τα Συναισθήματα ως η Βάση του Πολιτισμού), Λονδίνο, 1928, σελ. 265-269.

11. «Islam, Moral and Spiritual Value» (Το Ισλάμ, η Ηθική και η Πνευματική Αξία του), Λονδίνο: Luzc & CO 46,1909, σελ. 142-143. Διαθέσιμο σε ηλεκτρονική μορφή στο: http://archive.org/stream/islamhermoralspi00leonrich#page/142/mode/2up/search/chapter+VIII.

12. Οι Άραβες της εποχής του Μωχάμμαντ είχαν σε πολύ μεγάλη εκτίμηση την ποίηση, την ευφράδεια λόγου και τη ρητορική δεινότητα. Στο άκουσμα του Κορανίου οι πιο μορφωμένοι και έμπειροι ανάμεσά τους εξεπλάγησαν για την τελειότητα της γλώσσας και τη δύναμη και κομψότητα του λόγου του θείου κειμένου.

13. Στο πρόλογο της διάσημης διάλεξής του [8 Μάιου, 1840]: The Hero as Prophet. Mahomet: Islam. (Ο Ήρωας ως Προφήτης. Μωχάμμαντ: Ισλάμ)· βλ. Tait's Edinburgh Magazine, Τόμος 8, έκδοση από William Tait, Christian Isobel Johnstone, σελ. 382.

14.G. Lemaître (1927). «Un Univers homogène de masse constante et de rayon croissant rendant compte de la vitesse radiale des nébuleuses extragalactiques». Χρονικά της Επιστημονικής κοινότητας των Βρυξελλών 47A: 41. Μετάφραση: (1931) « Ένα ομοιογενές σύμπαν σταθερής μάζας και αυξανόμενης ακτινοβολίας ως αιτία της ακτινικής ακτινοβολίας εξωγαλακτικών νεφελωμάτων». Μηνιαίες Προκηρύξεις της Βασιλικής Αστρονομικής Κοινότητας 91: 483 - 490. Astronomy and Cosmology (Αστρονομία και Κοσμολογία), Sir James H. Jeans, σελ. 15.

15. Astronomy and Cosmonogy (Αστρονομία και Κοσμολογία), Sir James H. Jeans, pg. 15 Astronomy and Cosmonogy. Encyclopaedia Brittanica, (15η. Έκδοση) Macropaedia, v. 18, p. 1009.

16. V. Slipher, διατριβή που παρουσιάστηκε στην Αμερικανική Κοινότητα Αστρονομίας (American Astronomical Society) (1915). Βλ. Slipher, Vesto M. (1913), “The Radial Velocity of the Andromeda Nebula” (Η Ακτινική ταχύτητα του Νεφελώματος της Ανδρομέδας), Δελτίο Παρατηρητηρίου Lowell No. 58, 2[8]:56-57.

17. Edwin Hubble (1929). A relation between distance and radial velocity among extra-galactic nebulae «(Η σχέση μεταξύ της απόστασης και της ακτινικής ταχύτητας ανάμεσα στα εξωγαλακτικά νεφελώματα)». Πρακτικά της Εθνικής Ακαδημίας Επιστημών. 15: 168-173. Βλ. Complete Dictionary of Scientific Biography (Πλήρες Λεξικό Επιστημονικής Βιογραφίας). 2008. Encyclopedia.com. (20 Μαΐου 2012).

http://www.encyclopedia.com/doc/1G2-2830902074.html.

18. Κάθε σύγκρουση μεταξύ σωματιδίων, όπως του φωτονίου, ή του μορίου άλφα, που έχει μηδενική ή εσωτερική περιστροφή και ακολουθεί στατιστικούς κανόνες.

19. The Bible, The Quran and Science (Η Βίβλος, το Κοράνιο και η Επιστήμη), TTQ, INC., 2003, σελ. 218

20. "The Amazing Quran (Το Εκπληκτικό Κοράνιο)" Διάλεξη του Δρα G. Miller, που εκδόθηκε ως εγχειρίδιο από τον εκδοτικό οίκο Abul Qasim, 1992, σελ. 6.

21. M. Grant Gross, Oceanography, A View of Earth (Ωκεανογραφία, μια όψη της Γης), 6η έκδ., Englewood Cliffs: Prentice-Hall Inc., 1993, σελ. 205.

22. Βλ. Press και Siever, Earth (Γη), σελ. 413 ff; Cailleux, Anatomy of the Earth (Ανατομία της Γης), σελ. 220· Tarbuck και Lutgens, Earth Science (Γεωλογική Επιστήμη), σελ. 158.

23. Harry Gaylord Dorman, Towards Understanding Islam (Οδεύοντας προς την κατανόηση του Ισλάμ), Νέα Υόρκη: 1948, σελ. 3.

24. The Ideals of Islam (Τα ιδεώδη του Ισλάμ), 1918, σελ. 167.

[1] Ο γνωστός όρος "Δίμμι", ως κάποιος μη Μουσουλμάνος που ζει σε ένα Μουσουλμανικό κράτος και πρέπει να προστατεύεται από το ισλαμικό κράτος και τους Μουσουλμάνους, ισχύει κι εδώ

[2] Εννοεί μια απόσταση που χρειάζονται εβδομήντα χρόνια για να τη διανύσει κανείς.

[3] Ο αόριστος χρόνος χρησιμοποιείται στο Κοράνι συνήθως με αναφορά στην Ημέρα της Κρίσεως ως ένδειξη μιας αδιαπραγματευτης αλήθειας σαν να έχει ήδη γίνει.

[4] Εννοεί τους μουχάτζιρείν (μετανάστες), τους πρώτους Μουσουλμάνους που εγκατέλειψαν τη Μέκκα μαζί με το Μωχάμμαντ για να γλιτώσουν από τους διωγμούς των ειδωλολατρών και κατέφυγαν – μετανάστευσαν – στη Μεδίνα, το 622 μ. Χ.

[5] Ουντού’: το νίψιμο των χεριών μέχρι τους αγκώνες, του στόματος,της μύτης, του προσώπου, των μαλλιών, των αυτιών, και των πατουσών.